- FRAUKE SCHEUNEMANN - - SERIA WINSTON PE URMELE SPĂRGĂTORILOR CASEI DE BANI- FRAUKE SCHEUNEMANN SERIA WINSTON PE URMELE SPĂRGĂTORILOR CASEI DE BANI Traducere din limba germană şi note de Dragoş Dinulescu Titlul original al ediţiei germane: Winston – Jagd auf die Tresorräuber, Editura Booklet, Versiune ebook: v , septembrie Cuprins Biftec Stroganoff, poliţia şi un motan hămesit O groază de întrebări şi regula seriei Cei patru cu muşchi tari reloaded În orice caz, pe-aproape O întâlnire care nu le convine tuturor, un Werner prost dispus şi coincidenţe ciudate Îngheţată spaghetti, Moş Ene şi o prinsoare Winston se preschimbă în Super-Winston Iar un administrator tot administrator rămâne E încropit un plan Cu sau fără cei cu muşchi tari Dar, în orice caz, cu Super-Winston Visele nu-s întotdeauna amăgitoare, iar cel care pleacă la drum cu Contesa Dracula are nevoie de veşminte potrivite Cu cât se lasă seara, cu-atât sunt oaspeţii mai tonţi Dar nu-i nimic, căci în sfârşit începe totul! Şi mai mulţi oaspeţi nepoftiţi Praful o să se-aleagă de tot! Unii chiar mă stânjenesc Şi mai dau şi totul peste cap! Prinşi asupra faptului La subsol sau aiurea Despre poliţişti de ocazie, meseriaşi şi pacea mondială Beate şi drăguţii ei copii sau Despre o tovărăşie proastă Fixativ cu nemiluita şi şampanie Ce dispăruse iese iar la iveală Şi nu orice idee chinuită e un plan adevărat Spărgătorii casei de bani sunt daţi în vileag Să fie de-ajuns pentru un sfârşit fericit? E foarte bine ca un motan să se mai uite şi la televizor din când în când! O urmărire de succes Un cuvânt misterios Şi o adevărată întorsătură de situaţie Pelmeni, lapte şi riduri sau Probleme cu somnul pe Hochallee O bănuială O încărcătură pe ţeavă Şi drept la ţintă Despre răufăcători cumpăraţi şi surioare care ştiu să ţină un secret Un plan, un erou salvator şi o prietenie ca-ntre bărbaţi Un drum primejdios până la cafenea Un fost prieten primejdios, un erou al zilei şi nişte talente surprinzătoare O surpriză Ba nu, chiar două Mulţumiri sau Să vedem ce-are şi Winston de zis Pentru Christiane Următoarea petrecere de Crăciun va fi una mai evlavioasă! Biftec Stroganoff, poliţia şi un motan hămesit Starea babuşcăi se înrăutăţeşte văzând cu ochii E în bucătărie, nu pridideşte cu privitul pe fereastră şi scutură capul atât de indignată, încât claia aceea impunătoare de păr, care alcătuieşte un soi de turn, se clatină ameninţător de colo colo — Unde-i Ana cu copil? se burzuluieşte ea de una singură în timp ce ia oalele de pe foc şi le aşază lângă chiuvetă Dacă mai aştept mult, atunci nici mâncarea nu mai e bună! Mâncarea nu mai e bună? Păi ar fi mare păcat, fiindcă ce-a gătit acolo babuşca chiar că miroase cum nu se poate mai îmbietor, ca să nu mai spun că trag mare nădejde să mă aleg şi eu cu ceva Mâncarea cu pricina pare a fi făcută aproape în întregime din bucăţi de carne de vită din cea mai de soi – numai când mă gândesc la ea începe să-mi plouă-n gură Cică i se zice biftec Stroganoff, dar, lăsând la o parte un nume aşa de ciudat, e gătit totuşi de babuşca, iar la gust e de-a dreptul dumnezeiesc Adevărul e că babuşca însăşi e o bucătăreasă cu talent dumnezeiesc, iar eu unul, ca membru al familiei ăsteia, nu pot decât să salut faptul că în ultimul timp îşi face atât de des de lucru prin bucătărie Eu, adică Winston Churchill, de meserie prea-distins şi prea-negru motan din rasa British Shorthair, cu gusturi dintre cele mai rafinate De aceea e şi recomandabil să mi se gătească cât mai proaspăt Asta dacă nu vreţi să-mi stricaţi tot cheful Iar la un aşa soi de gătit babuşca se pricepe ca nimeni alta Ăsta-i şi motivul pentru care bătrâna doamnă se bucură de înalta mea consideraţie Fireşte, colegii mei umani de apartament nu sunt neapărat de aceeaşi părere Unul dintre ei, singurul bărbat de pe aici în afară de mine, e profesorul Werner Hagedorn Când se uită babuşca urât la el fiindcă iar şi-a lăsat cărţile împrăştiate pe unde-a apucat, atunci chiar că profesorul oftează din adâncul rărunchilor Am impresia că, în astfel de momente, îl apucă dorul după vremurile în care locuia singur, numai cu mine, în ditamai mândreţea de apartament, şi putea să-şi lase lucrurile să zacă pur şi simplu pe unde avea el chef Ei, ce linişte era tot timpul pe la noi Ce mai, ruptă din rai! De când Werner şi-a luat o menajeră nouă, pe Ana, situaţia s-a schimbat cu desăvârşire Ana s-a mutat la noi împreună cu fiica ei, Kira Şi, odată cu puştoaica asta de treisprezece ani, a prins şi casa cu adevărat viaţă La început, toată chestia mi s-a părut curată prostie, dar, încetul cu încetul, a trebuit şi eu să recunosc că traiul meu de până atunci fusese, de fapt, unul cât se poate de plicticos Kira a ajuns între timp cea mai bună prietenă a mea şi, cot la cot, am izbutit să descâlcim cazuri de detectivi adevăraţi Fiindcă şi copiii, şi pisicile sunt nişte detectivi de primă mână, iar când fac pereche, sunt neîntrecuţi! Ce-are babuşca de-a face cu toate astea? Păi e foarte simplu – ea e bunica Kirei, venită din Rusia şi care, de ceva vreme, locuieşte la noi La drept vorbind, avusese de gând să stea în vizită doar câteva zile Mai apoi însă, şi-a dat seama că ajutorul ei în privinţa educaţiei copilei şi, în general, în gospodăria noastră este indispensabil Aşa că a rămas, pur şi simplu, cu noi În privinţa asta, Ana e însă chiar şi mai puţin încântată decât Werner N-are niciun chef să locuiască împreună cu maică-sa Nu prea pricep eu de ce, dar aşa e la oameni: când se fac mari, se vede de departe că nu le mai face câtuşi de puţin plăcere să stea cu părinţii Ce-i drept, de cele mai multe ori şi noi, pisicile, trebuie să ne părăsim familiile, şi asta încă de mici Dar, la urma urmelor, zău dacă aş fi avut ceva împotrivă dacă maică-mea ar fi tors şi ea prin casă, pe la Werner Chiar dacă, spre deosebire de babuşca, nici vorbă să se priceapă la gătit Cu paşi hotărâţi, babuşca trece pe lângă mine, străbătând holul O avea cumva de gând să iasă pe stradă, să le caute pe Ana şi pe Kira? Ei bine, nu, s-a dus doar să ia telefonul de pe comoda de lângă uşa de la intrare Bate cu nădejde în tastele aparatului, după care îl duce la ureche — Gde jă tî? Pacemu ne padhodiş k telefonu? Iar dacă se-apucă babuşca să se răţoiască pe ruseşte, atunci chiar că-i vine să tune şi să fulgere De obicei, îşi dă silinţa să vorbească în germană Pe mine nu mă deranjează însă câtuşi de puţin, fiindcă şi eu ştiu rusa la perfecţie, aşa că îmi dau seama că bătrâna bodogăneşte fiindcă Ana nu răspunde la telefon De unde ştiu eu ruseşte? Mda, asta chiar că-i o poveste lungă, dar aşa, pe scurt fie spus, chestia e că odată, când pe Kira şi pe mine ne-a prins o furtună şi ne-a lovit trăsnetul, am ajuns să facem schimb de trupuri Să nu-ţi vină să crezi, nu? Şi totuşi, ăsta e adevărul Slavă Domnului că, după ceva timp, am putut să ne preschimbăm la loc Aşa se face că m-am ales cu ceva iscusinţe de-ale oamenilor, pe care le-am păstrat De-atunci ştiu nu numai ruseşte, ci şi să citesc şi să scriu Babuşca se întoarce spre mine — Hai, mârrrtan, zice ea, cu un potop de „r”-uri Dacă Ana şi Kira vin prea târziu, noi o să mâncăm Şi-o să capeţi şi tu ceva din Stroganoff ăsta Că-i foarrrte gustos! Torc încântat O minunăţie de plan, nu altceva! Iar dacă alea două n-o să se-arate până la prânz, o să mă aleg cu încă şi mai mult! De obicei, de la babuşca nu capăt decât o bucăţică De data asta însă, pare hotărâtă să-mi umple castronelul cu o porţie cumsecade Taman pe placul meu! Babuşca porneşte din nou spre bucătărie, cu mine pe urmele ei Odată ajunsă acolo, îmi aşază castronelul pe masă, apucă un polonic zdravăn şi Şi chiar atunci aud descuindu-se uşa apartamentului Iar Ana şi Kira îşi fac intrarea în casă! Babuşca lasă de îndată polonicul deoparte şi o întinde spre hol Oh, nu! Nu cumva asta înseamnă că nu mă aleg cu niciun pic de Stroganoff? De ce au trebuit să apară tocmai acum? Până acum au pierdut vremea cine ştie pe unde şi tocmai acum li s-a năzărit să se întoarcă, exact la momentul nepotrivit Curată obrăznicie! — Buni, buni! Închipuie-ţi, poliţia a trecut azi pe la noi, pe la şcoală! zbiară Kira, dând năvală în apartament şi aruncându-şi ghiozdanul pe jos Imediat, bunica face ochii mari Babuşca nu-l vede cu ochi buni pe cel care nu-şi pune imediat lucrurile la locul lor şi nici nu încape vorbă că ghiozdanul n-are ce să caute pe jos, în hol, ci în camera copilului Fireşte, Kira nici nu se sinchiseşte de indignarea bunică-sii şi-şi vede mai departe, agitată, de povestea ei: — La ăia de la Sophie Scholl s-a dat o spargere astă-noapte! Hoţii au luat pur şi simplu seiful cu totul! Au intrat în biroul directorului şi-au smuls din perete dulapul blindat Şi pe urmă pe-aici ţi-e drumul, cu bani cu tot Incredibil, nu? Miorlau! Păi asta chiar că sună palpitant şi, pentru o clipă scurtă de tot, uit până şi de foamea care-mi dă ghes Şcoala Sophie Scholl se află chiar lângă Gimnaziul Wilhelmin, unde merge Kira Numai că, în timp ce Gimnaziul Wilhelmin, cu faţada albă şi turnuleţele lui, arată ca un castel, clădirea şcolii Sophie Scholl – deşi impunătoare – are doar o faţadă din cărămidă falsă, roşie la culoare În câteva rânduri chiar m-am pomenit aşteptând în faţa ei, şi asta fiindcă cele două şcoli ţin câteva ore şi activităţi şcolare în comun La drept vorbind, zău că-mi vine greu să-mi închipui cum de-au fost în stare nişte spărgători să scoată ditamai casa de bani dintr-o clădire care-i ca o fortăreaţă, uriaşă şi de necucerit Babuşca, dimpotrivă, nu se-arată deloc impresionată de poveştile Kirei: — Hai, mergi şi-aşază în bucătărie Că se răceşte mâncare! — Buni, tu chiar n-ai înţeles deloc ce ţi-am povestit adineaori? Au intrat spărgătorii în şcoală! Dimitra Kovalenko pufneşte dispreţuitor şi scutură din cap — Da, da, zice babuşca pe ruseşte Asta am priceput-o eu Ce nu pricep e ce-i cu voi aşa de târziu! Că doar n-o avea nevoie poliţia de ajutorul tău, măi copile! Înainte să apuce Kira să spună ceva, îi răspunde Ana, care, între timp, ajunsese şi ea în hol — Nu, mamuşca, nu de ajutorul ei, ci de-al meu! Kira n-a făcut decât să stea după mine — Nu mai spune! Ajuţi tu poliţie? — Chiar aşa Poliţia le-a luat declaraţii astăzi la prânz tuturor celor care au o cheie de la intrarea în şcoala Sophie Scholl Că doar infractorii ăştia trebuie să fi intrat cumva în şcoală, de-au ajuns tocmai în biroul directorului — Şi tu ai cheie? — Vezi că ştii? Că doar în fiecare joi după-amiază dirijez orchestra comună a claselor mici în aula celor de la Scholl Aşa că vezi bine că am nevoie de-o cheie pentru ca la sfârşit să pot încuia în urma mea Aşa-i! Joia, Ana vine întotdeauna târziu acasă Aşa se face că, între timp, a ajuns mai mult profesoară de muzică decât menajeră Lucru cu care se îndeletnicise şi în Rusia, ţara din care, cu cinci ani în urmă, cu Kira de mână, a venit încoace Acolo – mai exact, în oraşul Omsk – le preda copiilor pianul şi muzica vocală Iar de când Kira, împreună cu mine şi prietenii mei din trupa de pisici din curte, a reuşit să-l bage la închisoare pe fostul profesor de muzică al Gimnaziului Wilhelmin, Ana a ajuns să predea ea muzica acolo Mai întâi doar aşa, din când în când, iar acum tot mai des Prin urmare, nu-i mai rămâne prea mult timp pentru dereticatul gospodăriei lui Werner Pentru asta o avem însă acum – slavă Domnului! – pe babuşca Iar dacă Ana e la şcoală, se agită pe-aici babuşca, cu cârpele şi polonicele ei Şi dacă se-ntâmplă să n-aibă de lucru cu niciuna dintre uneltele astea, atunci stă cu ochii pe Kira, ca să-şi facă serios temele sau să exerseze la pian cu tragere de inimă În concluzie, e mai mereu în priză când e ceva de trebăluit S-a instalat în fosta cămăruţă de lucru a lui Werner şi, în scurtă vreme, locul cu pricina a devenit noul ei cartier general Săracul de Werner a trebuit să-şi care toate cărţile şi hârţoagele, cu birou cu tot, într-un colţ al camerei de zi Între noi fie vorba, Werner al meu a suportat totul bărbăteşte, spunându-şi că e doar un aranjament provizoriu, până îşi găseşte babuşca o locuinţă a ei Părea un plan bun Şi asta chiar dacă n-am nici cel mai mic habar ce vrea să însemne „aranjament provizoriu” După cum habar nu am nici când capăt şi eu odată ceva din biftecul ăla! Între timp, mi s-a făcut o foame de lup Sper să nu-şi închipuie oamenii ăştia ai mei că m-am pus pe tors Nici vorbă! De fapt, îmi chiorăie stomacul! Din păcate, nu mă bagă nimeni în seamă Ana îi dă înainte cu poliţia şi parcă a înţepenit acolo, în hol — Am fost luaţi la întrebări fiecare în parte şi, fireşte, a durat destul de mult Au vrut să ştie dacă am observat ceva suspect sau dacă n-am împrumutat de curând cuiva cheia de la intrarea în şcoală sau am pierdut-o — Şi tu ai păţit aşa ceva? se interesează babuşca Ana clatină din cap — Nu E o cheie universală, care se potriveşte la toate uşile din şcoală şi de care am grijă ca de ochii din cap! — Bine atunci Hai să mâncăm! hotărăşte babuşca, cu o vehemenţă care nu admite obiecţii Şi cine ar îndrăzni să obiecteze când vine vorba de-aşa mâncare gustoasă? Eu sigur nu! Kira se uită puţin prin preajmă, după care se îndreaptă spre bucătărie şi se aşază la masă Dar de-abia apucă bunică-sa să-i umple farfuria, că gândul îi zboară din nou la spargerea de la şcoală — Ştii, buni, ăsta a fost deja al treilea furt al unei case de bani în numai patru săptămâni — De unde-ai vrea să ştiu eu asta? întreabă babuşca Pe bună dreptate Nici eu nu ştiam nimic despre aşa ceva Dar nimica-nimicuţa! Nu exagerez deloc, deşi, în general, mă consider un motan foarte bine informat — Crede-mă pe cuvânt, e aşa cum îţi zic! insistă Kira, cu o mutră serioasă Iar hoţii s-au ales cu o sumă de bani de-a dreptul uriaşă Numai la Sophie Scholl ar fi vorba de vreo cinci mii de euro – cheltuielile pe-o săptămână pentru cantina şcolii! Ana încuviinţează din cap, întărind spusele Kirei, iar babuşca face ochii mari — Da, bucătarul pur şi simplu nu mai ştie ce să facă, îi dă Kira înainte Cu ce să facă el cumpărăturile pentru masa de prânz? Sfântă sardină în ulei! Prin urmare, situaţia e cât se poate de serioasă! Şi cum să nu fie, dacă n-o să se mai dea nimic de mâncare la cantină! Sunt sigur că nu orice copil are norocul Kirei şi o buni care să gătească aproape-n fiecare zi numai minunăţii Încep să dau din coadă Ana râde — Ia uitaţi, s-a supărat Winston! Când e vorba de mâncare, nu-i mai arde lui de glumă Hai, Kira, pune-i şi lui nişte cărniţă în castronel În sfârşit! Oricât o fi de tristă soarta bietului bucătar al şcolii, eu unul nu-mi mai încap în blană de bucurie că, în sfârşit, s-a gândit cineva şi la mine Kira îşi face de lucru cu o lingură, după care aşază castronelul lângă vasul meu cu apă Ce miros îmbietor! Lacom, mă şi reped, aşa-i de gustos totul! — Mârrrtan foame mereu! zice babuşca I-o plăcea lui, dar dacă se face prea gras, trebuie pus la regim! Cum adică „prea gras”? Că doar sunt zvelt şi mlădios şi, foarte probabil, într-o formă de zile mari! Kira chicoteşte — Winston, la regim? Colegul nostru de apartament n-ar fi prea încântat de treaba asta Mă rog, dacă pe Odette n-o deranjează c-o să vină o vreme când o să târâie cu el ditamai burdihanul Tu ce-ai de zis, Winston? Crezi c-o să se mai uite la tine aşa, cu burtică? Dacă da, atunci vezi-ţi de mâncat mai departe Ce treabă are Odette cu toată povestea asta? Odette este cea mai frumoasă pisică albă pe care ţi-o poţi închipui şi, totodată, este cea mai bună prietenă a mea Locuieşte în curtea din spatele casei noastre Nu mai ştiu pe nimeni cu care să mă înţeleg aşa de bine Adică pe nimeni în afară de Kira Şi-atunci, cum s-o deranjeze dacă pun şi eu ceva mai multă grăsime pe şolduri? Doar e cea mai bună prietenă a mea! Pentru ea nu contează decât calităţile mele interioare Şi de-astea chiar că am cu nemiluita! Sunt descurcăreţ, prietenos, săritor, cu mintea brici şi ăăă, am uitat ceva? Ah, da, mai sunt şi modest, desigur Şi curajos nevoie mare Că altfel cum aş fi reuşit să prind doi răufăcători în carne şi oase? Şi, în afară de toate astea, mă ţin încă destul de bine Cu burtă sau fără burtă Nu-i aşa? Pe furiş, mă măsor din priviri Să fi ajuns puţin cam gras? Hm, poate doar puţintel Dar chiar s-o deranjeze asta pe Odette? Că doar nu sunt pântecos ca Spike, motanul care-şi face veacul prin curtea noastră Şi, fireşte, sunt mult mai îngrijit decât Caramel, tovarăşul lui Spike, care o fi el subţirel, dar e tare ciufulit Dar dacă Odette n-o să mă mai găsească la fel de arătos cum o găsesc eu pe ea? La gândul ăsta, mă pomenesc că-mi rămâne-n gât ultima bucăţică de biftec Stroganoff şi numai anevoie izbutesc s-o fac să-mi alunece spre stomac Dar iau hotărârea ca de-acum înainte să fiu mai atent la ce mănânc şi să fac mai multă mişcare Alergatul sigur face bine la fizic şi, ca să fiu sincer, m-am cam lenevit în ultimele săptămâni Zăcutul pe canapeaua din camera de zi sau turele pe care le dau din an în Paşti prin curte nu-s câtuşi de puţin potrivite dacă vrei să rămâi în formă Bineînţeles însă că n-am niciun chef s-alerg de unul singur prin Hamburg Nu că m-ar împiedica ceva, fiindcă, de câteva săptămâni, ne-am montat trape pentru pisici la uşa de la camera de zi şi la cea de la apartament Babuşca a fost cu ideea Nu se ştie din ce motive, a fost de părere că urmele de zgârieturi pe care le lăsam pe uşa de la intrare de fiecare dată când, după câte o raită pe-afară, ceream să intru în casă, nu sunt deloc arătoase M-am hotărât totuşi s-o las mai moale cu ambiţiile sportive şi să aştept până când o să aibă Kira treabă prin oraş E mai distractiv să mergi în tovărăşia cuiva Îmi îndrept trupul şi-i arunc Kirei o privire, care, sper eu, o să-i dea de înţeles c-aş avea chef să fim şi noi mai activi Carevasăzică, draga mea: dacă în după-masa asta ai de gând s-o iei din loc atunci gând la gând cu bucurie! Ar fi de tot râsul dacă n-aş reuşi să-mi recapăt imediat silueta de invidiat O groază de întrebări şi regula seriei — Barmbek, Lurup, Billstedt şi-acum şi Harvestehude! Patru cartiere din Hamburg, aflate în locuri cu totul şi cu totul diferite! Ce ne spune asta? zice Tom, plimbându-şi privirea întrebătoare de la unul la altul Îi întorc şi eu o privire, tot întrebătoare Mie unuia, chestia asta chiar nu-mi spune nimic Dar oricum n-am venit aici, ţinând-o numai într-o alergătură în urma Kirei, ca să răspund la ghicitori, ci ca să mai dau şi eu jos burta (deşi nu-i chiar aşa de mare) Şi uite că, în loc de asta, am ajuns să stau pe patul din camera lui Tom, colegul de clasă al Kirei, şi să-mi muncesc creierul cu nu ştiu ce cartiere din Hamburg Păi mai bine-aş fi rămas acasă Pauli, cea de-a treia din gaşcă, pare să fie exact de aceeaşi părere cu mine Fiindcă în loc să-i răspundă lui Tom la întrebare, cască de-i trosnesc fălcile — Zău aşa, Tom! Nu văd ce importanţă are unde au dat loviturile până acum hoţii de case de bani Şi nici nu înţeleg de ce te-agiţi atâta Că doar nu s-a întâmplat la noi la şcoală — Bravo, Pauli! oftează Tom cu năduf Cum poţi să fii aşa de indiferentă? Şcolile din Hamburg au ajuns ţinta unui lanţ întreg de jafuri şi ţie puţin îţi pasă? N-ai vrea să ştii cine se-ascunde în spatele operaţiunii? — Nea, clatină Pauli din cap Atâta timp cât nu mi-au furat mie ceva, chiar că nu-mi pasă Şi oricum, nu pentru asta avem poliţie? Precis s-a şi pus pe treabă, dacă nu i-o fi arestat deja pe făptaşi La urma urmelor, nu-s ei profesioniştii? Tom îşi dă ochii peste cap — Poliţia! De parcă n-ai şti deja că poliţiştii au şi ei nevoie din când în când de câte o mână de ajutor! Dacă se mai produce o nenorocire, una pe care am fi putut s-o împiedicăm? Ce te-ai mai enerva că n-am mişcat niciun deget! Tom are mare dreptate Aşa s-a întâmplat şi cu câteva luni în urmă, când Emilia, colega de clasă a Kirei, a fost răpită, iar Kira, Tom, Pauli şi până şi noi, pisicile, adunându-ne puterile, am făcut ca fata să ajungă din nou acasă, teafără şi nevătămată Ca să nu mai spun că până şi fostul prieten al Anei, infractorul ăla de Vadim, a fost dat în vileag tot de mine şi de copii Dar asta e altă poveste şi, dacă mă întrebaţi pe mine, eu unul nu m-aş supăra dacă viaţa mea ar fi mai liniştită de acum încolo Pauli însă tot şovăia — Ştiu şi eu Eu credeam că ne-am strâns ca să mai facem ceva la mate Altfel bag mâna-n foc c-ajunge să mi se-ntâmple şi mie o nenorocire, ştii, tot aşa, una pentru care n-am mişcat niciun deget! Kira chicoteşte — Am priceput, spune ea, zâmbind În cazul ăsta, nici măcar poliţia nu te-ar mai putea ajuta Numerele reale şi fracţiile zecimale l-ar scoate din minţi până şi pe cel mai priceput comisar! Acum, până şi Pauli se pune pe râs Nici Kira, nici Pauli nu se mai pot opri din hohote Dau chiar într-un râs cu nechezături în timp ce Tom le priveşte cu acreală Atâta lucru pricep şi eu Că nu-ţi pică tocmai bine să te simţi luat peste picior Uşa camerei se deschide şi un băiat ceva mai mare bagă capul înăuntru Are părul scurt, cafeniu şi poartă ochelari, la fel ca Tom Fireşte, e cu vreo două capete mai înalt şi încă şi mai subţire decât slăbătura de Tom Bietul de el, se vede că face foamea! Parcă l-am mai văzut eu Ia stai, ăsta-i Nico, fratele mai mare al lui Tom! — Ia ziceţi, se poate mai încet, totuşi? ne întreabă el cu reproş în glas Sunt în camera de-alături şi trebuie să-nvăţ De fapt, parcă asta voiaţi să faceţi şi voi Dacă Tom mi-ar fi spus că dă o petrecere aici, i-aş fi zis din capul locului să-şi mute gândul În caz că ai uitat, frăţioare: săptămâna viitoare dau proba de mate la bac şi am nevoie de linişte! Tom îşi împinge iute ochelarii mai sus pe nas şi oftează — Îmi pare rău, Nico Hai că ne potolim Fără alte vorbe, Nico se retrage şi închide uşa cu o mişcare hotărâtă Tom se întoarce către Kira şi Pauli, care, între timp, s-au liniştit Deşi prea spăşite nu par — Da, strică-ne tu tot cheful! bodogăneşte Pauli Eu, în schimb, nu ştiu prea bine ce să cred despre apariţia lui Nico Totul pleacă de la faptul că nu mi-e prea clar ce-i aia probă de mate la bac N-am mai auzit niciodată de aşa ceva Dar pare să fie ceva foarte, foarte important — OK, atunci să facem ceva la mate, hotărăşte Tom Dar să ştiţi că sunt pur şi simplu decepţionat că nu vă interesează deloc ce-am reuşit să aflu despre hoţii casei de bani La cei treisprezece ani ai lui, Tom se exprimă întotdeauna puţin cam pompos şi tot ce spune parc-ar ieşi din gura profesorului meu de-acasă; dar până şi pe mine mă cam miră că fetele nici nu vor să audă teoriile şmechere ale lui Tom Din păcate, fiind pisică, nu-l pot întreba, că altfel aş fi făcut-o de mult — Bine, se înduplecă şi Kira în cele din urmă Hai, povesteşte-ne Ce rezultă din faptul că răufăcătorii au jefuit şcoli cam peste tot prin Hamburg? Lui Tom i se aprinde în ochi o rază de lumină E cât se poate de limpede că preferă să discute despre răufăcători decât despre fracţii zecimale Orice-ar fi ele — Păi e evident: ăştia sunt profesionişti Spărgători de meserie! Pauli şi Kira îl privesc mirate — Cum aşa? Pe-asta de unde ai mai scos-o? Tom suspină, ceea ce arată cât de nătângă i se pare o asemenea întrebare Fireşte, nici măcar eu nu pot să-mi explic cum de-a ajuns Tom la o asemenea concluzie Şi când te gândeşti că sunt un motan recunoscut pentru isteţimea lui, dacă nu cumva chiar cel mai isteţ care s-a pomenit vreodată! — E cât se poate de logic Spărgătorii cu pricina au un plan bine pus la punct Pare că ştiu precis în care dintre şcolile din Hamburg se găsesc case de bani cu un conţinut care să merite atenţia (altfel spus, cu mulţi bani înăuntru) şi cum să procedeze ca să pună mâna pe ele Ăştia nu-s hoţi de ocazie, unii care să dea o spargere la o şcoală oarecare Nu, nu, de asta sunt sigur: ăştia-s profesionişti — Ei şi? Or fi profesionişti, aşa cum zici, i-o întoarce Pauli cu plictiseală în glas Un motiv în plus ca să lăsăm treaba în seama poliţiştilor Că sigur nu aşteaptă ei ponturi de la trei puşti dintr-a şaptea Chiar aşa, ce ponturi am putea să le dăm noi? Ce, ai de gând să dai telefon la poliţie şi să spui: „Scuzaţi-mă, eu cred că spărgătorii caselor de bani din şcoli sunt hoţi profesionişti”? O să se tăvălească pe jos de râs, nu alta Atâta lucru sigur ştiu şi ei deja Încăpăţânat, Tom clatină din cap — Prostii, nici vorbă să vreau să le dau sfaturi Cred doar că în spatele seriei ăsteia de spargeri se ascunde o regulă Iar dacă am izbuti să ne prindem care-i regula, atunci poate c-am fi în stare să aflăm dinainte care şcoală va fi următoarea ţintă Şi dacă i-am informa şi pe poliţişti, ei n-ar mai trebui decât să se aşeze la pândă şi să-i prindă pe spărgători asupra faptului Sunt sigur că există o regulă a seriei Trebuie doar s-o descoperim Kira râde De data asta, bineînţeles, cu mai multă fereală — Pe bune, Tom? Şi cum te-ai gândit să facem? Că doar n-avem un glob de cristal, ca să vedem în viitor Năuc, mă uit când la Kira, când la Tom Ce-are asta de-a face cu un glob de cristal? Unul în care să te uiţi şi să vezi ce? Merge aşa ca televizorul? Că numai la ăla poţi să vezi chestii care se petrec într-un cu totul alt loc din lume Ce-i drept, la capitolul „viitor” televizorul nu stă prea bine Dar dacă globul de cristal te face să vezi în viitor, chestia asta ar fi o adevărată minunăţie Unde am văzut eu de curând aşa un glob? Parcă era la doamna Hagedorn, mama lui Werner Ce-i drept, înăuntrul lui înota de colo colo un peşte auriu Să fie globul ăla bun de ceva? În caz că nu, am eu o idee E de-ajuns să dau o dată, scurt, cu laba înăuntrul globului şi Bineînţeles, trebuie să am grijă să nu mă las prins asupra faptului Oamenii sunt tare sensibili când vine vorba de peşti de acvariu şi de alte animale de casă fără niciun rost Nepoţeii cei prost-crescuţi ai lui Werner, cele două gemene şi fratele lor, au avut cândva un hamster şi numai ce-am vrut şi eu să mă joc puţin cu el, că m-am şi ales cu un perdaf pe cinste Să nu-ţi vină să crezi! Zău că nu i-aş fi făcut niciun rău, cu toate că tămbălăul pe care-l făcea cu prostia aia de roată de alergat chiar că te călca pe nervi Dar să ne întoarcem la oile noastre De unde să facem noi rost cât mai iute de un glob de cristal, ca să le putem da poliţiştilor informaţia potrivită? Un zgomot ca un sforăit mă smulge din gânduri E Tom, pe care vorbele Kirei l-au scos din fire — Ha, ha, ha, glob de cristal, bună glumă, ce să zic Râzi tu de mine, dar eu ştiu că am dreptate Fetelor, zău aşa Hai să fim din nou echipa aia deşteaptă de investigaţii care eram cândva! Dacă analizăm bine faptele, sigur aflăm unde o să aibă loc următoarea spargere Ştiu că putem! Şi pun pariu c-o să reuşim şi fără glob de cristal Aşa carevasăzică, treaba cu globul nu fusese decât o glumă? Eu, ca motan ce sunt, tare greu deosebesc la oameni gluma de vorba serioasă Kira ridică din umeri — Sigur că da, Tom, bineînţeles că putem Regula seriei, zici înţeleg ce spui Dar ce n-am priceput eu încă e regula cealaltă, a distributivităţii Asta sigur o să pice mâine la lucrarea de mate Că de-aia ne-am şi adunat Încă o dată, ce zice regula distributivităţii? Tom rămâne serios — Kira, uite, am făcut unele cercetări Toate şcolile jefuite au ceva în comun Şi anume câte o cantină, una în care se poate plăti cu banii jos Aşa că un lucru e sigur: în fiecare săptămână se adună o mulţime de parale — Spune aşa ceva regula distributivităţii? Dacă o să ne întrebe mâine la lucrare, o să scriu şi eu că regula e că poţi plăti la cantină cu banii jos, zice Pauli printre chicoteli Tom scoate un geamăt şi se lasă să alunece din pat pe jos, unde rămâne întins ca o plăcintă Recunosc, totul e foarte amuzant şi, dacă aş putea şi eu să râd, zău c-aş face-o Aşa că scot şi eu un sunet acolo, ceva care să aducă a râs Cu avantajul că pe mine n-are cum să mă audă Nico din camera de-alături! Kira întinde mâna şi mă scarpină după urechi — Ce este, Winston? Te pomeneşti că şi pe tine te amuză chestia asta, nu? Torc, în semn că-i dau dreptate Tom se adună de pe covor — Păi dac-am ajuns până şi de râsul motanului, atunci chiar c-o să ţin pentru mine celelalte amănunte ale genialelor mele descoperiri Voi, ignoranţilor, şi-aşa nu sunteţi în stare să apreciaţi lucrurile astea Fiţi însă fără grijă, o scot eu la capăt şi fără voi Aşa că hai să ne ocupăm împreună de regula distributivităţii, că spărgătorilor le vin eu de hac de unul singur Ia stai puţin, cum adică „până şi de râsul motanului”? Cum adică „ignoranţi”? Ce obrăznicie! Când eu de fapt sunt plin de calităţi! Simţindu-mă jignit, sar de pe pat şi o apuc spre uşă Dacă Tom nu recunoaşte cât de valoros sunt pentru echipa de investigaţii, vina e numai a lui N-am de ce să-l mai ascult Mai bine mă duc să văd ce mai fac prietenele mele, pisicile din curtea din spate, şi dintre ele, mai ales Odette Odată ajuns la uşa camerei, încep să zgârii tocul cu ghearele Kira se uită după mine — Cred că Winston vrea afară Probabil că învăţatul la mate e prea plictisitor pentru el Chiar m-am mirat că a vrut neapărat să vină şi el cu mine Să fi putut Kira să-mi citească gândurile, ar fi aflat şi ea că nu interesul pentru matematică, ci numai grija pentru siluetă fusese cea care mă îndemnase să ies din casă Pe vremea când ne schimbaserăm între noi trupurile, chiar ne putuserăm înţelege pe calea gândului Însă de când fiecare dintre noi a revenit în pielea – respectiv în blana – lui, chestia nu mai merge Chiar şi aşa, de cele mai multe ori eu şi Kira reuşim să ne înţelegem destul de bine Deh, prietenii adevăraţi n-au nevoie de prea multe vorbe! Aşa se şi explică faptul că Kira se ridică acum de pe scaunul ei ca să-mi deschidă uşa camerei lui Tom, apoi pe cea a apartamentului şi să mă însoţească un etaj mai jos, ca până la urmă să-mi deschidă şi uşa de la intrare În chip de rămas-bun, se lasă pe vine şi mă scarpină pe după urechi — Ai grijă, Winston! Plimbă-te singur puţin, eu mai am de învăţat Uneori, să fii copil e tare naşpa Distracţie plăcută! M-apuc să torc şi ling un pic degetele Kirei, după care o iau înapoi spre casă Kira are dreptate: mai bine mai stau şi eu cu prietenii mei, Odette, Spike şi Caramel, decât să stau să-mi explice Tom cum vine cu regula distributivităţii Sunt destul de sigur că, motan fiind, n-o să am niciodată nevoie de ea! Cei patru cu muşchi tari reloaded În orice caz, pe-aproape Spike şade pe platforma pubelelor din curtea noastră din spate şi se uită la mine cu ochii holbaţi Nu mi-e încă foarte limpede dacă de revoltă sau de entuziasm — A-ntâia! Păi ne băgăm şi noi, nu? Am priceput E de entuziasm — Nu ştiu ce să zic, mormăi eu De unde până unde trebuie neapărat să fim noi ăia care rezolvă orice fărădelege petrecută pe o rază de zece kilometri? — În primul rând, pentru că suntem cei patru cu muşchi tari, mustăceşte Spike Iar în al doilea rând, ce-i ăla „kilometru”? Cu primul rând, nu mai încape vorbă că Spike are dreptate: Spike, Odette, Caramel şi cu mine am format, sub numele ăsta, un grup de agenţi speciali şi ne-am pus în minte să trecem, pe cât posibil, prin cât mai multe aventuri Numele l-am pescuit eu dintr-o poveste pe care mi-a citit-o Werner odată şi în care-i vorba de trei tipi fără pereche, prieteni aproape nedespărţiţi, care luptă împreună împotriva relelor de tot soiul Mai potrivit nume nici că se putea! Mai târziu, am aflat şi noi că ălora cu muşchi tari li se zicea de fapt „muschetari”, dar pe noi ne durea drept în cot de treaba asta Ideea mea cu agenţii speciali şi cu aventurile o găsesc şi-acum grozavă Mare păcat însă că pentru aşa ceva trebuie să te desparţi de canapea când ţi-e lumea mai dragă Unde mai pui că în viaţa asta de agent nu prea ai parte de mese regulate Din punctul ăsta de vedere, chiar că nu m-ar fi deranjat să iau şi eu o mică pauză de la aventuri Dar tocmai când mă pregăteam să-i tai entuziasmul lui Spike, se strecoară şi Odette între noi Nu-i nicio întâmplare că ni se alătură, în curtea din spate, acoperişul platformei pubelelor e locul preferat de întâlnire al pisicilor, fiindcă e, de departe, locul cel mai bătut de soare — Băieţi, lăsaţi-mă şi pe mine la mijloc, între voi! ne roagă, torcând, Odette Că dacă-i vorba de vreo aventură nouă, vreau neapărat să ştiu cum stau lucrurile! Înainte să se aşeze, Odette se freacă toată de o rână de-a mea, strâns de tot, blană pe blană, şi, pentru o clipă, am senzaţia că mi-a stat inima-n loc Dar apoi se îndepărtează dintr-un salt Zău dacă nu mă simt aproape ca atunci când am fost lovit de trăsnet şi m-am trezit în trupul Kirei Dar numai aproape Fiindcă dacă pe atunci sentimentul a fost unul cât se poate de neplăcut, acum a fost fix pe dos: un sentiment cât se poate de plăcut În plus, de data asta, rămân în mica mea făptură pisicească şi pot gusta momentul pe deplin şi pe de-a-ntregul — Winston? Te simţi bine? mă întreabă Spike, zgâindu-se la mine — Ăăă, sigur De ce? — Păi îţi curg balele Şi încă cum! Până acum, credeam că asta li se-ntâmplă numai câinilor Mie, să-mi curgă balele? Sfântă sardină în ulei! Îmi cercetez blăniţa Chiar aşa, blana mea cea neagră de pe piept e deja leoarcă, iar de-a stânga şi de-a dreapta mustăţilor balele se adună în continuare Dac-o ţin tot aşa, în curând o să mă pomenesc că stau într-o băltoacă Ce poate fi mai stânjenitor? Încurcat, îmi trec labele peste bot — Sunt ăăă sunt puţin răcit Şi, drept dovadă, mă prefac că răsuflu din greu Odette şi Spike mă cercetează din priviri, plini de milă — Altfel, sunt în cea mai bună formă, o fac eu repede pe grozavul, străduindu-mă să par cât se poate de fioros şi de periculos Să fii fioros şi periculos e, de fapt, exact ce preţuieşte mai mult Odette la un motan Iar în privinţa asta, cu mine chiar a nimerit-o Cum altfel, când eu, Winston Churchill, sunt un motan excepţional! Curajos şi îndrăzneţ şi nu mai spun cât de isteţ Şi, dacă mă gândesc mai bine, nici nu-mi trebuie o pauză de la aventuri Dimpotrivă! Din partea mea, aventura poate să-nceapă chiar acum! Chiar şi-aşa însă, câteodată mă încearcă sentimentul că Odette nu mă ia chiar în serios N-am nicio dovadă în privinţa asta, că nu mi-a zis niciodată nimic de genul ăsta, dar uneori mă cam pişcă şi mă cam furnică în vârful cozii Şi-atunci îmi spun că, în ochii ei, nu sunt un erou, ci mai degrabă amicul de treabă din vecini – cu toate că noi doi am fost deja pe urmele unui răufăcător şi am ajutat la prinderea lui Ce n-aş da să pot schimba lucrurile! — Bun, deci cum rămâne? mă trezeşte Spike din gânduri — Ce? — Te simţi în stare să porneşti alături de noi într-o nouă aventură? — Cred că glumeşti! Sunt chiar mai în stare decât în stare! Odette suceşte capul — Dar nu ziceai că eşti răcit? Mă proptesc bine pe picioarele dindărăt, îmi umflu pieptul şi-mi înalţ capul — Ca şi cum o răceală ar fi în stare să doboare un tip ca mine! Nu, nu, e nevoie de mult mai mult de-atât ca să mă recunosc învins! — A-ntâia, frate! zice Spike, înghiontindu-mă Se cheamă atunci că eşti cu noi Ne mai trebuie doar un plan ca lumea, ca să lămurim seria de spargeri Chiar aşa, ce-a spus Tom despre asta? Am stat o clipă să-mi adun gândurile — Hm, n-a zis decât că el unul crede că în spate se-ascunde un sistem anume şi că nu poţi da de urma spărgătorilor decât dacă înţelegi cum merge treaba cu sistemul — Aha, un sistem, zici Înţeleg, murmură Spike, cu toate că nu-l cred deloc Un motan care habar n-are ce-i ăla „kilometru” sigur nu ştie nici ce înseamnă „sistem” Odette este şi ea nedumerită — Pare o poveste încâlcită Nici măcar nu ne ajută să ne dăm seama de unde să începem cercetările Când are dreptate, are dreptate Nici măcar eu nu mai am ce comenta Spike începe să dea din coadă E limpede că i-a venit o idee — De ce nu facem ca ultima oară? Să stăm la pândă în preajma şcolii până când observăm ceva suspect — Mi-e teamă că nu e chiar aşa de simplu cum îţi închipui tu, Spike, i-o întorc eu Pe vremea când o căutam pe Emilia, am stat cu ochii pe casa familiei ei Acum însă, spune şi tu, în preajma cărei clădiri să ne postăm? — Păi am zis doar În faţa şcolii Odette suceşte din nou capul — Bine-bine, dar în faţa cărei şcoli? — Ce, sunt mai multe? întreabă Spike, uitându-se la noi uimit De-abia mă stăpânesc să nu mă tăvălesc pe jos de râs Aşa că mă mulţumesc cu un fornăit ceva mai energic Odette clatină din cap — Spike! Fireşte că sunt mai multe! Mă rog, cade ea pe gânduri, e greu de spus pe loc dar sunt cel puţin cinci sau cam pe-acolo Asta înseamnă că, şi cu ajutorul lui Caramel, tot am avea nevoie de cel puţin încă un coleg ca să putem ţine sub observaţie toate şcolile Şi nu-mi vine în minte nimeni care să fie potrivit pentru aşa o treabă Pisicile din gangul de la intrarea în casa de alături sunt prea neroade, iar cele de vizavi, prea bătrâne Îmi dau ochii peste cap M-am obişnuit să fac aşa de pe vremea când trăiam în piele de om şi mi se pare un fel destul de şmecher de a-ţi arăta exasperarea Din păcate, gestul nu le spune nimic tovarăşilor mei Aşa că mă văd nevoit să spun lucrurilor pe nume, chiar dacă s-ar putea ca Odette să se supere pe mine — Îmi pare rău, dar asta chiar că-i o prostie cât casa În Hamburg sunt vreo două-trei sute de şcoli Cel puţin Cum să putem să le ţinem noi pe toate sub observaţie? Exclus N-am reuşi nici dacă ne-ar ajuta şi pisicile neroade, şi alea bătrâne Ca la un semn, lui Odette şi lui Spike le pică fălcile După o clipă de uimire, le închid însă la loc, iar Spike îşi drege glasul — Trei sute? Cât de mult înseamnă asta? — Păi e foarte simplu: de şaizeci de ori mai mult decât cinci Ha! Să mai zică cineva că nu ştiu să socotesc în minte! Că doar sunt Super-Winston, ca să fie limpede! Odette mă fixează din priviri — Ia spune, de unde ştii tu toate astea? Opa! Poate că n-a fost tocmai o idee bună să-mi dau în petic tocmai acum şi tocmai aici Fiindcă nici Odette, nici Spike nu ştiu că, pe când eram în pielea Kirei, am mers chiar şi la şcoală şi de atunci nu numai că ştiu să citesc şi să scriu, dar pot să şi socotesc Calităţile astea trebuie să rămână secrete, fiindcă, la urma urmelor, n-am niciun chef ca Odette să creadă că sunt un ciudat — Ăăă, am presupus şi eu aşa, într-o doară În afară de asta, mă nimeresc destul de des prin preajma Kirei când îşi face temele sau când se vede cu colegii ei de clasă Aşa mai prind şi eu una, alta — Aşa deci Poate că Odette nu m-a crezut, dar nici nu mai comentează Spike se întinde — Mda, prieteni, dac-aşa stau lucrurile, atunci poate c-ar trebui să aşteptăm să ne iasă în cale altă aventură Până atunci, mă duc să-mi caut ceva de înfulecat Pa, pa, ne mai vedem! Şi, dintr-o singură mişcare, sare de pe acoperiş, pierzându-se printre bicicletele legate prin preajmă Odette se uită după el — Ţ-ţ-ţ, numai la mâncare îi stă gândul Păcat că nu se-alege nimic de aventura noastră, adaugă ea abătută Mi-ar fi făcut mare plăcere să mai trec o dată prin aşa ceva alături de tine Inima îmi tresaltă cu putere Mi-a spus cu-adevărat Odette aşa ceva, chiar mie şi chiar acum? Cuprins de tremurici, mă gândesc cum să-i răspund Caut să zic ceva isteţ, cuceritor, care s-o dea gata — OK, trebuie s-o iau şi eu din loc Pa, Winston Pe curând! Până să găsesc eu de spus ceva isteţ, cuceritor şi care s-o dea gata, cea mai frumoasă pisică din lume s-a şi făcut nevăzută Fir-ar să fie! De ce nu le-oi fi ţinut şi eu isonul cu cele cinci şcoli din tot Hamburgul? Chiar că-s bătut în cap! O întâlnire care nu le convine tuturor, un Werner prost dispus şi coincidenţe ciudate Acasă domneşte o atmosferă încărcată Asta aşa, metaforic vorbind De fapt, Ana şi babuşca se ciorovăiesc Şi încă pe ruseşte: — Nu pacemu tî apiati vstreceaieşsea s Vadimom? On pristupnik! Ia dumala şto tî nakaneţto paumnela! — Mama, ia idu s nim vâpiti liş ceaşăciku cofe Nu uspacoisea pajalusta Cum? Ana are de gând să se întâlnească cu Vadim, fostul ei prieten? Infractorul ăla care făcea contrabandă cu ţigări şi care a ameninţat-o pe Ana când ea a vrut să-l părăsească? La urma urmei, Ana şi Kira au ajuns în locuinţa mea şi-a lui Werner tocmai pentru că au fugit de Vadim ăsta Şi tocmai cu el are Ana acum de gând să se ducă să bea o cafea? Nici nu-i de mirare că babuşca şi-a ieşit din pepeni! Până şi eu mă-nroşesc de furie Asta tot aşa, metaforic vorbind Altfel, cum să mă înroşesc, că doar am blana neagră-neagră Ana, în schimb, pare foarte binedispusă Şi-a schimbat hainele şi acum, în loc de blugi şi tricou, poartă o bluză şi o fustă scurtă În mod excepţional, părul lung şi blond nu mai e strâns într-o coadă de cal, ci şi l-a lăsat să-i cadă liber pe umeri N-oi fi eu vreun specialist, dar zău dacă Ana n-arată azi excepţional Şi se vede că Werner e de aceeaşi părere cu mine Chiar în clipa asta pune piciorul în casă şi, de cum o vede pe Ana, exclamă admirativ: — Oho, arătaţi grozav! Aveţi cumva vreo întâlnire? Fiindcă dacă nu, consideraţi-vă în mod oficial invitata mea Mergem oriunde doriţi! Ana râde încurcată — Oh, mulţumesc foarte mult! Dar chiar am o întâlnire Poate altă dată Aşa, şi-acum chiar trebuie să plec! Paaa! Îşi înhaţă geanta din cuier, îşi aruncă pe braţ o jachetă şi dispare pe uşa apartamentului Werner se uită în urma ei, cu o mutră pe care zău dacă ştiu cum s-o înţeleg Pentru că aşa ceva n-am mai văzut niciodată la Werner, deşi îi sunt motan de atâţia ani Asta nu e de ici, de colo Să fi fost el dornic să iasă în oraş? Sau dezamăgit? Sau plin de speranţă? Nu înţeleg, nimic din toate astea nu pare să se potrivească Poate că sunt toate sentimentele astea la un loc Pe scândura mea de ascuţit gheare – chestia e cu-adevărat ciudată! Nici n-a apucat bine Ana să tragă uşa în urma ei, că babuşca se apucă să-şi verse năduful cu şi mai mare foc Suduie acum fără nicio oprelişte şi scuipă ameninţări, agitându-şi arătătorul către tavan — Ehei, şi fata asta a mea! Neroadă mai e! Vadim ăsta e soi rău La ce bun atunci să bei cafea? Werner face ochii mari Şi-asta pentru că e mult prea bine-crescut că să se-apuce să pufnească indignat sau să zbiere un „Fir-ar să fie!” Expresia de-acum, de pe faţa lui, i-o recunosc imediat: Werner este înspăimântat Tot aşa arată şi când vine frate-său în vizită, împreună cu prost-crescuţii lui copii — Hm, începe el, dregându-şi glasul şi părând că-i vine foarte greu să rostească întrebarea care urmează Doamnă Kovalenko, vreţi să spuneţi că Ana se întâlneşte cu fostul ei prieten, Vadim? Babuşca încuviinţează, dând din cap cu hotărâre — Da! Chiar aşa Cu Vadim La o cafea CAFEA! Domnule profesorrr Ce să-nsemne asta? Werner priveşte năuc — Cum adică? Credeţi c-ar fi mai potrivit nişte vin? Deodată, babuşca zâmbeşte cu blândeţe şi-şi lasă mâna pe braţul lui Werner — Niet Nu e băutură nepotrivit Nepotrivit e bărbatul Ana are nevoie de bărbat potrivit Hm Felul în care spune babuşca treaba asta îmi dă senzaţia că Werner ar putea avea şi el un rol în încercarea de a afla cine ar fi potrivit pentru Ana Dar ce rol? Fireşte, lui Werner nu îi pică fisa În loc de asta, profesorul se strecoară în tăcere pe lângă babuşca şi-o coteşte către camera de zi, unde şi-a mutat biroul Îl urmez discret, fiindcă m-a făcut curios şi sper să descopăr ceva care să aibă legătură cu Werner şi cu Ana Odată ajuns în sufragerie, Werner se prăbuşeşte pe scaunul său şi, cu o plictiseală nesfârşită, se apucă să scormonească prin maldărul de hârtii de pe birou Eu unul sar pe scăunelul din colţ, pe care se află coşuleţul meu De aici am o vedere mai bună Până la urmă, se pare că Werner a dat de ceea ce căuta, fiindcă, dintre toate hârtiile alea, scoate la vedere o carte de vizită şi, negru de supărare, se uită fix la ea Oftează din greu şi pune mâna pe telefon — Roland? Aici e Werner Roland e fratele mai mic al lui Werner De fapt, el e un tip vesel şi de treabă, care, din păcate, s-a ales c-o familie îngrozitoare Beate, soţia lui, îl bate la cap cât e ziua de lungă şi, ca şi când asta n-ar fi fost de-ajuns, ei doi au împreună trei copii, incredibil de prost-crescuţi: două fete gemene, gata de orice blestemăţie şi un băiat, ceva mai mare, dar nicidecum mai potolit Am avut plăcerea fără pereche să am de-a face cu ăştia trei la diferite aniversări în familie De fiecare dată când se termina totul, aveam senzaţia că tocmai scăpasem ca prin urechile acului dintr-un cataclism natural — Nu, nu, nu-i în legătură cu weekendul În privinţa asta, totu-i în ordine E vorba de invitaţia la petrecerea voastră de grădină Ştii, Roland, o întrebasem ăăă o întrebasem pe Beate dacă aş putea veni cu cineva, dar ăăă cred că, până la urmă, tot singur o să vin Motan fiind, am auzul destul de ascuţit, numai că din locul ăsta nu am cum să aud şi ce spune Roland la celălalt capăt al firului În orice caz, pare să aibă multe de zis Dac-aş face acum un salt pe birou, poate c-aş izbuti să-i desluşesc răspunsul Numai că ar cam bate la ochi Drept urmare, în loc de asta, fixez din priviri mutra lui Werner şi încerc să-mi fac o părere despre ce se petrece Despre ce-or discuta ăştia doi? — Fireşte, Roland, sigur că-nţeleg Bine, atunci dă-mi-o pe Beate Da, pa-pa Se vede treaba că acum, la celălalt capăt al firului s-a instalat Beate cea Groaznică — Bună, Beate, aici e Werner Tocmai i-am spus lui Roland: cred c-o să vin tot singur la petrecerea voastră de grădină Deodată, aud mult mai bine vocea de la celălalt capăt al firului Asta fiindcă Beate vorbeşte muuult mai tare decât soţul ei De fapt, zbiară de-a dreptul la telefon Werner oftează din greu — Hei, Beate, n-are sens să faci o dramă din chestia asta Din nou zbierete Werner clatină din cap — Care ordine de aşezat la masă? Eu credeam că-i vorba mai degrabă de-o simplă petrecere De unde să ştiu ce pregătiri serioase aţi făcut? Parcă aţi aştepta-o în vizită pe regina Angliei, nu altceva De la celălalt capăt al firului se aud nişte mormăieli — Cum adică să mă hotărăsc odată? Alte mormăieli, şi mai răsunătoare — Bine, dacă ai de gând să mă pui acum să jur cu mâna pe Biblie c-o să vin cu cineva Ştii ce, consideră că vin singur Oricum, treaba asta a început să mă enerveze Îmi pare rău Exact Da, o să-ţi explic eu odată, când o să treceţi în vizită pe aici Cu toate că prea multe nici n-ar fi de explicat Da Salutări copiilor Pune jos receptorul, suspină din adâncul rărunchilor şi-mi aruncă o privire — Winston, bătrâne, un lucru-i sigur: fără femei, viaţa-i mai uşoară, zice el, ridicându-se de pe scaun şi părăsind încăperea În urmă rămâne un motan nelămurit Despre ce-o fi fost vorba? Despre care femeie? Despre Beate? Sau mai degrabă despre Ana? Să fi avut Werner de gând s-o ia pe Ana cu el la petrecerea de grădină a fratelui său? Iar acum totul s-a dat peste cap fiindcă Ana a preferat să bea o cafea cu Vadim în loc să meargă cu Werner la petrecere? Şi ce-o fi vrut să spună Werner cu vorbele „când o să treceţi în vizită pe aici”? Presupun că înseamnă exact ce cred eu că înseamnă! Pe sfânta mea tăviţă cu nisip! Numai gândindu-mă la Beate şi la mucoşii ei mici se zbârleşte blana pe mine Dacă vin pe-aici de-adevăratelea, zău dacă nu-mi iau câmpii! *** — Da, mamuşca, ştiu, nici nu vrei s-auzi Dar Vadim s-a schimbat cu totul! Ana s-a întors acasă de la întâlnirea ei şi e grozav de binedispusă, iar acum e în bucătărie, unde pregăteşte masa de seară în timp ce babuşca stă rezemată de tocul uşii, dojenind-o Între timp s-a întors şi Kira, care ascultă acum cu atenţie ce povesteşte maică-sa — Procesul de la tribunal i-a fost învăţătură de minte A scăpat ca prin urechile acului de o condamnare cu executare A primit în schimb o condamnare la un an de închisoare, cu suspendare, iar acum vrea să profite de ocazia asta ca să-şi facă ordine în viaţă Babuşca clatină din cap, iar Kira face ochii cât cepele — Mamă, ce-i aia „cu suspendare”? Pică numai bine, că asta aş fi întrebat şi eu! — „Cu suspendare” înseamnă atunci când judecătorul ar putea să trimită pe cineva la închisoare, dar n-o face, fiindcă cel cu pricina făgăduieşte ca, pe viitor, să respecte legile şi să nu mai comită nicio nelegiuire Judecătorul stabileşte o perioadă în care împricinatul trebuie să se poarte ireproşabil Dacă în perioada asta condamnatul comite iarăşi un furt sau o înşelăciune sau altceva de felul ăsta, atunci chiar că trebuie să meargă la închisoare Aşadar, o condamnare la doi ani de închisoare cu suspendare înseamnă că, pentru vina lui, omul ar fi trebuit să stea doi ani închis, dar este scutit de o asemenea pedeapsă dacă, în perioada de suspendare, nu ajunge să se facă vinovat de cine ştie ce altceva Aha! Deci suspendarea e atunci când judecătorul se stropşeşte la cineva şi individul ăla zice c-o să se facă băiat de treabă Păi e taman ca la noi Cu Ana şi babuşca pe post de judecători, şi cu Kira şi cu mine drept bieţi făptaşi spăşiţi — O să vezi tu că ăla n-a schimbat deloc Iarbă rrrea, asta e! Babuşca clatină din nou din cap, iar coafura ei în chip de turn se clatină şi ea Şi face o mutră atât de încrâncenată, că te apucă groaza Un lucru-i sigur: cu babuşca drept judecător, Vadim ăla ar fi mers de urgenţă la zdup N-ar fi ascultat babuşca poveşti de-astea, cum c-o să se facă băiat de treabă şi o să se schimbe Nici vorbă! Se vede treaba că bunica asta a Kirei nu crede deloc că fiecare om are şi o parte bună În orice caz, nu crede că e valabil pentru traficanţii de ţigări — Da, da, bâiguie Ana cu glas molcom, bine, cum zici tu — Bine, mamă, se bagă şi Kira acum în vorbă, dar de ce te-ai dus să te întâlneşti cu el? Că doar eram atât de fericite c-am scăpat de el! Mie mi-a fost mereu un pic frică de el şi chiar că n-am niciun chef să mai dau ochii cu Vadim! Şi nu vreau să aud c-o s-ajungă din nou prietenul tău! Miorlau! Ce, parcă eu aş avea chef de-aşa ceva! Îmi amintesc cu groază cum ne-a închis ticălosul ăla pe Kira, pe Pauli, pe Tom şi pe mine în apartamentul lui atunci când l-am prins pe picior greşit O fi ceva, dacă zice că s-a schimbat şi-acum nu se mai ţine de toate relele, ci numai de câteva mai mărunte Dar chiar nu văd de ce i s-ar mai da o şansă Ana râde şi pune mâna pe umărul Kirei ca să o liniştească — Kira, nici nu se pune problema! N-am făcut decât să bem o cafea împreună Şi închipuie-ţi: Vadim a făcut rost de o slujbă pe aici, prin zonă Ce întâmplare, nu? Da, curată întâmplare! o boscorodeşte babuşca, iar după cum îi sună glasul poţi trage cu uşurinţă concluzia că, în privinţa lui Vadim, bătrâna nu crede câtuşi de puţin în coincidenţe Neîncrezătoare rămâne şi Kira — Aha Şi despre ce slujbă e vorba? Că şi-aşa el nu-i în stare de nimic — Ei, Kira, şi tu acum! Acum glasul Anei sună puţin cam acru — Vadim livrează cu maşina pachete pentru un serviciu de curierat, iar sediul companiei e chiar după colţ Uite, m-a rugat chiar să-ţi transmit salutări din partea lui — Pff! pufneşte Kira cu dispreţ Zău aşa, mamă! Tipul e un infractor Nici prin gând nu-mi trece că s-ar fi schimbat, aşa, deodată Poate să-ţi spună el câte-n lună şi-n stele Chiar dacă arată bine, asta nu înseamnă că e şi un om de treabă Exact! Şi nici măcar nu mi se pare c-ar arăta bine Nu-mi amintesc decât că purta o jachetă de piele, veche şi ponosită, iar faţa îi era acoperită de o barbă de trei zile Iar părul lui nu mai făcuse de mult timp cunoştinţă cu o perie Pe lângă toate astea, Vadim era destul de înalt, şi de aceea mi se părea cu atât mai ameninţător Pe lângă el, Werner al meu este de o mie de ori mai atrăgător! Poartă numai cămăşi călcate şi se rade în fiecare zi Cum buclele lui se-arată ceva mai îndărătnice, şi le piaptănă regulat Werner nu e o namilă, ca Vadim; are o statură care nu bagă spaima în pisici Dacă mă salt pe labele din spate, îi ajung la palmă Şi poate primesc o recompensă gustoasă sau măcar o mică mângâiere Prin urmare, dacă-i musai ca Ana să bea o cafea cu un bărbat, atunci o poftesc s-o bea cu Werner al meu La urma urmei, de chestia asta ar trebui să se prindă şi singură! Îmi fac o socoteală la iuţeală Fireşte, nu-s eu cine ştie ce specialist în privinţa oamenilor, dar poate că Ana are nevoie de un brânci în direcţia potrivită Poate chiar din partea unui motănel negricios Sfântă sardină în ulei, chiar trebuie să le fac eu pe toate, singur-singurel? Îngheţată spaghetti, Moş Ene şi o prinsoare Zilele care urmează sunt incredibil de sărace în evenimente: Ana nu se mai duce să se întâlnească cu Vadim şi să bea cafea cu el, Werner e în continuare prost dispus, iar eu unul pur şi simplu zac pe canapea, dorm pe săturate şi, din când în când, mă trezesc cu ceva bunătăţi în castronelul meu, din partea babuşcăi De fapt, lucrurile stau exact aşa cum mi-am dorit eu dintotdeauna Totul e perfect, în afară de lipsa de chef a lui Werner, fireşte Nimeni nu le poate avea pe toate în viaţa asta, nici măcar un motan Între timp, m-am obişnuit să nu mai stau pe capul babuşcăi în timp ce găteşte În felul ăsta, m-aleg şi eu cu ceva bun înainte ca tovarăşii mei de apartament să apuce să-şi umple farfuriile, nelăsându-mi nimic Fireşte, pe calea asta n-o să ajung nici mai suplu, nici mai în formă, dar, dacă tot nu se-arată la orizont nicio misiune demnă de un agent secret, lucrurile nu stau chiar aşa de rău Un motan ghiftuit e chiar de preferat unui detectiv lihnit! Şi, fiindcă a venit vorba de detectivi: Tom e şi el în toane proaste Faptul că Pauli şi Kira nu au niciun chef să-l ajute să ia urma hoţilor de seifuri îi dă serioase bătăi de cap Când o însoţesc pe Kira la gelaterie, constat că el doar îngaimă câteva vorbe şi nici măcar vederea unei gustoase îngheţate spaghetti nu-l face mai vesel — Ia uite aici! spune el descurajat, cu jumătate de gură şi pune o grămăjoară de bileţele de hârtie pe măsuţa la care s-a aşezat Kira ca să-şi bea café-frappé-ul — Înainte de toate, bună! îl salută Kira, râzând Mă bucur că ţi-ai făcut timp să treci pe-aici Kira l-a invitat pe Tom la o îngheţată fiindcă ajutorul dat de el la mate s-a lăsat cu un + pentru ea — Ce-s astea pe care le-ai adus? întreabă ea curioasă şi pune mâna pe una dintre hârtii — Sunt evaluările pe care le-am făcut tuturor celor de şcoli de cultură generală din Hamburg În privinţa celorlalte şcoli, încă n-am terminat cercetările Pe cât a fost posibil, am căutat să aflu de pe internet dacă şcolile cu pricina au şi cantine şi dacă elevii pot plăti cu banii jos În cazul şcolilor despre care n-am găsit nimic pe internet, am dat telefon şi-am întrebat — Şcoli de cultură generală? Pe chipul Kirei se aşterne un mare semn de întrebare, dar, fireşte, nici măcar eu nu sunt în stare să-mi închipui cam ce ar putea să însemne treaba asta Eu unul credeam că în orice şcoală primeşti o educaţie care ţine de cultura generală Ce surpriză să aflu acum că mai sunt şi alte şcoli, unde chestia asta nu se întâmplă Şi-atunci, la ce bun să mai mergi la asemenea şcoli? Marea şmecherie ar fi să rămâi frumuşel acasă Tom însă nu se sinchiseşte deloc de mirarea Kirei, ci se apucă să răscolească printre bileţelele lui — Trebuie să te uiţi neapărat la asta! Nu încape nicio îndoială: spărgătorii au dat până acum de patru ori lovitura şi, de fiecare dată, a fost vorba de şcoli mari, cu cantine pe măsură Adică numai şcoli unde merita să dai spargere Hoţii au acţionat numai joi noaptea pentru că atunci e casa de bani plină Sumele strânse nu sunt duse la bancă decât la sfârşitul săptămânii Kira soarbe zgomotos prin pai din café-frappé-ul ei şi îi aruncă lui Tom o privire îngândurată — OK Fireşte, asta sare în ochi Ce nu-nţeleg eu însă e cum o să poţi tu să ştii dinainte care şcoală o să fie următoarea ţintă Asta dacă o să aibă loc încă o lovitură Poate că nu se mai întâmplă nimic niciodată, iar tâlharii o să-şi cheltuiască banii pe vreo insulă din Caraibe — Nu cred, spune Tom, clătinând din cap Pentru o insulă din Caraibe nu le-ajung banii ăştia nici pe departe Până acum, au acţionat la patru şcoli, iar dacă socotim că s-ar fi ales, în medie, cu € de la fiecare, asta face până acum € Aha? Chiar aşa? Şi asta e mult sau puţin? De fapt, de câţi bani ai avea nevoie în Caraibe? Dar, în definitiv, unde sunt Caraibele astea? Pe undeva pe lângă Hamburg? Sau mai degrabă ceva mai departe? Mă frec de piciorul Kirei şi dau din coadă încoace şi-ncolo în timp ce încerc să pricep de ce, pentru oameni, banii par să joace un rol aşa de important Uneori am senzaţia că, pentru unii dintre ei, este chiar cel mai important lucru din lume, iar asta e o mare prostie, pe mustăţile mele de motan! Că doar banii nu-i poţi mânca Nici nu mă pot răsfăţa cu ei când mă tolănesc pe perniţa mea şi nici nu mă mângâie când sunt prost dispus Sunt făcuţi numai din hârtie sau metal Cu toate astea, pe oameni izbutesc să-i schimbe întrucâtva Am văzut eu bine chestia asta, fiindcă uneori, când vine vorba despre bani, umblătorii ăştia pe două picioare capătă un soi de strălucire în priviri, ca şi cum le-ar zbura gândul la o porţie uriaşă şi gustoasă de ficat de pasăre Sau ca şi cum ar avea febră Kira suspină — Şi dacă e aşa, care-i concluzia ta? — Chiar vrei s-o afli? întreabă Tom neîncrezător Kira încuviinţează din cap O strălucire se aşterne pe chipul colegului ei de clasă — Sunt destul de sigur că următoarea lor ţintă e Şcoala Gutenberg, cea de pe strada Sabinelor — De unde până unde? — Foarte simplu N-a fost nevoie decât de puţină statistică Au început cu cea mai mare şcoală şi au ţinut-o tot aşa Le-au luat în ordinea mărimii Am verificat, n-are cum să fie o coincidenţă Primele patru şcoli pe unde au trecut sunt cele mai mari şi aveau casele de bani burduşite bine Kira face ochii mari Până şi eu sunt impresionat — Ce? Incredibil! Şi ăia de la poliţie nu s-au prins încă de chestia asta? Tom ridică din umeri — Habar n-am Poate că nu văd pădurea din cauza copacilor Sau pur şi simplu n-au un profiler aşa de bun ca mine — Un ce? — Un profiler Ştii doar, ca la televizor, în NCIS Unul care, pe baza urmelor de la locul faptei, poate spune cu precizie cam ce fel de tip e făptaşul şi ce-ar avea de gând să facă mai departe — NCIS? N-am mai auzit de aşa ceva Unde se dă? Pe KIKA? Tom izbucneşte în râs, ca şi cum ar fi fost cea mai caraghioasă întrebare pe care ar fi auzit-o vreodată — Kinderkanal? Bineînţeles că nu Se dă la televiziunea aia adevărată Kira oftează — Aşa deci Atunci înseamnă că n-am voie să mă uit La mine acasă n-am voie să mă uit decât la KIKA, şi asta numai până la şapte jumate În privinţa asta, mama e la fel de severă ca şi babuşca Ce prostie! Parc-aş trăi pe faţa nevăzută a Lunii — Mda Ei, nu pune şi tu la inimă Lasă, c-aşa te poţi uita la o mulţime de chestii minunate, cum ar fi Moş Ene sau Jakers! Aventurile lui Piggley Winks, o ia Tom în zeflemea — Ha, ha, ha, foarte hazliu, n-am ce zice, i-o întoarce Kira îmbufnată Zău dacă înţeleg asemenea glumă Că doar sunt nişte seriale grozave M-am şi uitat odată la ele, alături de Kira, şi mi s-au părut pline de învăţăminte De exemplu, de unde să fi ştiut eu că există un omuleţ care, seară de seară, le presară copiilor nisip pe pleoape, ca să-i ajungă în sfârşit şi pe ei oboseala şi să adoarmă? Observasem eu că ăştia mici încep să se frece la ochi când sunt obosiţi Acum ştiu că totul se trage de la nisipul ăla Ce-i drept, n-am dat până acum peste Moş Ene ăsta, cu toate că au fost seri în care m-am aşezat la pândă Ceea ce poate să însemne că e iute de picior atunci când are de lucru Sau poate că e invizibil pentru pisici În plus, pe Moş Ene ăsta nici nu prea te poţi bizui, fiindcă sunt şi zile în care Kira, de exemplu, n-are niciun chef să meargă la culcare Şi, cu toate că în asemenea împrejurări Ana boscorodeşte, iar babuşca îi dă şi ea cu meliţa, copila pur şi simplu nu vrea să se culce Şi-atunci ba mai dă o raită prin bucătărie, ba ţăcăneşte pe ascuns, pe sub pătură, la noul ei telefon mobil, de care e atât de mândră Iar dacă o prinde Ana, atunci să te ţii tărăboi Fireşte, nu e în regulă că se ajunge la aşa ceva, fiindcă e limpede că Moş Ene nu şi-a dus treaba la bun sfârşit S-ar putea ca moşul să fi preferat să umble brambura cu amicii lui decât să se ocupe de copiii din Hamburg Ce vină să aibă biata Kira? Între timp, Tom a terminat de râcâit şi ultimele resturi de îngheţată spaghetti din pahar şi deja e mult mai mulţumit decât acum zece minute Aşază paharul gol pe masă, înaintea lui, după care spintecă aerul cu pumnul Ce mai, pare teribil de hotărât! — Prin urmare, lucrurile stau aşa cum ţi-am arătat şi fac prinsoare cu tine pe încă o îngheţată spaghetti că următoarea şcoală pe care o s-o prade tâlharii o să fie Şcoala Gutenberg Şi asta o să se petreacă într-o joi! Hai, bate palma! Kira oftează, dar îi întinde lui Tom palma — OK, pe o îngheţată spaghetti — Grozav! Atunci nu ne mai rămâne decât să aflăm în care joi Cel mai bine am face ca în următoarele trei săptămâni să ne aşezăm la pândă prin preajma şcolii Kira încuviinţează din cap, nu foarte entuziasmată — Bine Dar numai cu o condiţie: dacă ne sare în ochi ceva cu adevărat suspect, dăm telefon la poliţie — Normal Aşa o să facem Dăm telefon la poliţie şi aşteptăm până-i vedem pe hoţi în cătuşe Iar tu îmi faci cinste cu o îngheţată spaghetti, chicoteşte Tom, probabil închipuindu-şi deja cum o să se ghiftuiască el gratis cu următoarea îngheţată Avea să se dovedească însă că Tom se bucurase mult prea devreme Fiindcă următoarea lovitură nu avea să fie dată la Şcoala Gutenberg Şi nici nu avea să se petreacă într-o joi Numai că în clipele acelea, în gelaterie, noi nu aveam de unde să ştim Winston se preschimbă în Super-Winston Iar un administrator tot administrator rămâne Atunci când îmi scoate Werner în hol cuşca de transport, nu-i niciodată semn bun Adică e semn că urmează să merg cu maşina Iar eu urăsc mersul cu maşina! Pur şi simplu mi se face rău atunci când sunt silit să stau în cuşcă şi să-l las pe Werner să mă hâţâne de colo colo Pe deasupra, sunt plantat fără milă, cu cuşcă cu tot, în spaţiul ăla pentru picioarele călătorilor, ceea ce înseamnă că n-o să văd câtuşi de puţin încotro mergem Tare neplăcut e! Aşa că, dis-de-dimineaţă, cum mă îndrept eu către bucătărie, primul lucru care mi se întâmplă e să mă împiedic de prostia aia de cuşcă Numai de asta n-aveam chef Se poate însă şi mai rău, căci, de îndată ce intru în bucătărie, îmi ajung la urechi nişte cuvinte de-a dreptul alarmante: MEDIC VETERINAR! Pe sfânta mea tăviţă cu nisip! Sper să fi auzit eu prost! Îl ţintuiesc din priviri pe Werner, care sade la masă, îşi bea cafeaua şi stă la şuetă cu Ana — Înainte s-ajung la vaccin, pot s-o las pe Kira la şcoală, că şi-aşa trec prin dreptul şcolii în drum spre veterinar Pe dată, mi se zbârleşte părul de pe spinare Nu mai încape nicio îndoială, o să fie o zi de coşmar! Cum de-o fi putând Werner să stea aşa de relaxat? Tocmai acum, când are de gând să-i facă celui mai bun prieten al său, adică mie, ceva atât de groaznic? Cuşca de transport e neplăcută, medicul veterinar e groaznic, dar cea mai mare nenorocire dintre toate e injecţia, fireşte! Făţarnica aia de doctoriţă veterinară, care se dă drept iubitoare de animale, urmează să-mi înfigă un ac taman în preapreţiosul meu şezut! O să doară, iar dacă n-o să stau liniştit, o să am parte şi de mâinile reci ale asistentei, care o să mă strângă ca într-o menghină Sfântă sardină în ulei, zi şi tu de ce-s în stare şi oamenii ăştia! Trag cu ochiul la Ana Măcar ea să oprească nedreptatea care mi se pregăteşte! — Ăăă, domnule profesor, e foarte drăguţ din partea dumneavoastră, dar Kira poate să meargă cu bicicleta Niciun cuvinţel despre tortura care mă aşteaptă În loc de asta, spune fleacuri despre cum o să ajungă Kira la şcoală Ce obrăznicie! — Nu, nu, chiar nu-i nicio problemă, îmi face plăcere s-o duc Ana, aruncaţi şi dumneavoastră o privire pe fereastră, toarnă cu găleata Cum să se ducă sărmana copilă pe vremea asta cu bicicleta? Miorlaulaulau! Cum adică „sărmana copilă”? Sărmanul motan! De ce s-or gândi doi mergători pe două picioare numai la alt mergător pe două picioare? Hei, voi doi de colo, de sus: aici, jos, e un motan în pragul unei crize de nervi! Numai că miorlăiturile şi mieunăturile mele de jale rămân fără niciun ecou Werner se scoală de la masă ca să aducă din hol cuşca Îmi fac scurt socoteala dacă nu aş putea, pur şi simplu, să m-ascund pe undeva Ştiu însă, din experienţa-mi plină de amar, că n-are niciun rost să mă împotrivesc Cu capul pleoştit şi urechile şi mai pleoştite, încremenesc pe podeaua din bucătărie până când, într-un sfârşit, Werner mă vâră în cuşca pe care o ia la subraţ — Kira? Eşti gata? strigă el spre camera copilei — Da, domnule Hagedorn, sunt gata, vine răspunsul pe dată, urmat de Kira, care soseşte în fugă Cel puţin aşa presupun, după sunetul paşilor, că de văzut, nici vorbă să mai văd ceva ca lumea — Mulţumesc foarte mult că mă luaţi şi pe mine! — Nu face nimic! Ba chiar ai putea să ţii tu cuşca în braţe Lui Winston nu prea îi place să călătorească în chestia asta Aşa, poate se mai împacă şi el puţin cu situaţia Ce să mai zic! Măcar n-o să mai stau pe podeaua maşinii, lângă picioarele lui Werner! *** Roţile scrâşnesc şi maşina se hurducăie zdravăn După care cuşca, cu tot cu mine, se izbeşte de compartimentul pentru mănuşi, iar eu mă lovesc la cap tare de tot Au, ce-i asta? N-ar putea şi Werner să fie mai gingaş cu frânele alea? — Ei, fir-ar să fie! izbucneşte Werner Ce s-o fi întâmplat aici? Kira îşi aşază cuşca din nou în poală — Dumnezeule, chiar că trebuie să se fi petrecut ceva rău de tot! Peste tot numai poliţişti! exclamă ea agitată M-apuc să zgârii cu ghearele pe lângă încuietoarea cuştii De-aici, dinăuntru, nu văd absolut nimic din ce-i surprinde în halul ăsta pe cei doi bipezi ai mei şi l-a făcut pe Werner să trântească aşa o frână Cineva ciocăneşte într-un geam — Bună ziua Daţi-i drumul mai departe Încurcaţi circulaţia maşinilor noastre de intervenţie, se face auzit un glas hodorogit — Dar ce s-a întâmplat aici, domnule gardian? întreabă Werner Gardian? Aha, deci lângă maşină e un poliţist Of, Kira, lăsă-mă şi pe mine afară din prostia asta de cuşcă! — A fost dată o spargere la şcoală, explică glasul hodorogit — Nu mai spuneţi! izbucneşte Werner Nu cumva iar casa cu bani? Că doar n-aţi fi venit cu patru maşini de poliţie pentru un hoţ de buzunare, nu? — Vă înţeleg curiozitatea, dar, în momentul ăsta, nu vă pot spune nimic În afară de faptul că maşina dumneavoastră stă într-un loc cât se poate de prost Dacă aţi adus-o pe fată la şcoală, mergeţi puţin mai în faţă şi opriţi la colţ Patru maşini de poliţie? Werner sigur are dreptate: banda spărgătorilor de case de bani trebuie să fi lovit din nou! Îi dau înainte, ca un nebun, cu zgrepţănatul şi, în sfârşit, Kira se îndură şi deschide cuşca Iute, mă strecor afară, mă ghemuiesc în poala ei şi arunc o privire pe fereastra maşinii Incredibil! Nu se poate aşa ceva! Care joi şi care Şcoală Gutenberg? Nu ştiu prea bine în ce zi suntem astăzi, că simţul meu motănesc al trecerii timpului cam dă rateuri Dar un lucru e limpede: ne aflăm în faţa Gimnaziului Wilhelmin Aşa că Tom, cu toate figurile lui de profiler sau cum s-o chema, a dat cu bâta-n baltă! Simt cum, încetul cu încetul, întregul trup mi-e cuprins de furnicături Mai întâi mă ia de pe la labe, după care îmi urcă în lungul picioarelor şi, la urmă, îmi stârneşte fiecare firicel de păr, din vârful cozii până la ceafă De parcă mii de furnicuţe mi-ar mişuna prin blană Cu alte cuvinte: mi s-a trezit cheful de vânătoare! Acum chiar aş vrea să aflu şi eu cine se ascunde în spatele jafurilor ăstora Werner duce maşina câţiva metri mai încolo şi opreşte în spatele şcolii Cum deschide Kira portiera, o şi zbughesc afară — Hei, Winston! strigă Werner în urma mea Ai înnebunit? Treci înapoi, imediat! Îmi pare rău, Werner! Ziua de azi pur şi simplu nu-i potrivită pentru mersul la veterinar E mai degrabă o zi în care agentul Super-Winston trebuie să preia frâiele anchetei! În clădirea şcolii domneşte forfota obişnuită de dinainte de începerea orelor Merg de-a lungul peretelui, ca nu cumva să dea cineva cu ochii de mine Dacă vizitatorii şcolii fuseseră chiar spărgătorii de seifuri, trebuie, într-un fel sau altul, să ajung în biroul doamnei Rosenblatt Doamna Rosenblatt e directoarea extrem de severă a Gimnaziului Wilhelmin Sunt sigur că exact în încăperea în care îşi are ea biroul se află şi casa de bani a şcolii Mă fac mic şi mă furişez de-a lungul holului care duce către corpul de clădire ce adăposteşte administraţia E despărţit de holul principal cu uşi din sticlă, dar azi le găsesc deschise De îndată ce mă apropii mai mult, îmi dau seama şi de ce: bărbaţi în salopete albe întind un praf negricios pe suprafeţele uşilor La ce le-o folosi să facă aşa ceva? Mare mister! Îmi fac totuşi socoteala că n-ar fi nimerit să rămân aici, chiar dacă aş vrea să văd mai bine despre ce e vorba Werner şi Kira s-au prins că mi-am luat tălpăşiţa şi acum sigur se află pe urmele mele Poate că, descriindu-mi înfăţişarea, m-au dat chiar în urmărire! Aşa că iute, mai departe! Mă fofilez repejor pe lângă bărbaţii în salopete şi arunc scurt o privire în jur Dacă îmi aduc bine aminte, undeva în faţă, la stânga, e biroul doamnei Rosenblatt Pe vremea când mergeam la şcoală în pielea Kirei, am auzit pe-acolo o discuţie cu totul neobişnuită, dar asta-i altă poveste În orice caz, calea asta, către biroul directoarei, arată parcă un pic altfel atunci când nu umbli pe două picioare, ci în patru labe Pe măsură ce mă apropii tot mai mult de uşa cu pricina, răresc paşii Nu pentru că m-aş fi răzgândit – la urma urmelor, Super-Winston nu ştie ce-i aia frică –, ci pentru că în drumul către biroul directoarei am dat peste o adunătură suspectă de picioare omeneşti Printre ele pur şi simplu n-am cum trece neobservat! Străduindu-mă să bat cât mai puţin la ochi, îmi îndrept privirea în sus Şi dau cu ochii de directoarea Rosenblatt, de trei poliţişti, de secretara şcolii, doamna Mommsen, şi de domnul Lüttge, administratorul Domnul Lüttge e cel care vorbeşte, foarte agitat şi dând periculos din mâini S-ar părea că i s-a întâmplat ceva cu totul deosebit Aşa că ciulesc şi eu urechiuşele şi mă preling ceva mai aproape — Ştiţi, doamnă Rosenblatt, într-un fel, fusesem avertizat deja de lovitura dată la Sophie Scholl, povesteşte el Dar, sincer să fiu, la aşa îndrăzneală nu mă aşteptam Pur şi simplu m-au închis în camera fotocopiatorului! Şi, pe când stăteam acolo neputincios, am auzit cum au smuls casa de bani din perete! — Dar, în definitiv, de ce aţi plecat de acasă? vrea să afle unul dintre poliţişti Aţi auzit cumva ceva? Au făcut infractorii vreun zgomot când au intrat în şcoală? Fiindcă pe uşi n-am descoperit până acum nicio urmă de spargere Totul arată ca şi cum făptaşii ar fi avut cheia potrivită Lüttge clatină din cap — Nu Chestia asta am auzit-o şi de la colegii mei de la Sophie Scholl Că hoţii ar fi folosit o cheie ca să intre De aceea am şi instalat în hol o cameră video, care să transmită imaginile pe ecranul calculatorului meu personal E cuplată cu un senzor de mişcare, care declanşează un semnal de alarmă în calculator Sfântă sardină în ulei! Zici că sunt într-un film! E totuşi de mirare că, la asemenea pregătiri tehnice, domnul Lüttge a sfârşit în camera fotocopiatorului Probabil că asta îşi zice în sinea lui şi poliţistul, căci îşi drege glasul şi continuă cu întrebările — Vreţi să spuneţi aşadar că, prin intermediul unei camere de supraveghere, aţi văzut nişte persoane străine pătrunzând în clădirea şcolii? Lüttge, cu puterile la pământ, dă din cap aprobator — Da S-a petrecut ieri seară Cam în jurul orei : — Bine-bine, dar de ce n-aţi dat telefon imediat la poliţie? — Ce să mai zic acum Am crezut c-o să fiu în stare să pun de unul singur mâna pe tipii ăia Am urmat anul trecut un curs de autoapărare Aşa că am ieşit repede din casă, am traversat holul şi am ajuns în corpul de clădire al administraţiei Aşa Şi nici n-am intrat bine, că s-a auzit deodată o bubuitură Am văzut negru în faţa ochilor, iar când mi-am venit în simţiri, am constatat că mă aflam lângă fotocopiator şi am auzit cum, în încăperea alăturată, se lucra de zor cu un rotopercutor — Dragul meu domn Lüttge, înţeleg că nu i-aţi surprins dumneavoastră pe răufăcători, ci mai curând aceştia v-au surprins pe dumneavoastră, trage concluzia doamna Rosenblatt, cam oţărâtă şi parcă sugerând că totul nu s-ar fi petrecut decât din vina lui Lüttge Întâlnind privirea sfredelitoare a directoarei, administratorul tresare Dacă mă-ntrebaţi, să ştiţi că eu unul n-aş vrea să locuiesc cu doamna asta! Cu atât mai puţin atunci când e în toane rele, ca acum — Îhî, aşa s-ar părea, bâiguie Lüttge, scărpinându-se la ceafă M-am ales cu ditamai cucuiul, iar casa de bani, ia-o de unde nu-i Zău dacă pricep! Parc-au ştiut că vin după ei — Bine, domnule Lüttge, continuă poliţistul Dacă ziceţi că v-aţi revenit şi nu doriţi să treceţi pe la spital, atunci o să vă rog să veniţi cu noi chiar acum, la sediu, să daţi o declaraţie — Fireşte, aşa facem Altceva nici nu mi-a rămas de făcut — Fiindcă veni vorba de ce-a rămas şi ce n-a rămas, se bagă în vorbă acum un al doilea poliţist, aţi putea să ne spuneţi, doamnă Rosenblatt, ce se ţinea în casa de bani? Lucruri de valoare? Bani în numerar? Doamna Rosenblatt îşi lasă capul într-o parte — Lucruri de valoare? Depinde la ce vă referiţi Prea mulţi bani lichizi nu erau În fiecare seară, doamna Mommsen depune înăuntru numerarul adunat peste zi, dar asta înseamnă doar vreo două sute de euro şi nişte mărci poştale — OK, e totuşi o consolare, comentează poliţistul pe un ton sec Făptaşii chiar c-o să-şi iasă din sărite, dar pentru dumneavoastră lucrurile nu stau chiar aşa de rău, în comparaţie cu ce-au păţit alte şcoli — Ce tot spuneţi! Pentru noi, e o catastrofă Spărgătorii ăştia nici nu-şi dau seama ce nenorocire ne-au adus pe cap! — Ei, să nu exagerăm Sigur, nu-i bine că v-au dispărut două sute de euro, dar — Pfff, puţin îmi pasă mie de bani! îl întrerupe doamna Rosenblatt indignată Pentru noi e un dezastru Fiindcă, pe lângă mărcile poştale, de ieri de la amiază se mai aflau în casa de bani şi cincizeci de lucrări scrise Toate de la proba de matematică a examenului de bacalaureat ţinut în Gimnaziul Wilhelmin! Nici nu ştiu cum o să-i aduc la cunoştinţă aşa ceva senatorului responsabil cu educaţia Ca să nu mai vorbesc de bieţii noştri candidaţi la examenul de bacalaureat! Sfântă sardină în ulei! Proba de mate de la bac? Lucrări scrise? Nu-i de ici, de colo Ce veste proastă pentru Nico, fratele lui Tom! — Winston! Ia te uită, aici erai! răsună glasul lui Werner de undeva din spatele meu Ce ţi-a venit, aşa, deodată, să sari din maşină? N-ai voie să dai buzna în şcoală! Ce-nseamnă asta? Motan neastâmpărat! Hai, avem o programare Ne aşteaptă veterinarul! Pentru mine, astea-s adevăratele veşti proaste Pe când stau şi mă gândesc dacă n-ar trebui să-mi iau tălpăşiţa, dă cu ochii de mine doamna directoare Rosenblatt — Cine a adus pisica asta aici? Copii, copii, n-avem şi-aşa destule probleme astăzi? Asta ne mai lipsea, încă un nepoftit! Cum? M-a pus cumva în aceeaşi oală cu spărgătorii? Cât tupeu! — Ori te ia de-aici cineva imediat, ori pun să fii dus la adăpost, zice directoarea, aplecându-se spre mine Azi n-am niciun chef de glume La adăpost? Sfântă sardină în ulei! Căutând ajutor, încerc să dau cu ochii de Werner şi îl descopăr chiar în spatele meu — Îmi pare rău! îi spune el doamnei Rosenblatt Pe drumul către veterinar, motanul mi-a fugit din maşină Îşi închipuie probabil că s-ar putea ascunde pe-aici, pe undeva Directoarea îi aruncă lui Werner o privire plină de dojană, dar, întâlnind zâmbetul lui atât de neajutorat, se mai îmblânzeşte — Aaa, dumneavoastră sunteţi, domnule profesor Hagedorn! Chiar aşa, cei doi se cunoşteau — Ei, atunci recuperaţi-l repejor pe fugarul dumneavoastră Azi nu-i deloc o zi nimerită pentru vizite nedorite Închipuiţi-vă, în şcoală s-a dat o spargere! Administratorul a fost închis într-o cameră, iar casa noastră de bani, smulsă din perete Ce vremuri trăim! clatină directoarea din cap — Ce veste groaznică! clatină şi Werner din cap, în semn de părere de rău N-aş vrea să vă încurc şi mai mult Hai, Winston! Se apleacă şi mă ia în braţe Nu mă împotrivesc Mai bine la doctorul veterinar decât la adăpostul de animale Miorlau! E încropit un plan Cu sau fără cei cu muşchi tari Dar, în orice caz, cu Super-Winston — Două săptămâni Mai mult nu Hai, trebuie să m-ajutaţi Că doar nu vă cer cine ştie ce, nu? Tom e pur şi simplu terminat Se vede de la o poştă cât îl macină treaba cu frate-său Ţine morţiş să-l ajute pe Nico şi de aceea le-a chemat de urgenţă pe Kira şi Pauli la o întâlnire de criză Aşa se face că acum fetele, alături de Tom, şed pe patul din camera lui şi ascultă ce le propune colegul lor de clasă Şi anume, nici mai mult, nici mai puţin decât să-i prindă chiar ei, pe cont propriu, pe spărgătorii de case de bani În doar două săptămâni Ăsta-i şi motivul pentru care m-am înfiinţat şi eu Cu toată modestia, fără mine n-o să izbutească niciodată, darămite în două săptămâni — Dar de ce trebuie neapărat să fie săptămânile astea două? Săptămâna viitoare am o mulţime de lucruri de făcut Mi-ar pica mai bine după aia, face Pauli mutre — Of, Doamne! strigă – ba nu, rage de-a dreptul – Tom N-ai auzit ce-am spus eu adineaori? — Ei, calmează-te, Tom, zice Pauli, ţuguindu-şi buzele A fost doar o întrebare Nu te enerva din atâta lucru Tom trage adânc aer în piept — Îmi pare rău Bun, încă o dată, de la început: în casa de bani a şcolii noastre au fost depuse lucrările scrise de la proba de mate de la bac Printre altele, şi cea a lui Nico Iar dacă lucrările nu apar în două săptămâni, proba scrisă la mate va trebui repetată, cu alte subiecte Aşa zice consiliul profesoral Nu trebuie să ajungem acolo Trebuie să dăm neapărat de urma lucrărilor! Altfel o să căpieze frate-meu! — Pfff, sărmanul de frate-tău, suspină Kira Îmi şi imaginez cum mi-ar pica mie să fiu nevoită să dau o lucrare scrisă la mate de două ori Groaznic! — Mda, dar dacă ai avea impresia că la prima încercare ai dat-o în bară rău de tot? îşi dă şi Pauli cu părerea Cred că m-aş bucura dacă aş mai avea dreptul la o încercare Ei, oricum, sigur că te ajutăm — Exact, întăreşte şi Kira — Vă mulţumesc amândurora! Am sperat c-o să spuneţi asta, zice Tom, vădit uşurat Am deja un plan! Aşa da! Curios, ciulesc urechile şi sper ca Tom să fi inclus în planul cu pricina şi arma lui secretă — Atunci dă-i drumul! îl îndeamnă Pauli — Buuun Rămân la ideea mea că făptaşii au pus ochii pe şcolile mai mari, cu bani mulţi, în numerar, ieşiţi din vânzările de la cantină Kira strâmbă din nas — Chiar mai eşti aşa de sigur? Ultima oară nu s-a verificat teoria ta Dacă teoria ar sta în picioare, lovitura de la şcoala noastră nici nu ar fi trebuit să aibă loc! Că n-a fost într-o joi, iar şcoala noastră oricum nu era următoarea pe lista ta Tom clatină din cap — Nea, excepţiile nu fac decât să confirme regula! Pur şi simplu sper ca, dintr-un motiv oarecare, făptaşii să se fi abătut de la schemă Poate că au primit un pont greşit şi şi-au făcut socoteala c-o să găsească în şcoala noastră o groază de bani Oricum ar fi, eu unul cred că joia viitoare trebuie să stăm la pândă la Şcoala Gutenberg Dacă făptaşii se arată pe acolo, n-avem decât să-i urmărim până la ascunzătoare Şi-atunci nu ne rămâne decât să sperăm că tot acolo o să dăm şi peste lucrările scrise Teamă mi-e că altă posibilitate nici nu avem Deocamdată, cel puţin, chiar că nu-mi trece prin minte altceva care să sune mai bine Să-i urmărim? Dar ideea asta e complet pe gustul meu motănesc, căci mă pricep la urmăriri destul de bine Chiar dacă Tom n-a zis-o pe şleau, sunt sigur c-o să se bucure de sprijinul meu Şi, fireşte, ajutorul meu ar fi şi mai valoros dacă i-aş putea coopta pe Odette, Spike şi Caramel La urma urmei, cei patru cu muşchi tari sunt de neînvins numai când sunt împreună Mă hotărăsc ca, la întoarcere, să le fac o vizită celorlalţi trei Acum că avem un fir, sigur o să se lase şi prietenii mei înduplecaţi Kira însă nu pare nici acum foarte convinsă de planul lui Tom — Nu ştiu dac-o să meargă — Ai tu vreo idee mai bună? ridică Tom din umeri Kira clatină din cap — Atunci aşa rămâne, zâmbeşte Tom Joia viitoare mergem şi stăm cu ochii pe Şcoala Gutenberg! Operaţiunea Sherlock poate începe *** — Operaţiunea Sherlock? Urăsc momentele în care Odette se zgâieşte la mine neîncrezătoare Mă simt ca ultimul tontălău, ca şi cum mi-ar lipsi o doagă — Ăăă, da, bâigui eu Aşa i-a zis Tom Operaţiunea Sherlock Nici eu nu ştiu de ce, dar aşa a spus Planul nu sună rău, nu? Ar fi o aventură pe cinste pentru noi, cei patru cu muşchi tari Odette clatină din cap, iar eu îmi şi închipui că râde în sinea ei — Vrei să spui că nu ştii cine e Sherlock, zice ea dintr-odată Nu sună deloc a întrebare, ci a concluzie Şi, din nu ştiu ce motiv, pare să se amuze pe seama mea — Nu, recunosc eu Dar, dacă vrei, aflu eu şi-ţi spun De data asta chiar se pune pe râs — Bine, Winston, dar asta o ştie oricine! Sherlock, mai bine cunoscut sub numele de Sherlock Holmes, este cel mai vestit detectiv din lume Hm Credeam că eu sunt cel mai vestit detectiv din lume Sau mă rog, pe-acolo Hai, poate nu chiar cel mai vestit Deşi aş merita să fiu Cândva însă, cu siguranţă c-o s-ajung cel mai faimos – jur pe înotătoarele de sardină în ulei! — Aha Şi ce face Sherlock ăsta de-i aşa grozav? — E un adevărat gentleman şi are o minte brici N-am niciun chef să i-o spun chiar acum, dar atunci care-i deosebirea dintre Sherlock şi mine? Doar dacă-i vorba de vreun om Odette parcă mi-a citit gândurile — Winston, chiar dacă ai pus şi tu cândva umărul, cât de cât, la prinderea individului care o răpise pe Emilia, Sherlock Holmes este, fără îndoială, un detectiv mult mai bun E un maestru al observaţiilor fine şi al concluziilor tăioase şi, într-o anumită măsură, chiar inventatorul modului modern de conducere a unei anchete şi al metodelor de lucru criminalistice Miorlau! Hai că acum chiar mă simt călcat pe coadă Cum adică am pus şi eu cândva umărul, cât de cât? Eu am pus serios umărul! În afară de asta, şi eu sunt un maestru al observaţiilor fine şi al crimi ăăă nali ăăă, mi-e tot una Un maestru, oricum — Nu mai spune? Dacă e aşa de vestit, cum se face că n-am auzit de el până acum? i-o întorc eu pe un ton ceva mai aprins decât aş fi vrut — Poate că pur şi simplu nu ştii nimic despre maeştrii detectivi, se bagă acum în vorbă şi Caramel Aşa cum e de aşteptat, vorbele lui n-au nici cel mai mic temei! — Prostii! izbucnesc eu Ba bine că nu! Uite, să ştiţi de la mine: cel mai vestit detectiv este şi rămâne James Bond — Neaaa, mă contrazice Spike Bond nu-i deloc detectiv, e agent secret E altă mâncare de peşte Asta-i prea de tot! — Hei, şi eu care credeam că veţi fi entuziasmaţi când o să auziţi planul lui Tom! Fiindcă ăsta e un bun prilej ca cei patru cu muşchi tari să-şi arate din nou muşchii Dacă voi preferaţi să despicaţi firul în patru, n-aveţi decât O să-i ajut pe copii de unul singur Na! Le-am arătat eu lor! Fac stânga-mprejur şi o apuc spre intrare, fără să catadicsesc să le mai arunc vreo privire *** Ajuns acasă, primul peste care dau e Werner, care, din cine ştie ce motiv, îşi face de lucru prin hol, fâţâindu-se pe-acolo Îşi mai trece din când în când mâna prin păr şi îşi întinde câte o buclă mai rebelă Ce-o fi asta? Vreun stil de dans? Abia la o privire mai atentă îmi dau seama că Werner se bâţâie în paşi de dans dinaintea oglinzii de cuier din hol O vrea să ştie cum arată! Dacă aş mai putea vorbi, i-aş spune-o chiar eu: cam deghizat În timp ce, în mod normal, Werner poartă pantaloni de stofă, acum şi-a tras pe el o pereche de blugi mda, mă rog, care par gata să plesnească pe el Vreau să spun că, după părerea mea, îi sunt ceva cam strâmţi Dar, fireşte, când vine vorba despre straiele omeneşti, nu sunt nici eu vreun specialist Pe de altă parte, consider că, vârâtă în aşa ceva, o persoană ar trebui să mai poată inspira şi expira, că altfel nu-i deloc în regulă Iar în privinţa lui Werner şi a blugilor săi nu încape nicio îndoială că ar trebui să-şi sugă serios burta şi să-şi ţină respiraţia, ca să nu-i sară nasturele de sus din butonieră Mă aşez lângă el şi mă uit ca un spectator la circ În timp ce se tot suceşte încoace şi-ncolo, bâiguie ceva în barbă – în barba pe care, de fapt, nici n-o are –, ceva care, pentru mine cel puţin, n-are nicio noimă: — Bilete la operă m-aş bucura nespus dacă aţi adică ar fi foarte drăguţ bilet care e şi-aşa în plus Poate că puteţi pe doamna mama dumneavoastră să aibă grijă de Kira cât timp Hm Foarte ciudat! repetă cumva vreun text? Bine, dar ce i-a venit? Cheia se învârte în broască Intră Ana, cu câte o pungă de cumpărături în fiecare mână Werner îşi drege glasul, se întoarce brusc şi se repede spre ea — Bună, Ana! Staţi să v-ajut, că-s prea grele lucrurile alea! Ana râde — Haideţi, domnule profesor! Sunt doar nişte cumpărături Totu-i în regulă! — Nu, nu, vi le duc eu în bucătărie Şi pe urmă ăăă aş vrea să vă întreb ăăă ceva De data asta, glasul lui Werner nu sună deloc sigur — Fireşte Despre ce-i vorba? spune Ana, lăsând pungile jos şi privindu-l curioasă pe Werner Profesorul îşi mai aranjează o dată părul, după care trage adânc aer în piept şi începe taman cu textul scurt pe care îl repeta în faţa oglinzii: — Eu ăăă un prieten de-al meu e flautist în orchestra operei de stat şi mi-a făcut surpriza să-mi dea două bilete pentru spectacolul de mâine, La Traviata Şi mi-am zis că adică, dacă tot merg acolo un bilet e deci în plus ar fi foarte drăguţ dacă dumneavoastră şi cu mine îi dă el înainte, aproape înghiţindu-şi cuvintele Ăăă, aşa deci, şi poate că doamna mama dumneavoastră ar putea deci, vreau să zic Pe sfânta mea tăviţă cu nisip! WERNER! Ce bolboroseală fără cap şi fără coadă! Prin aşa ceva zău dac-am mai trecut până acum Ce s-o petrece cu dragul meu deschizător de cutii de conserve? Fiindcă altfel e un tip destul de descurcăreţ! Să se fi îmbolnăvit? Recapitulez iute în minte tot ce ştiu despre bolile oamenilor Un lucru-i sigur: nu ştiu prea multe Fiindcă, de felul lui, Werner e un tip zdravăn, care nu se îmbolnăveşte mai deloc Poate că mai prinde iarna câte o răceală uşoară, dar în general e foarte prevăzător Îl privesc cu atenţie cum stă acolo, când uitându-se la Ana, când plecând ochii în pământ şi frământându-şi mâinile Hm Starea asta de nelinişte am mai văzut-o eu Nu la Werner, ci la televizor Şi era un semn că ăăă, ia stai aşa era un semn că păi sigur! Că cineva se îndrăgostise! Chiar să se fi îndrăgostit Werner al meu de Ana? Şi de-aici toată starea lui de nelinişte? Ana pare să fi priceput şi ea că ceva nu e în regulă cu Werner Îl priveşte cu ochi mari şi apoi îi zâmbeşte — Aha, înţeleg! Vreţi s-o întrebaţi pe mama dacă ar avea chef să meargă cu dumneavoastră la operă Asta chiar că-i o idee foarte drăguţă şi cred c-are să se bucure enorm! Mamei îi place opera nespus de mult! Werner rămâne cu privirea aţintită asupra ei şi nu mai scoate o vorbă — Puteţi s-o întrebaţi de îndată chiar pe ea O clipă doar, să văd pe unde e Ana se răsuceşte pe călcâie şi o apucă spre camera de oaspeţi, în timp ce Werner rămâne în hol ca un câine plouat Oftează adânc şi-şi desface nasturele de sus de la blugi Mi-e teamă că o seară la operă cu babuşca nu era tocmai lucrul de care ar fi vrut el să aibă parte Visele nu-s întotdeauna amăgitoare, iar cel care pleacă la drum cu Contesa Dracula are nevoie de veşminte potrivite Am o minunăţie de vis, în care se face că stau tolănit pe canapea, razele soarelui îmi gâdilă nările, iar partea cea mai bună e că lângă mine se află Odette, atât de aproape, încât îi pot auzi bătăile inimii! Mă simt ca-n rai Stăm pur şi simplu unul lângă altul, fără să facem nimic, iar eu unul gust din plin momentele în care Odette se mişcă şi blana ei se freacă de a mea — Ştii, aş vrea să-ţi cer iertare, dar se pare că n-am cum, atâta timp cât dormi dus De-a dreptul fermecător În vis aud glasul lui Odette atât de răspicat şi de limpede, de parcă ea chiar ar sta întinsă lângă mine Încep să torc mulţumit Sper să nu fiu trezit prea repede De către babuşca, de pildă, care e de părere că, în principiu, pisicile n-au ce căuta pe canapea şi, cum mă prinde tolănit pe ea, cum mă uşuieşte — Winston, tu auzi ce-ţi zic? Sforrrsforrrsforrr Cum să nu aud? Spune mai departe, frumuseţe gingaşă! Deodată însă, cineva mă înghionteşte într-o rână Ăsta nu mai e vis Au! Doar n-o vrea cineva să mă scoale cu forţa! Să fie babuşca? Pe furiş, casc un ochi şi-l îndrept în direcţia ghiontului de adineaori, îmi trebuie o clipă bună până să pricep cu cine am de-a face După care mă trezesc de-a binelea — Odette! Ce-i cu tine pe-aici? — Doar ţi-am zis: vreau să-ţi cer iertare M-am purtat urât ieri Ştii tu, când vorbeam de Sherlock Holmes Şi de aceea am vrut să-ţi spun că-mi pare rău Bine, vreau să-ţi spun şi că mi-ar plăcea să te ajut la urmărit răufăcătorii Mă ridic — Cum ăăă cum ai intrat în casă? Fir-ar să fie, am şi început să mă împiedic în cuvinte La fel ca Werner! Odette chicoteşte — Prin trapa pentru pisici, fireşte La început, mi-a fost puţin frică, dar după aia totul a fost foarte simplu — Şi pe urmă ai luat-o pur şi simplu la pas până aici? Şi n-a dat nimeni cu ochii de tine? — Chiar aşa De când cu ultima noastră aventură, ştiu unde locuieşti Iar faptul că aveaţi montată la intrare o trapă pentru pisici mi-a făcut vizita cu-atât mai uşoară Dintr-o săritură, eram înăuntru! Şi apoi m-am luat după miros Oricum ştiam ce trebuie să caut — Ăăă? — Păi o canapea, ce altceva! mă lămureşte Odette, torcând scurt Şi ce să vezi, lucrurile s-au dovedit a fi exact cum mi-am închipuit Şedeai aici şi dormeai buştean Pe mustăţile mele! Odette asta iar se-ntrece cu obrăznicia Parcă zicea că a venit să-mi ceară iertare Pe de altă parte, tocmai asta admir eu la ea: impertinenţa, felul ăsta tupeist de a se arăta curajoasă Nu ştiu cine altcineva ar mai fi îndrăznit să dea buzna într-o locuinţă străină — Sigur că mă bucur că vrei să-mi fii de ajutor, îi răspund Dar ce se aude cu ceilalţi? Cu Caramel? Cu Spike? Vârful cozii lui Odette se bâţâie încoace şi-ncolo — Habar n-am De fapt, nici nu i-am întrebat Mi-am zis că poate facem şi noi ceva împreună, aşa, numai noi doi Sau ai cumva alte planuri? Aşa, ca din senin, parcă aud clopoţei Chiar a dat de înţeles Odette adineaori c-ar fi gata să facă ceva numai cu mine? Adică să fim doar noi doi? Fără să-i fi propus eu? Ce minunăţie! Fără să vreau, gândul îmi zboară la sărmanul Werner, care, încercând să se vadă cu Ana, s-a ales, dintr-o neînţelegere, cu o întâlnire cu babuşca E limpede ca lumina zilei că am mai mult noroc decât el! — Winston? Totu-i în regulă? întreabă Odette, privindu-mă curioasă — Da, da, cum nu se poate mai bine! mă grăbesc eu s-o asigur Sigur că ne descurcăm numai noi doi Vreau să spun că, la urma urmelor, nu-i deloc aşa de complicat Ne instalăm împreună cu copiii în faţa şcolii, iar dacă apar spărgătorii, atunci nu-i mai slăbim din ochi Trebuie să fim discreţi, desigur, dar noi, pisicile, suntem maestre la asta Odette îşi lasă capul într-o parte — Exact Aşa m-am gândit şi eu Tu să-mi spui numai când au de gând s-o ia din loc copiii într-acolo Până una-alta, o iau eu din loc Ca nu cumva să dea babuşca peste mine Nu de alta, dar cu ea nu-i de glumit Aşa e! Odette a avut ocazia s-o vadă pe babuşca în acţiune Bunica Kirei l-a culcat la pământ pe răpitorul Emiliei, care era cât pe ce să pună laba pe Odette şi pe mine Aşa se face că Odette ştie că-i mai bine să nu te pui cu babuşca — Da, probabil că-i mai bine Îţi dau eu de veste când o să ştiu mai multe — Aşa să faci Odette se întinde şi, cu un salt elegant, se desprinde de pe canapea Înainte să iasă din camera de zi, îmi mai aruncă o privire grăbită — Cred că suntem o echipă bună, măi Sforrrlock Holmes! *** Pe babuşca asta n-ai cum să n-o simţi apropiindu-se Un miros dulceag şi greu se împrăştie prin casă venind dinspre baie, chiar dacă uşa de-acolo e doar uşor crăpată Pe mine unul mă şi încearcă tusea Pe sfânta mea scândură de ascuţit ghearele! Ce-or avea oamenii ăştia de le place să-şi ascundă propriul miros? Tot aşa şi Werner: de fiecare dată după ce se rade, îi place să se stropească pe faţă cu o chestie usturătoare, pe care o simţi şi la trei kilometri depărtare Nici n-am cuvinte să spun cât de tare mă deranjează Dar sticluţa de care se foloseşte acum babuşca le întrece pe toate Dacă mai trag o dată aer pe nas, o să mă ia cu ameţeală şi-o să mă prăbuşesc pe undeva De fapt, un leşin n-ar prinde rău acum, căci după colţ apare babuşca în carne şi oase şi, dacă n-aş fi deja întins, înfăţişarea ei m-ar fi pus oricum la pământ! Poartă o rochie care-i atârnă în asemenea hal, că tivul ajunge să măture podeaua E-adevărat, numai partea din spate, căci în faţă e destul de scurtă, scurtă de-i pot vedea babuşcăi genunchii Rochia e neagră ca smoala, aruncând totuşi, din când în când, câte o strălucire În afară de asta, mai e şi foarte strâmtă în partea de sus, lăsând la vedere destul de mult din bustul babuşcăi Mai pe şleau, bătrâna are un decolteu cât toate zilele, al cărui tiv e o mare de sclipici Picioarele babuşcăi sunt înfipte în nişte pantofi care o fac mai înaltă cu vreo două capete, atât de mari sunt tocurile! După mine, e mare minune că poate merge pe aşa ceva! Ei, şi la urmă vine coafura, desigur Ştim cu toţii că babuşca îşi poartă părul adunat într-un soi de turn semeţ, numai că de data asta arată ca şi cum i-ar fi aterizat pe cap ceva pur şi simplu uriaş De-a stânga şi de-a dreapta, îi curg pe lângă urechi, desprinse din claia aceea uriaşă de păr, două şuviţe cu o bucliţă în vârf Ce mai tura-vura: babuşca arată ca o adevărată operă de artă Ana iese fluierând din camera ei, unde tocmai recapitulase cu Kira nişte cuvinte la engleză Dă cu ochii de maică-sa şi scoate un ţipăt scurt — Mamuşca, tu ai văzut cum arăţi? — Cum adică? Că doar profesorrr m-a invitat la opera de stat E eveniment foarrrte pretenţios, nu? Ana simte că-i piere tot suflul — Mama, tî saşia s uma! Aha Ana crede că maică-sa se prosteşte La asemenea reproş, babuşca nu răspunde defel, ci se îndreaptă, plină de graţie, către oglinda din hol — Zău aşa, şuieră Ana, de data asta în germană Lumea şi-ar putea închipui că mergi la vreun bal mascat! Pune, te rog, ceva ca lumea pe tine! Babuşca nu reacţionează în niciun fel, iar Anei nu-i mai rămâne decât să clatine din cap şi să treacă pe lângă ea mai departe Mă iau după Ana În faţa dormitorului lui Werner, zăboveşte preţ de câteva clipe şi ciocăneşte la uşă — Domnule profesor? — Imediat! răspunde Werner de partea cealaltă a uşii Mă îmbrac După o clipă, deschide uşa La vederea lui rămân cam descumpănit, căci, spre deosebire de babuşca, Werner arată a om normal Costum, cravată şi gata — Ce-i, ce se-ntâmplă? — Ăăă, voiam doar să vă pun în gardă — Să mă puneţi în gardă? Ana şovăie — În legătură cu gustul cam fistichiu al maică-mii în privinţa hainelor Ca să nu faceţi un atac de cord când o să daţi cu ochii de ea Werner se pune pe râs — Ei, n-o fi dracul chiar aşa de negru — Habar n-aveţi Arată de parcă s-ar duce la Balul Operei din Viena Sau la o întâlnire cu Contele Dracula Am încercat s-o fac să se răzgândească, dar n-am izbutit cu niciun chip! — Hm, face Werner, aruncând o privire scurtă la ce avea pe el Atunci s-ar zice că eu m-am îmbrăcat aiurea-n tramvai — Nu, nu! protestează Ana, clătinând din cap Dumneavoastră arătaţi perfect! Un zâmbet se aşterne pe chipul lui Werner — Mulţumesc foarte mult, Ana Dar vreau ca mama dumneavoastră să se simtă bine alături de mine Aşteptaţi, mă schimb rapid Şi poate c-aşa o să arăt şi eu mai potrivit Închide din nou uşa, iar eu dau o raită înapoi pe la babuşca, pe care o găsesc în faţa oglinzii, insistând asupra machiajului ochilor, şi aşa destul de exagerat, dar pe care îl vrea, cu tot dinadinsul, şi mai exagerat Are şi Ana dreptate: la costumul ei, însoţitor mai potrivit decât Contele Dracula nici că s-ar putea! În toate filmele în care l-am văzut până acum, era îmbrăcat taman ca şi când ar fi avut întâlnire cu babuşca, împopoţonată cum e în seara asta Nu trece mult timp şi iese şi Werner din camera lui Acum are pe el un costum tot negru ca smoala, cu revere învelite în mătase neagră, lucioasă, o cămaşă albă, cu guler îngust şi un papion La toate astea, se adaugă pantofii lui negri, de lac, ăia pe care nu-i încalţă decât la zile mari – nu de alta, dar îi sunt cu o jumătate de număr mai mici Dă cu ochii de babuşca şi chipul i se luminează — Ah, doamnă Kovalenko! Arătaţi de-a dreptul fermecător! Babuşca înclină din cap, bucuroasă nevoie mare — Mulţumesc, domn profesorrr Dar şi dumneavoastră sunteţi bărbat elegant! După care, întorcându-şi privirea către Ana, adaugă: — Vezi, Ana, ştiam eu! Atunci când merge la operă, până şi domnul profesorrr poartă smoching Şi asta fiindcă-i bărbat cu stil! Ana nu-i răspunde în niciun fel, dar asta pentru că, se vede cât de colo, nu ştie cum să-şi mai înăbuşe râsul Le ţine deschisă celor doi uşa apartamentului Babuşca trece foşnind prin faţa ei, urmată de Werner, care îngână binedispus un cântecel Cum ajunge în dreptul Anei, aceasta iese din muţenie: — Linguşitor mai sunteţi, îi şopteşte ea Imediat însă, pufnesc amândoi în râs Sper să nu fi auzit babuşca ceva! *** De cum dispar babuşca şi Werner, Ana trece în bucătărie, unde se apucă să pregătească masa de seară pentru ea şi Kira Fiindcă cerşitul pe lângă Ana nu are niciun rost, mă mut la Kira Dacă nu izbutesc să mă aleg cu ceva de mâncare, atunci să sperăm că am măcar parte de nişte mângâieri! Kira stă pe scaun la masa ei de lucru, cu capul sprijinit în palme Mă frec de picioarele ei, iar ea se apleacă — Of, Winston, dacă ai şti ce plictisitor e să înveţi cuvinte noi într-o limbă străină! Se opreşte din vorbă şi chicoteşte — Dar ce spun eu! Ştii tu prea bine! Aşa-i, ştiu Şi nici mie nu mi se pare cine ştie ce fericire — De ce n-oi fi crescut şi eu undeva unde se vorbeşte engleza? Cine mai vorbeşte rusa? Bine, o mai fac mama şi babuşca Dar eu nu cunosc pe nimeni cu care aş putea să vorbesc ruseşte Deci e perfect inutilă Miorlau, nu sunt deloc de-aceeaşi părere! Dimpotrivă, rusa mi se pare o limbă foarte frumoasă, de-a dreptul melodioasă Iar atunci când se pune babuşca să-i citească Kirei ceva pe ruseşte, sunt numai urechi, aşa de mult îmi place! Kira suspină şi se întoarce din nou la caietul-vocabular — Of, şi verbele astea neregulate! Nasol Win, won, won Get, got, gotten Bring, brought, brought Sing, sang În aceeaşi clipă, se aude soneria de la uşa apartamentului Încântată de întrerupere, Kira e pe dată în picioare şi ţâşneşte afară din cameră, urmată îndeaproape de mine Deschide uşa Cum se lămureşte cine este oaspetele neaşteptat, Kira se trage un pas înapoi Şi eu odată cu ea Înaintea noastră stă cineva cu care Kira chiar ar putea să schimbe câteva vorbe pe ruseşte: Vadim, Vadim cel Groaznic Asta chiar că-i o surpriză neplăcută! Cu cât se lasă seara, cu-atât sunt oaspeţii mai tonţi Dar nu-i nimic, căci în sfârşit începe totul! Vadim se aşază la masa din bucătărie, tolănindu-se în voie pe scaun şi parcă pregătindu-se de o şedere lungă E şi-aşa destul de rău că Ana l-a servit cu câte ceva de mâncare, acum tipul chiar ar face bine să-şi ia tălpăşiţa! Ia să fi fost eu un câine, să fi văzut atunci ce l-aş mai fi mârâit! Kira arată de parcă i-ar da cu mare entuziasm un şut în dos Numai Ana rămâne pe mai departe prietenoasă şi se poartă ca o gazdă exemplară Mai înainte, îl întâmpinase pe Vadim – care, chipurile, s-ar fi aflat cu totul întâmplător prin apropiere – cu un zâmbet molcom, cu toate că puteam să bag laba în foc că tipul minţea de îngheţau apele — Mda, chiar că e un cartier destul de elegant Când mi-ai explicat pe unde locuiţi acum, zău dacă mi-a venit să cred, bălmăjeşte Vadim în timp ce se scobeşte între dinţi cu o unghie Ana ridică din umeri — E foarte aproape de universitate, iar pentru domnul profesor asta înseamnă că nu-i departe de serviciu Vadim rânjeşte — Mda, domnul profesor Pare să aibă şi biştari Ce mai, doar şi-a tras un apartament luxos Nu-i rău deloc Doar puţin cam plictisitor Kira îl ţintuieşte din priviri — Cum aşa? — Păi cu toţi bogătanii ăştia leşinaţi de pe-aici Cred că nu se distrează niciunul ca lumea Nu i se potriveşte deloc maică-tii Ana râde — Ei, Vadim! Dar nu despre asta e vorba în viaţă Aici poţi să creşti minunat un copil Iar eu una sunt fericită că pot locui în cartierul ăsta împreună cu Kira Vadim o cântăreşte cu o privire întunecată, dar nu scoate o vorbă În schimb, izbucneşte Kira: — Werner e un tip a-ntâia! Un tip ca nimeni altul, drăguţ, deştept şi îndatoritor Atunci când tu ai luat-o razna, el ne-a sărit în ajutor! Şi, chiar dacă nu ne cunoştea prea bine, ne-a lăsat să ne mutăm la el Vadim e gata să dea în clocot: — N-am luat-o deloc razna Eram şi eu un pic mai supărat, fiindcă maică-ta făcuse aşa mare caz de povestea aia cu ţigările Atâta tot Kira scutură din cap — Ai dat buzna pe uşă şi ai început să urli ca un apucat! Şi pe urmă ne-ai închis în camera ta pe mine şi pe prietenii mei Mi-a fost tare frică de tine! Vadim trage aer în piept şi arată de parcă de-abia se abţine să nu izbucnească în urlete Dar îşi recapătă imediat calmul şi, în loc să se răstească la Kira, o ia cu binişorul — Înţeleg, spune el, şi-mi pare nespus de rău Dar mi-am primit lecţia, iar acum sunt alt om Nu mă mai ocup de furtişaguri, am şi eu o slujbă ca lumea, adaugă el, zâmbindu-i Kirei Nici nu-ţi închipui cât de mult m-am bucurat atunci când, într-o cursă de-a mea, am întâlnit-o din nou pe maică-ta Tare mult aş vrea să vă arăt că m-am schimbat! Pe când rosteşte asemenea vorbe, glasul lui Vadim sună unsuros ca o conservă plină cu sardine Dar ce zic eu, ca mai multe conserve! Kira îşi dă ochii peste cap, dar Ana pare să se bucure la auzul cuvintelor lui mieroase — Sigur, Vadim Fiecare om are în viaţă dreptul la o a doua şansă — Chiar aşa! se repede Vadim să-i ţină isonul Nici nu vreau altceva Doar o a doua şansă! — O a doua şansă ca să ce? întreabă Kira neîncrezătoare — Ca să vă fiu prieten Înţelegi? Tare mult mi-ar plăcea să vă fiu amândurora un bun prieten Atât şi nimic mai mult Dar nici mai puţin Pfff Trebuie să fii băut în cap ca să crezi una ca asta Eu unul n-o înghit E limpede că nici Kira nu crede, căci se şi pune pe chicotit Sper doar ca nici Ana să nu vrea să mai aibă cu Vadim altceva decât o relaţie paşnică, de prietenie Sper că nu e îndrăgostită de nemernicul ăsta, sper că nu de-aia l-a expediat pe sărmanul Werner cu babuşca la operă Înainte să se ajungă la ceartă, Ana aruncă o privire cu subînţeles către ceasul cel mare din bucătărie — E aproape ora nouă O oră cât se poate de potrivită pentru mersul la culcare, draga mea Kira Ca să nu mai spun că şi eu mă simt dărâmată Vadim, mi-a făcut plăcere să te revăd Şi mulţumesc foarte mult pentru vizita-surpriză! Uitându-mă la Vadim, mi-e clar că i-ar fi convenit să mai rămână, dar înţelege şi el prea bine unde bate Ana şi se ridică de pe scaun — Da, atunci pe data viitoare! Ana îl petrece până la uşa apartamentului Dar când îi întinde mâna ca să-şi ia rămas-bun, Vadim o trage scurt către el şi încearcă s-o sărute Nu reuşeşte decât să o pupe pe obraz, pentru că ea îşi smuceşte imediat capul — Vadim! se răsteşte ea Ce-nseamnă asta? Doar prieteni, nimic mai mult Sau ai uitat de la mână până la gură? Vadim o slăbeşte din strânsoare — Iartă-mă, bâiguie el Ai dreptate Doar prieteni! Ana îi mai întinde o dată mâna, iar el i-o strânge pe muteşte Şi, în sfârşit, se cărăbăneşte Pfff! Ce mai, cât p-aci! Vestea bună a serii e însă că Ana nu-i deloc îndrăgostită de Vadim Nu vrea decât să se poarte frumos cu el De ce? Zău dacă pricep, dar poate că aşa sunt oamenii de parte femeiască Poartă-te frumos cu fostul tău prieten! Mă rog, nici nu mă interesează Important e că prostălăul ăsta de Vadim nu-i stă în cale lui Werner al meu *** — Mamă, îmi dai voie să mă duc cu Pauli la ea acasă azi, după şcoală? Vrem să mai repetăm nişte cuvinte la engleză pentru următoarea lucrare de control Întrebarea Kirei, care, cu ghiozdanul la subraţ, aproape că ieşise pe uşă, chiar că mă ia prin surprindere Să repete nişte cuvinte? Aşa, din proprie iniţiativă? Ana însă înghite găluşca cât ai clipi Normal, probabil că nu-i mamă care să nu se bucure de aşa o veste — Bineînţeles, draga mea! — Şi ăăă e-n regulă dacă rămân la ea peste noapte? Aşa, în mod excepţional? Pentru că, ei bine mama lui Pauli a închiriat şi un film vorbit în engleză Ca să ne formăm urechea pentru limba asta Ana ezită — Hm Chiar aşa? Păi mâine aveţi ore De ce nu o lăsaţi voi pe poimâine? Doar nu mai e aşa mult până la weekend — Ăăă, da, aşa-i, dar nu o să mai fie Pauli acasă, fiindcă ea şi ai ei pleacă din oraş la sfârşitul săptămânii Aşa că nu se poate decât azi! I-auzi! Ceva nu-mi miroase deloc bine! Trag cu ochiul în sus, înspre Ana, curios să aflu ce zice de-aşa o gogoaşă umflată — Bine, draga mea, suspină ea Dar să ştii că te las numai aşa, în mod excepţional — Mulţumesc, mamă, eşti cea mai tare! Kira sare de gâtul Anei, după care iese pe uşă ca o vijelie şi se repede pe scară la fel de furtunos Eu unul rămân în fund (e vorba de fundul meu cel negru), întrebându-mă de ce mi se pare toată povestea asta atât de suspectă Carevasăzică, dacă săptămâna nu se termină mâine, ci abia poimâine Atunci mâine e vineri şi poimâine e sâmbătă Iar dacă mâine e vineri, atunci azi e JOI!!! Deci sigur nu stau fetele să repete cuvinte, ci pleacă la vânătoare de spărgători! Ceea ce, pe cale de consecinţă, cum se zice la tribunal, înseamnă că azi, tot aşa, după ore, şi Super-Winston trebuie să meargă de urgenţă într-acolo, fiindcă, nu-i aşa, nu trebuie să scape nimic din vedere O să fiu însoţit, desigur, de fermecătoarea mea asistentă, domnişoara Odette OK, reformulez Ce asistentă? Că şi-aşa nu i se potriveşte lui Odette Ea e mai degrabă un fel de muză Bun Deci însoţit, cum spuneam, de fermecătoarea mea parteneră, Odette Pe care trebuie s-o caut degrabă, ca nu cumva să ne ratăm misiunea! Odată ajuns în curte, dau numai de durduliul de Spike, care şi vine în întâmpinarea mea — Hei, amice! Ia zi, care mai e treaba? — Ăăă, în ceea ce mă priveşte, deocamdată toate bune Ia zi-mi unde e Odette? Ştiu, ştiu, nu-i deloc frumos din partea mea, că doar suntem cei patru cu muşchi tari, dar chiar n-am niciun chef să-i povestesc acum ce-am eu de gând să fac în după-masa asta Fiindcă, la drept vorbind, invitaţia făcută de Odette mi se pare pur şi simplu mult prea îmbietoare — Odette? Mi se pare că tocmai e cu Francesco, căruia îi arată cartierul Îi arată lui Francesco cartierul? Ceva din vestea asta nu-mi pică deloc bine Şi cred că-i vorba de Francesco Cine, preasfântă sardină în ulei, o mai fi şi ăsta? Trag adânc aer în piept şi mă străduiesc ca vorbele-mi să-mi sune cât mai firesc — Francesco? N-am auzit de el Cine mai e şi ăsta? — Păi colegul cel nou Un italian De rasă Un veritabil bătăuş de cartier, dacă ştii ce vreau să spun — Nu Nu ştiu Dar de ce e bătăuş de cartier? Ce sens are să te iei la bătaie? Spike îşi apleacă capul într-o parte — Vezi tu, e foarte sălbatic şi tot aşa de primejdios Nu e ca noi, obişnuiţi să tragem vânturi prin fotoliile în care ne cuibărim sau să lâncezim uitaţi de Dumnezeu pe vreo canapea Nu mai spune?! „Obişnuiţi să tragem vânturi prin fotolii?” „Lâncezind pe vreo canapea?” Cred că-i o glumă, nu? Că şi eu sunt iute la mânie şi primejdios! Mă rog, aşa sunt de obicei Adică, fireşte, atunci când nu stau tolănit pe canapea Încerc să-mi păstrez cumpătul Şi, mai presus de orice, mă străduiesc ca vorbele să-mi sune tot aşa, cumpătate Chiar n-am niciun chef să mă dau în stambă în faţa lui Spike — Lâncezitul ca lâncezitul, dar pe unde or fi ăia doi? Chestia e că trebuie să vorbesc ceva cu Odette, ceva care nu suferă amânare Vârful cozii lui Spike se agită încoace şi-ncolo, semn că-şi stoarce creierii — Îmi pare rău, dar trebuie să mă dau bătut Aşteaptă şi tu pe aici cu mine, că la un moment dat s-or întoarce ei din turul de recunoaştere Să aştept? La aşa ceva nu mă pricep câtuşi de puţin Dar, dacă pe o frumoasă damă ca Odette aş aştepta-o cu plăcere oriunde, oricând şi oricât, pe aceeaşi Odette, însoţită de astă dată de un motan străin, zău dac-aş mai fi în stare s-o aştept Mai bine îmi iau singur labele la spinare şi încerc să-i dau de urmă Pornesc la drum şi iau la puricat toate colţişoarele pe care Odette le consideră deosebit de atrăgătoare În micul spaţiu verde dintre cele două clădiri de alături, cel presărat cu flori şi asupra căruia soarele străluceşte întotdeauna atât de îmbătător nimic Pe banca de lângă brutărie, la fel: nimic Între cei doi castani înalţi, ce cresc pieziş faţă de clădirea casei noastre: nimic Dar, când să mă las păgubaş, îmi ajunge la urechi râsul lui Odette Ca întotdeauna, cristalin şi fermecător Mă rog, asta dacă ştii să asculţi râsul unei pisici Altfel, pentru urechile unui mergător pe două picioare, seamănă probabil mai degrabă cu un fornăit Ţâşnesc ca din puşcă, luându-mă după râsul ei, dau colţul şi încremenesc Fiindcă în faţa automatului de ţigări de la care îşi ia babuşca pacheţelul ei obişnuit – întotdeauna pe ascuns – se află Odette Dar ce zic eu, că nu şade acolo, aşa, pur şi simplu, pe picioarele ei Stă rezemată de umărul unei namile de cotoi la fel de alb ca ea – despre care trebuie să recunosc că arată răpitor – în timp ce îl soarbe din priviri! Şi mai mulţi oaspeţi nepoftiţi Praful o să se-aleagă de tot! Nu scăpăm şi pace de craiul ăsta fudul Orice aş încerca, se lipeşte de noi ca o gumă de mestecat îmbăloşată, în care ai călcat din nebăgare de seamă Dar cel mai rău şi mai rău nu e persoana lui Francesco, ci mai cu seamă faptul că pe Odette pare să n-o deranjeze câtuşi de puţin că, nici una, nici două, cotoiul ăsta străin a ajuns să se vâre în sufletul micii noastre echipe de anchetatori Ieri era hotărâtă să o apucăm pe urmele răufăcătorilor – de preferat, numai noi doi –, iar acum moare de încântare că Francesco s-a oferit să ne dea o labă de ajutor — Ştii ceva, bella Odette? s-a pus Francesco pe dulcegării, cu nesuferitul lui accent italienesc Poate este mai bine ca io, adică eu, să vină cu voi Pe la mine, prin Palermo, m-am aflato deseoriii pe urmele de la Mafia, capisce? Este cu multo mai în siguranţa dacă o să-ţi fiu prin preajma, Odette, mia bella ragazza! Şi ce-a zis, mă rog, Odette? Cel mai la îndemână ar fi fost un „Nu, mulţumesc” Dar nu, de ce să zică ea aşa ceva? Dimpotrivă I-a şoptit, sorbindu-l din priviri: — Ah, ai face tu asta pentru noi? Mai potrivită mizerie pentru tăviţa cu nisip nici că se potrivea! Mai bine l-aş fi luat cu mine pe Spike Ba şi pe Caramel Atunci aş fi avut măcar pe cineva cu care să mai pot schimba o vorbă, n-aş fi mers aşa, pe muteşte, înaintea ăstora doi ca să le arăt drumul către şcoala Kirei Ah, treaba asta pur şi simplu îmi ridică perii din vârful cozii! Acum înţeleg şi eu de ce Werner s-a indispus aşa de tare când, pe nepusă masă, a apărut din nou în peisaj nenorocitul ăla de Vadim — Winston, ia-o şi tu mai încet! Eşti aşa de iute, că abia ne putem ţine după tine Glasul lui Odette mă trezeşte din gândurile mele negre Mă opresc puţin şi mă întorc — Dacă n-aţi sta tot timpul numai la taclale, nu v-ar împiedica nimic să ţineţi pasul cu mine, bombănesc eu Mi-e frică să n-ajungem la şcoală prea târziu şi să nu mai dăm de copii Că aşa, de capul nostru, n-o să dăm noi niciodată de Şcoala Gutenberg Aşa că haideţi, fuguţa, fuguţa! Francesco chicoteşte — Ma Winstone, ce ţi-a venito cu aşa proasta dispoziţione? Ziua aşa frumosa, soare străluceşte, totul e bellissimo! Hei, relaxează la tine şi fii, puro şi simplo, caaaalmo! — Sunt calm! i-o trântesc eu Din păcate, acum au apucat-o chicotelile şi pe Odette Rrrr, miorlau, miauuoooo! Ce tâmpit! Dacă mai trebuie să ascult mult treburile astea, o să-mi cadă urechile De ce n-o fi rămas Casanova ăsta la el, în Palermo, oriunde o mai fi şi Palermo ăsta? Aşa că iau hotărârea să nu îi mai bag în seamă pe cei doi N-au decât să facă ce-or vrea În orice caz, eu unul am de gând să ajung la timp la şcoală Peste două colţuri de stradă, răsare deja clădirea Gimnaziului Wilhelmin În faţa portalului de la intrare domneşte încă liniştea Semn bun, că dacă s-ar fi terminat orele aş fi înotat acum într-o mare de copii! Fireşte, nu toţi copiii termină orele în acelaşi timp, dar, din proprie experienţă, ştiu că Kira apare acasă tocmai când mă retrag şi eu ca să trag un pui de somn pe perna mea din faţa fotoliului Adică exact la ceasul ăsta Adică, în condiţii normale, eu tocmai aş fi început să trag la aghioase Cinci la număr sunt treptele până la pragul uşii de la intrare, drept care mă preling în sus pe ele şi mă postez sub bara balustradei, pe partea dreaptă a scării De aici am o vedere foarte bună spre poartă şi o să-i depistez foarte uşor pe Kira, Tom şi Pauli când ies Deocamdată însă, nu se întâmplă absolut nimic Încet-încet, abia târându-se, au ajuns şi Francesco şi Odette, specimenele astea două în care nu poţi avea încredere, şi se aşază lângă mine — Aşa, ce este aiceea? mă descoase detectivul italian Nas-pe-Sus Mă prefac că nu pricep ce zice Mai întâi să pună laba şi să-nveţe germana ca lumea! Dar protestul meu mut nu apucă să ajungă la Francesco Şi-asta pentru că Odette, care mai fusese pe la Gimnaziul Wilhelmin, se şi repede cu explicaţia — Aici e şcoala în care învaţă Kira Când o să apară cu prietenii ei pe uşa de colo, trebuie pur şi simplu să ne ţinem după ei O să ne ducă la Şcoala Gutenberg şi, odată ajunşi acolo, ne punem la pândă, aşteptându-i pe spărgătorii de case de bani Francesco aprobă, dând din cap — Ah, certo! Bun plan! Parcă este făcuto de Frrrancesco însuşiii Molto bene! — Măi, dar mai ţine-ţi fleanca odată! mă stropşesc la el Că mă apucă ameţeala de la trăncăneala ta interminabilă! — Winston! Nu fi urâcios cu oaspetele nostru! zice Odette cu mult reproş în glas Nu mai pot eu de-aşa ceva! Că l-a cărat cu ea încoace pe tipul ăsta, hai, treacă-meargă, dar acum n-o să mă las şi eu prostit de el! — Francesco nu-i deloc oaspetele meu, i-o întorc eu lui Odette Nu l-am mai văzut niciodată până acum Iar dacă nu termină cu prostiile astea pe care le debitează, să ştii că pot să mă fac chiar şi mai urâcios! Basta şi miorlau! Odette face ochii mari — Hei! Cât pe-aci să nu te mai recunosc! Francesco e nou-venit în cartier şi nu cunoaşte încă pe nimeni Aşa că e normal să-i arate şi lui cineva cum stau lucrurile pe aici Ce te-a apucat aşa, deodată? — Pe mine? Nimic Eu mă întreb ce te-a apucat pe tine! Că doar fusese vorba să-i urmărim pe spărgători numai noi doi Când colo, facem acum pe ghizii turistici pentru fanfaronul ăsta pripăşit pe la noi prin cartier! Francesco îşi înclină indignat capul într-o parte şi mă ţintuieşte cu privirea — De cine zice cotoiule aistea că e fanfarone pripăşito? Nu cumva de dragul de Francesco? C-atuncia şi Francesco face la el foarrte superato! Dacă ăsta îşi închipuie că mă poate impresiona cu figura asta, atunci chiar că se înşală amarnic Îi arunc o privire rece ca gheaţa — E limpede doar că de tine vorbesc Mai vezi tu vreun tont prin preajmă? Eu am o treabă de făcut aici, aşa că ţine-ţi gura sau tunde-o! Până să apuce Francesco să mai zică ceva, din clădire se aude răsunând un gong, uşile şcolii se dau în lături şi un puhoi de şcolari năvălesc afară Trebuie să avem mare grijă să nu ne calce vreunul pe labe! Deşi e o forfotă de nedescris, dau imediat cu ochii de Kira şi pornesc spre ea, strecurându-mă printr-o pădure de picioare de copii Milostiv zeu al pisicilor, bine că şi ea mă vede repede Se apleacă şi mă ia în braţe — Winston, ce cauţi tu aici? Se întoarce, căutându-şi prietenii din priviri — Tom, Pauli! Ia uitaţi cine ne-a aşteptat aici, afară! Copiii se grăbesc s-ajungă la ea Tom e primul şi se şi apucă să mă mângâie pe cap — Hei, Winston, bătrâne! Pun pariu că vrei să ne-ajuţi în operaţiunea Sherlock, nu? Mă pun pe tors, ca să îi dau de înţeles că a ghicit Kira râde — Mare figură e motanul ăsta! Uitasem cât de tare s-a străduit să ne ajute în ultima noastră misiune de detectivi Ar fi trebuit să-mi dau seama că s-ar putea să vină aici, că şi-aşa în ultima vreme s-a ţinut ca scaiul de noi De fiecare dată când puneam ceva la cale, era şi el prin preajmă Acum a reuşit să ajungă şi Pauli până la noi — Grozav! Cu ajutorul lui Winston, chiar că n-avem cum să dăm greş! Bun venit în echipă! Mă pornesc să torc şi mai cu nădejde şi sper ca Odette şi Francesco să fi priceput de ce renume legendar mă bucur printre copii Numai că prostălăul de Francesco a rămas tot acolo, pe scară şi îşi cercetează cu de-amănuntul ghearele Numai Odette a venit mai aproape — Oh, ia te uită! E şi Odette aici, o salută Kira cu prietenie în glas Trupa de pisici e aproape completă Dar unde i-aţi lăsat pe grăsan şi pe cafeniu? Fireşte, Kira îi ştie pe toţi prietenii mei din curtea din spate şi chiar dacă habar n-are că noi suntem cei patru cu muşchi tari, a băgat deja de seamă, de când cu ultimul nostru caz, că suntem nişte detectivi neîntrecuţi Acum mi se face ciudă că nu i-am pus la curent şi pe Spike şi pe Caramel Nimeni nu trebuie să înşele încrederea prietenilor săi, fiindcă pentru aşa ceva se pare că zeul pisicilor te pedepseşte imediat Iar în cazul ăsta, pedeapsa e chiar prostălăul de Francesco! Acum l-a descoperit şi Kira pe nou-venit — Oh, ce dulce e! Vai, ce pisicuţ drăguţ, de unde-ai apărut? Se apleacă, mă aşază pe jos şi îl ia în braţe pe neghiobul de Francesco — Uită-te şi tu, Pauli, ce drăguţ e! Vă rog, chiar nu puteţi s-o lăsaţi mai moale? Ce-i prea mult strică Ce-or găsi toate femeile la tipul ăsta? Zău dacă nu mi se face greaţă! Nu mă mai pot stăpâni şi încep să miaun pe un ton plângăcios Pauli râde — Kira, cred că Winston e gelos Uită-te şi tu ce face de când l-ai pus jos — Ei, prostii, n-are niciun motiv Dacă sunt drăguţă cu o pisică străină, asta nu înseamnă câtuşi de puţin că Winston nu rămâne motanul meu preferat! Hm Aşa deci? Oare exagerez eu? Cât despre Odette, oare se poartă drăguţ cu Francesco numai fiindcă e vorba de un coleg rătăcit? Nu apuc să mai meditez la treaba asta, pentru că Tom ne şi trage spre stradă — Nu vreau să vă zoresc, dar avem ceva de mers până la Şcoala Gutenberg Chiar dacă luăm autobuzul şi metroul, tot facem trei sferturi de oră până acolo Plus că poate vrem să mâncăm şi noi ceva şi să avem timp să ne căutăm nişte posturi de observaţie ca lumea Aşa că trebuie să pornim la drum! — Dar ce-i cu atâta grabă? Ce treabă aveţi voi la Şcoala Gutenberg? ne ajunge la urechi un glas din spate Oh, nu! Leonie vine agale spre noi Cea mai proastă gâsculiţă din toată şcoala! Din păcate, e în aceeaşi clasă cu Kira, Tom şi Pauli şi, cât e ziua de lungă, n-are altceva mai bun de făcut decât să le facă viaţa grea Lângă ea se află o gaşcă de fete, un cârd de gâsculiţe aidoma ei Leonie e, fără doar şi poate, regina lor neîncoronată Leonie se proţăpeşte dinaintea noastră şi ne aruncă tuturor priviri sfidătoare — Ei, hai, spuneţi odată, că-s curioasă şi eu! — Nu te priveşte, o repede Tom — Păi mă plictisesc Niciuna dintre prietenele mele n-are azi timp liber Ce-ar fi să vin şi eu cu voi? — Ar pica prost, i-o întoarce Pauli sec — Ei, nu fiţi aşa, se smiorcăie Leonie În loc să ziceţi mersi că, în sfârşit, s-a interesat de voi cea mai populară fată din clasă! Poate vă molipsiţi şi voi puţin de la farmecul meu — Mulţumim, dar de aşa ceva chiar că ne putem lipsi, hotărăşte Kira În clipa următoare, Kira, Pauli şi Tom se răsucesc pe călcâie şi-o lasă pe Leonie cu buza umflată Mai bine zis încearcă s-o lase în urmă Şi asta fiindcă Leonie pare de-a dreptul îndârjită să ne însoţească Aleargă după noi şi, încetul cu încetul, încep să presimt că planul nostru nu se află într-o zodie norocoasă Mai întâi l-a pescuit Odette pe Francesco ăsta, iar acum nu mai scăpăm de Leonie Aşa un ghinion n-am mai avut de mult! Tom se mai opreşte o dată şi-i aruncă lui Leonie o căutătură urâtă — Hei, ce-nseamnă asta? Cară-te, du-te şi te joacă cu prietenele tale fără creier N-avem niciun chef să vii cu noi, pricepi? Leonie se strâmbă — Am auzit, numai că n-am înţeles Ce-are dacă vin şi eu? Cine ştie, poate că vă sunt de vreun ajutor Pauli şi Kira pufnesc în râs — Tu, să ne fii de ajutor? Cel mai mult ne-ai ajuta dacă ai şterge-o odată — Nea Nici vorbă Vin cu voi Gândiţi-vă puţin: dacă vin cu voi, măcar sunteţi siguri că nu vă pârăsc părinţilor Tare mă îndoiesc că i-ar bucura să ştie că aţi pus la cale în secret o expediţie dintr-un capăt în celălalt al Hamburgului E foaaarte periculos pentru nişte puşti de-a şaptea! Câte nu se pot întâmpla! spune Leonie teatral, căscând ochii şi dând din mâini în toate părţile Tom suspină, îşi scoate mobilul din buzunarul pantalonilor şi le arată celorlalţi ora de pe ecran — Chiar trebuie să plecăm Aşa că pornim la drum: cei trei prieteni, cincizeci la sută din cei patru cu muşchi tari – i-am pus la socoteală şi pe Sforrrlock Holmes şi pe Francesco, luptătorul anti-mafie – şi cea mai gâscă dintre toate gâştele Sfântă sardină în ulei! Să vezi ce nebunie o să iasă! Unii chiar mă stânjenesc Şi mai dau şi totul peste cap! Şcoala Gutenberg e o clădire uriaşă şi, după gustul meu pisicesc, una destul de pocită Faţada arată de parcă ar fi fost alcătuită din mai multe bucăţi adunate laolaltă, iar vopseaua de pe ramele ferestrelor e scorojită Ăsta să fie locul în care se strâng atât de multe parale, de merită jefuit? Odette pare să aibă aceeaşi îndoială — Sigur am ajuns unde trebuie? mă întreabă ea fără înconjur — Zău dacă ştiu Dar mă îndoiesc că Tom ar fi putut greşi adresa — Şi aicea trebuia fie marea lovitura? întreabă şi Francesco, aplecându-şi capul într-o parte La mine, la Palerrrmo, locurile unde este prada arata cu tuto altfelo Cu molto baruri şi cluburi, nici pomeneala de scuole sau ceva de aista geno Da, da, lasă că ştiu eu mai bine decât tine, că doar sunt detectiv: de răufăcători poţi să dai oriunde, chiar şi unde nu te aştepţi Acum mai rămâne de văzut dacă până şi într-o asemenea dărăpănătură de şcoală — Tom are motivele lui să considere că ăsta şi nu altul e locul unde se va da următoarea lovitură Eu zic să ne aşezăm la pândă şi să îi ajutăm pe copii cum om putea noi mai bine Dacă vi se pare plictisitor, n-aveţi decât să plecaţi OK, asta chiar c-a sunat cam dur Nici nu-i de mirare că Odette se uită aşa de urât la mine — Nu mai poţi să pui nici măcar o întrebare! pufneşte ea Dumnezeule, chiar că eşti nesuferit azi! Şi eu care credeam că te bucuri de noua noastră aventură împreună! La una ca asta chiar că nu mai am nimic de zis Dacă Odette nu se prinde de unde îmi vine proasta dispoziţie, chiar că nu mai are niciun rost Mă ţin după Tom, care pare să caute un loc de pândă, de unde poate fi ţinută şcoala mai bine sub observaţie Numai că, după cum era de aşteptat, nu-i deloc atât de simplu, căci clădirea este înghesuită între multe alte case, la fel de pocite ca şi şcoala Semeţe şi cenuşii, ele înconjoară clădirea şcolii ca un zid uriaş Numai balcoanele, ca nişte faguri, sunt vopsite în culori diferite Până la urmă, Tom o coteşte înspre singura construcţie mai mititică din preajmă, o hidoşenie de magazie aşezată pieziş faţă de şcoală După capul lui Tom, ăsta e un post de observaţie cum nu se poate mai bun — OK, iată care-i planul, zice el, adresându-se tuturor În orele care urmează, o să stăm pe-aici, prin preajma magaziei ăsteia de biciclete Dacă mi se confirmă bănuiala, atunci, mai devreme sau mai târziu, o să apară şi spărgătorii Aşteptăm până ies în stradă cu casa de bani, îi urmărim până la ascunzătoarea lor şi apoi chemăm poliţia Leonie rămâne cu gura căscată — Adică voi urmăriţi banda spărgătorilor de case de bani? — Normal, ce credeai, o ia Pauli peste picior Doar nu ţi-ai închipuit c-am venit aici la vreun curs de pictură pe pânză! — Bine, bine dar e imposibil! Nu sunteţi decât nişte copii, iar răufăcătorii ăştia sunt cât se poate de periculoşi Aduceţi-vă aminte de bietul domn Lüttge! Kira râde — Zău aşa, Leonie! Asta nu-i prima fărădelege pe care o rezolvăm Şi, în afară de asta, tu singură ai ţinut să vii Dacă ţi se pare că-i prea periculos pentru tine, atunci n-ai decât să pleci acasă Exact! Şi ia-l cu tine şi pe prostălăul de Francesco! — Deci sunteţi convinşi că spărgătorii ăia chiar o să se arate, deşi nu înţeleg de ce credeţi voi că o să vină tocmai la şcoala asta Dar atunci n-ar fi mai bine să daţi pur şi simplu telefon la poliţie când spărgătorii o să fie înăuntru? — Foarte simplu, începe să-i explice Tom Pentru că trebuie să aflăm unde îşi au ascunzătoarea După toate probabilităţile, acolo se află cincizeci de lucrări scrise pentru examenul de bac de la Gimnaziul Wilhelmin, pe care ne dorim mult de tot să le găsim Altfel, frate-meu ar trebui să dea din nou scrisul la mate şi numai de-asta n-are chef! Acum e clar? Leonie nu mai scoate nicio vorbă, dar arată de parcă i s-ar fi aprins în sfârşit beculeţul Ce caraghios! Planul e strălucit, fireşte Dar, înainte de toate, e de admirat pentru simplitatea lui Iar dacă Leonie de-abia acum dă semne că s-ar fi luminat, asta nu-mi dovedeşte altceva decât că-i tare grea de cap Dar cel mai greu e că în următoarele ore stăm ca proştii degeaba, învârtindu-ne în jurul magaziei de biciclete Tom s-a cocoţat pe un soi de zid mai mic şi urmăreşte de acolo intrarea în şcoală, cu o privire de uliu, iar fetele stau ceva mai departe şi sporovăiesc de una şi de alta Ca un făcut, cu cât Tom se zgâieşte mai mult la intrare, cu atât mai mult nu se întâmplă nimic În tot acest timp, Francesco ţine un discurs kilometric despre frumuseţile ţării lui de baştină, Italia, iar eu mă întreb în sinea mea de ce n-o fi rămas acolo Că atunci am fi avut amândoi parte de câte ceva bun: el de peisajul răpitor şi eu de linişte! Cât despre Leonie, ea cască tot mai des, ascunzându-se după mânecile jachetei Din păcate, plictiseala care a copleşit-o n-a convins-o să facă şi cale întoarsă spre casă E ceva în operaţiunea noastră care i se pare foarte important Aşa de important, încât îşi dă silinţa să discute cât de cât prieteneşte cu Kira şi cu Pauli şi să le întrebe cum îşi petrec timpul când nu sunt la şcoală Aşa interesată de colegii ei nu s-a mai arătat niciodată până acum, ceea ce mie mi se pare foarte suspect Se pare însă că pe Kira n-o macină nicio bănuială Stă liniştită la taclale cu proasta de Leonie şi, răbdătoare, îi răspunde la toate întrebările „Opreşte-te odată!” aş zbiera eu dacă aş putea „Poate că nu vrea decât să te descoasă!” Dar, fiindcă nu pot să zic nimic, îmi iau avânt şi sar drept în braţele Kirei — Hop-aşa, Winston! exclamă Kira surprinsă Ce-i cu tine? Ai să-mi spui ceva important? Leonie râde prosteşte — De parc-ar putea să-ţi vorbească! Poate că i s-a făcut şi lui foame de-atâta aşteptat Se vede că e un mare pofticios Uită-te şi tu ce burdihan are! Ptiu! Ce i-a venit gâsculiţei ăsteia neroade? Fără să stau pe gânduri, îmi reped la ea o labă cu ghearele scoase şi o înhaţ chiar pe sub mâneca jachetei Leonie scoate un ţipăt şi sare în lături — Au, dobitoc tâmpit! Ce, nu ţi-e bine? face ea în timp ce-şi freacă dosul palmei, unde i-au apărut patru dâre de un roşu aprins Vai, ce sensibilă e! O zgârietură ca asta aproape că nici nu doare Mă rog, poate doare puţin, dar sunt sigur că de-abia a simţit-o Pauli priveşte cu atenţie zgârietura, după care se întoarce către mine — Chiar dacă nu mai poţi vorbi, de înţeles, înţelegi încă totul, trage ea concluzia Şi asta fiindcă Pauli ştie prea bine că a fost o vreme când m-am aflat în pielea Kirei Leonie, dimpotrivă, are o privire tâmpă Deh, nimic nou! Şi tocmai când se pregăteşte să ne arunce vreo vorbă de ocară, se-apropie Tom de noi în goană şi agitat nevoie mare — Aşa, şi-acum, toată lumea la arme! Tocmai au coborât dintr-o furgonetă trei tipi cam dubioşi, care se îndreaptă către intrarea în şcoală! Dintr-odată, fetele se dezmeticesc — Ia te uită, tu chiar ai avut dreptate! se repede Pauli cu vorba — Ce vrei să spui cu asta? întreabă Tom scos din ţâţâni În sfârşit, mi-e totuna, n-am acum timp de explicaţii Bineînţeles că am avut dreptate Hai, Kira, fă şi tu nişte fotografii, că tot ziceai că-ţi aduci aparatul de fotografiat! Kira încuviinţează din cap şi se-apucă să scotocească prin rucsac Pauli se preface că ar vrea să se urce pe una dintre bicicletele din magazie şi, în felul ăsta, se trage ceva mai aproape de intrarea în şcoală — Ăştia s-au deghizat, nu glumă, constată ea Mă duc şi eu puţin mai aproape şi îi urmăresc cu atenţie cum tocmai descuie uşa Şcolii Gutenberg Nu prea pricep ce-o fi vrut să spună Pauli adineaori Fiindcă, de fapt, tipii nici nu sunt deghizaţi Că nu poartă măşti, coifuri sau ochelari de soare Dimpotrivă, arată cu totul normal şi au trase pe ei nişte salopete de lucru, aşa cum obişnuiesc să poarte toţi meseriaşii Ba unul dintre ei mai cară şi o trusă de scule aşa, la vedere! Tom se postează lângă noi şi, clătinând din cap, se arată de aceeaşi părere — Da, grozavă idee! Ăştia trei aduc pur şi simplu a meseriaşi şi nu dau de bănuit nimănui Cel puţin aşa îşi închipuie ei, fiindcă pe noi nu ne-au păcălit Aha, deci asta a vrut să spună Pauli! Hainele de pe ei or fi ele salopete de lucru, dar le servesc şi de deghizament! Foarte isteţ din partea lor Nimeni nu o să-i ia la ochi, pentru că toată lumea o să-şi închipuie că sunt doar nişte mecanici sau electricieni care-şi văd de munca lor cinstită Bun plan, n-am ce zice! Dar nu-i suficient de bun pentru noi! Dacă răufăcătorii ăştia şi-au pus în minte să mă tragă pe sfoară tocmai pe mine, Winston Churchill, zis şi Sforrrlock Holmes, ar fi trebuit să se scoale mai de dimineaţă! — Am făcut câteva fotografii Kira a venit lângă mine şi Tom, cu aparatul de fotografiat în mână — Să mă dau ceva mai aproape? Tom clatină din cap — Nu După ce intră în clădire, trebuie să-i aşteptăm să iasă Şi pe urmă ne ţinem după ei Leonie se încruntă — Cum să ne ţinem după ei? Ei au venit cu maşina Doar n-o să-i urmărim alergând după ei pe jos sau călare pe biciclete! O să se mişte mult mai repede decât noi! — M-am gândit şi la asta, zâmbeşte Tom Pentru o asemenea situaţie, am pregătit următoarele Zicând vorbele astea, scoate la iveală dintr-un buzunar al jachetei o punguţă de plastic şi ceva ce pare să fie ditamai rola de bandă adezivă — Asta ce mai e? se miră Leonie — O să fie radiofarul nostru, explică Tom — Ăăă? Mie mi se pare că arată ca o pungă cu o rolă de bandă adezivă — O clipă Tom se scotoceşte prin alt buzunar al jachetei şi scoate un telefon mobil Îl vâră în punguţa de plastic, pe care, la rândul ei, o înfăşoară cu bandă adezivă — Pacheţelul ăsta o să-l prind undeva, sub maşina lor După ce răufăcătorii o să pornească la drum, noi o să ştim permanent unde se află Că am încărcat pe telefon o aplicaţie de navigaţie Şmecher, nu? Leonie ridică din umeri — Eu ştiu? De ce nu ne-am duce pur şi simplu după ei, înăuntru, ca să ne convingem că au venit să fure casa de bani? — Foarte simplu Nu trebuie să intre la bănuieli Că altfel nu ne mai duc la ascunzătoarea lor, pricepi? La aşa o explicaţie, Leonie nu mai are nimic de zis În loc de asta, pe neaşteptate, o ia din loc şi se îndreaptă chiar spre intrarea în şcoală! — Hei, ce-i asta? strigă Tom în urma ei Ai înnebunit? Opreşte-te! Numai că Leonie nu-i dă niciun pic de atenţie Îşi vede de drum mai departe, spre uşa de la intrare Cât ai clipi din ochi, dispare în clădirea şcolii Prinşi asupra faptului La subsol sau aiurea — Winston, acum chiar că e treaba voastră! Kira mă ţine în braţe şi mă priveşte drept în oci — Luaţi la puricat fiecare etaj, iar dacă daţi de Leonie sau de răufăcători, veniţi degrabă înapoi şi duceţi-ne la ei Şi încă ceva, important de tot: dacă îmi sari în braţe, asta o să însemne că aţi găsit-o pe Leonie Dacă o să sari în braţele lui Pauli o să însemne că aţi dat peste răufăcători La Tom în braţe nu sari decât dacă i-aţi descoperit şi pe Leonie, şi pe răufăcători Te rog, explică-le asta şi colegelor tale, pisicile, da? Drept răspuns, mă apuc şi torc Kira se poate bizui sută la sută pe agentul Winston! O să dăm noi de urma lui Leonie şi a spărgătorilor de seifuri, nu încape nicio îndoială! Ce-i drept, deocamdată suntem abia în holul de după uşile de la intrare, dar imediat o să-i dăm bătaie — Foarte bine, dragul meu! mă laudă Kira şi mă scarpină uşor pe după urechi Ce bine că aţi venit şi voi! Fiindcă aşa putem să scotocim toată şcoala fără să atragem atenţia asupra noastră Poate avem noroc şi dăm de Leonie înainte s-o descopere spărgătorii Tom dă din cap, aprobator — Numai asta ar mai lipsi! După ce o găseşte Winston, jur c-o duc de-aici cu mâna mea pe prostănaca aia Ne dă peste cap tot planul! Cât de nătărău poţi să fii ca să faci aşa ceva? — Da, îi dă dreptate Pauli Chiar că nu poţi fi atât de nătărău Se schimbă însă lucrurile dacă o faci intenţionat Kira îşi încreţeşte fruntea — Bine, dar de ce să facă asta? Doar Leonie este şi rămâne pur şi simplu o gâsculiţă neroadă, care n-are niciun chef să plece urechea la ce-i spunem noi Şi de-asta şi cred că a intrat în şcoală În fine, acum asta e! oftează ea Să sperăm totuşi că Winston şi prietenii lui o s-o găsească şi că noi o să reuşim s-o scoatem de acolo la timp După care ne vedem mai departe de planul nostru şi toate bune Exact Aşa o să facem Mă întorc înspre Odette şi Francesco — Bun, aţi băgat la cap? Misiunea noastră sună astfel: găsiţi-o pe Leonie! Dar, fireşte, asta înseamnă să fim şi cu ochişorii-n patru după răufăcătorii ăia Dând din cap, Francesco se-arată de acord şi gata de acţiune — Si, ho capitol Da, am înţeles! Foarte bine atunci Poate că nu-i chiar aşa de rău c-a venit şi el cu noi La urma urmei, aşa, în trei, o să putem căuta prin clădire mult mai repede, ca să nu mai spun că şase ochi de pisică văd mai bine decât patru Numai Odette încă ezită — Ce-o fi avut ciudata asta de Leonie de-a intrat în şcoală? Cum să le ţină ea piept spărgătorilor de una singură? Pierzându-mi răbdarea, încep să-mi bâţâi coada încoace şi-ncolo — Nu mai are nicio importanţă, Odette Poate n-a vrut decât să mai bage şi ea ceva zâzanie, cum îi e obiceiul Şi-acum, hai să ne apucăm de căutat Eu zic să o luăm de-aici, de jos, şi să cercetăm etaj cu etaj, până sus de tot Pornim la drum Trecem din holişorul de după uşile de la intrare în holul cel larg, în care se stă în pauză, iar de-acolo în primul culoar lateral, cu urechile ciulite, ca să nu ne scape nimic Numai că, pe oricare dintre holuri o apucăm, nu dăm de nimic şi de nimeni Nici picior de şoricel, necum de Leonie sau de spărgători Odată ajunşi în casa scărilor, urcăm la primul etaj — Ar trebui să-i auzim pe hoţii ăia, dacă tot au obiceiul să smulgă casa de bani din perete, zice Odette cu năduf Iar dacă Leonie s-a ţinut după ei, o să dăm de ea în acelaşi loc Chiar aşa, unde se ţine o casă de bani într-o şcoală? — Se ştie că, într-o banco, casa de bani se afla deseorii la subsolo, îşi dă cu părerea Francesco, făcând pe grozavul Fornăi aproape ameninţător Fiindcă, la drept vorbind, sunt singurul motan care a mers la şcoală, aşa că n-o să-l las pe italianul ăsta să mă înveţe el pe mine cam pe unde ar trebui căutată o casă de bani! — Sigur nu e la subsol La Gimnaziul Wilhelmin, se afla în biroul directoarei şi, dacă mă întrebaţi pe mine, cred că aşa era şi la Sophie Scholl Ceea ce înseamnă că, dacă descoperim biroul directorului de aici, sigur suntem pe drumul cel bun — Mda, Winston, spune Odette în zeflemea Înseamnă că e o nimica toată N-ai mata bunătatea să ne arăţi drumul spre birou? Dacă Odette îşi închipuie că ironiile ei o să mă pună cu botul pe labe, se înşală amarnic Mă-ntind un pic, ca să mă fac mai mare, şi ridic botul sus de tot — N-am zis că ştiu exact unde e biroul N-am decât o bănuială Dar sunt destul de sigur că nu se află la subsol Cum adică, şeful unei şcoli, ditamai directorul, să-şi aibă biroul la subsol? Şi atunci cum se mai uită pe fereastră? Ce să caute la subsol? Francesco dă agitat din coadă — Io no ştia Pote ca sa se pote concentra şi el molto mai bene la ceea ce făcea? — Prostii! — Cum adică prostii? E ideea bona! — Nu, nu-i deloc E o idee cum nu se poate mai creaţă, băi tigru de buzunar ce eşti! — Ce? Cum îi dici tu la Francesco! Io sono un vero detective – sunt un detective adevărata şi no o obrăznicătură de cotoi de apartamente, ca tine! Cum? Obrăznicătură de cotoi de apartament? Hai că acum chiar îmi sare muştarul! — Ia ascultă aici, italo-dobitoc pripăşit! Dacă-ţi închipui că poţi să faci pe deşteptul, numai fiindcă — Băieţi! se bagă Odette între noi Încetaţi odată! Trebuie să ne grăbim, chiar n-avem timp pentru aşa o ceartă prostească! — Miorlau! Eu nu mă cert deloc! Dar nici nu admit să iau lecţii de la un neica nimeni ca ăsta! — Neica nimeni? Ce e uno neică nimeni? Tu este uno idiota! — Dobitocule! — Bastardo! — Tâmpitule! — Cretino! — Hei, gura! ne repede Odette cu atâta înverşunare, încât şi eu, şi Francesco ne potolim ca din senin Auziţi şi voi ce-aud eu? Chiar aşa! Bubuituri înfundate răsună în toată casa scărilor Şi, pe dată, toate firele de păr de pe mine iau poziţie de drepţi, din vârful cozii până în sus, pe urechi — De unde vine zgomotul? Odette îşi ciuleşte urechile cu mare atenţie Şi eu la fel — Ăăă, cred, ăăă, că Adică, mi se pare că Nu, nu se poate-aşa ceva! Îmi dau silinţa să ascult mai bine Şi totuşi, aşa e Nu încape îndoială Mă văd silit să-mi bag coada între picioare de aşa ruşine — Ăăă, păi, pare să vină de undeva de la subsol Pfff! Chiar c-am dat-o în bară Zgomotele vin de la subsol Sfântă scândură de ascuţit ghearele, ce umilinţă! Ce-i drept, Francesco nu scoate nicio vorbă, dar, cu prefăcute mişcări de gheară, îşi mângâie fuioarele de blană Chiar că azi nu-i ziua mea bună! Slavă Domnului că Odette nu face niciun comentariu În schimb, o apucă pe scară în jos, se opreşte preţ de câteva clipe la parter şi se întoarce către mine şi Francesco — Aşa, şi-acum ce facem, supereroii mei? Coborâţi şi voi sau rămâneţi acolo să vă dondăniţi mai departe? Fără să mai catadicsim să ne aruncăm unul altuia vreo privire, eu şi Francesco o urmăm pe Odette pe scară, în jos Şi într-adevăr, cu cât ne apropiem mai mult de subsol, cu atât şi bubuiturile se aud mai desluşit Mai mult alunecăm decât coborâm de pe ultima treaptă Atât de întuneric e aici, la subsol, dar noi nici nu ne sinchisim de treaba asta Ca pisici ce suntem, vedem foarte bine pe întuneric Aşa se face că nu durează mult până s-o descoperim pe Leonie Se tupila pe după o uşă puţin crăpată Era limpede că puştoaica tocmai trăgea cu ochiul la ceva foarte interesant, pentru că pe noi, cele trei pisici, nici nu ne-a simţit Cu capul în pământ, mă apropii de ea târâş şi arunc şi eu o privire prin deschizătura îngustă a uşii Ha! Incredibil! Drept la ţintă! Nu-mi vine să cred! Sunt chiar principalii noştri suspecţi, care dau de zor cu baroasele într-un perete! Neapărat trebuie să le dăm de veste Kirei, lui Tom şi lui Pauli! Mă strecor cu grijă înapoi, până la Odette şi Francesco — Hai, le miaun eu, pe şoptite Trebuie să-i aducem pe copii Chestia asta chiar că trebuie s-o vadă cu ochii lor! Nici două minute mai târziu, ne înfiinţăm din nou în holişorul de la intrare şi, dintr-un salt uriaş, mă reped în braţele lui Tom — Super! bate Kira din palme I-au găsit şi pe Leonie, şi pe răufăcători! Să nu mai pierdem vremea! Fac iute stânga-mprejur şi, cu Odette şi cu Francesco alături, o apucăm din nou către subsol, cu copiii pe urmele noastre — Frate, dar întuneric mai e pe-aici! şopteşte Pauli — Nu care cumva să te-apuci să faci lumină cu ceva, că răufăcătorii o să se prindă imediat, îi atrage atenţia Kira Orientează-te după Odette, că pe ea o mai poţi vedea cât de cât Cu puţin timp înainte să ajungem în locul în care o lăsasem pe Leonie, răresc pasul Gâsculiţa se află tot ghemuită după uşă şi se uită la ce fac spărgătorii Pare atât de prinsă de ce se petrece dincolo de uşă, că nici vorbă să-i simtă în preajmă pe colegii ei de clasă Tom se dă puţin mai aproape şi se zgâieşte şi el prin crăpătura uşii — Am ştiut eu! şopteşte el Banda spărgătorilor de case de bani! Kira, Pauli, ieşiţi de-aici, că-i spun eu lui Leonie s-o întindă Kira şi Pauli încuviinţează din cap şi se întorc, gata s-o ia din loc Tom mai înaintează un pas şi o bate pe umăr pe Leonie Mai proastă idee ca asta nu cred să fi avut el vreodată Căci în aceeaşi clipă, Leonie zbiară îngrozită şi sare direct pe coada lui Francesco Scuipând ca un apucat, motanul face un salt înainte, trezindu-se chiar în încăperea în care răufăcătorii sparg peretele Ca la comandă, cei trei se întorc şi ne privesc ţintă Tom ezită o clipă, după care închide uşa şi răsuceşte cheia rămasă încă în broască — Valea! răcneşte el către fete Şi daţi telefon la poliţie, până nu se mai întâmplă ceva Trezită din groaza care parcă o împietrise şi cu mâini tremurânde, Kira scoate telefonul din buzunar şi formează un număr — Alo, poliţia? La telefon Kira Kovalenko Vă rog, veniţi repede! Suntem la subsolul clădirii Şcolii Gutenberg de pe strada Sabinelor şi tocmai am prins banda spărgătorilor de case de bani şi i-am încuiat într-o încăpere! În aceeaşi clipă, uşa se zguduie sub nişte lovituri puternice Teamă mi-e că nu va dura prea mult până ce răufăcătorii o vor da de perete — Hei, daţi-ne drumul imediat de-aici! se aude, înfundat, de pe cealaltă parte a uşii N-auziţi? Deschideţi imediat! Să ştiţi c-am dat deja telefon la poliţie, sunt pe drum Atunci o să vedeţi voi în ce belea v-aţi băgat! Nu-ntindeţi coarda şi deschideţi odată! Altfel vă petreceţi noaptea la poliţie! Cum? Şi răufăcătorii au dat telefon la poliţie? De când fac ăştia aşa ceva? Deodată am o presimţire cât se poate de urâtă, iar vârful cozii se porneşte să mă mănânce de mă înnebuneşte Lucrurile au luat o întorsătură groaznică! Despre poliţişti de ocazie, meseriaşi şi pacea mondială Poliţistul, care nici măcar n-arată a poliţist sadea, şi-asta fiindcă nu poartă nicio uniformă, se scarpină la ceafă — Am impresia că n-am priceput prea bine partea aia cu profilul făptaşilor Zici că ai făcut o listă cu toate cantinele de prin şcoli şi de-aia ai fost sigur că banda o să dea azi lovitura la Şcoala Gutenberg? Tom încuviinţează din cap Împreună cu Pauli şi Kira, se află într-o cameră a secţiei de poliţie După ce am sunat la poliţie, oamenii au venit şi i-au eliberat pe cei trei meseriaşi nevinovaţi din subsolul Şcolii Gutenberg, unde se afla instalaţia de termoficare La secţie, copiii sunt luaţi la întrebări de un anume domn Bange, care lucrează la serviciul de criminalistică, ceea ce sună destul de palpitant Aşa că şi el pare să fie un soi special de poliţist Chiar dacă nu poartă uniformă Eu unul stau încolăcit în poala Kirei şi mă bucur peste poate că nu-s şi eu om Fiindcă altfel tipul ăsta mi-ar fi frecat şi mie ridichea, aşa cum le face acum prietenilor mei bipezi O situaţie deloc plăcută! Odette şi Francesco s-au tupilat la picioarele lui Tom, de unde nu şi-au ridicat deloc ochii, nici măcar atunci când se mai ridica tonul Presupun că nici ei nu au chef de necazuri — Da, pentru că primele patru şcoli de pe listă sunt şi cele mai mari, iar la cantinele lor poţi plăti cu banii jos, explică Tom Şi, până acum, au fost prădate în ordinea mărimii Întotdeauna într-o zi de joi Şcoala Gutenberg e cea de-a cincea pe listă Asta ne-a şi făcut să ne aşezăm la pândă în preajma ei şi — Şi să încuiaţi la subsol trei instalatori cu totul şi cu totul nevinovaţi, care veniseră să repare o defecţiune la instalaţia de apă, speriindu-i de moarte, îl întrerupe domnul Bange Tinere, tocmai ăsta-i motivul pentru care amatorii ar trebui să se ferească să se-apuce de investigaţii poliţieneşti: pentru că nu-s în stare — Bine, OK, s-a întâmplat să avem ghinion, sare Pauli în apărarea lui Tom Dar tipii chiar păreau că vor să smulgă ceva din perete De unde să ştim că de fapt căutau spărtura din conducta de apă? Domnul Bange oftează din greu, dar nu mai spune nimic În locul lui, se bagă şi Kira în vorbă: — Uitaţi-vă şi dumneavoastră mai bine la listă O să vedeţi că Tom are dreptate Bange clatină din cap — Domnişoară, n-am de ce să mă uit pe listă Şi-asta fiindcă şcoala unde s-a dat lovitura cel mai recent este Gimnaziul Wilhelmin, iar ăsta sigur nu se numără printre cele mai mari zece şcoli din Hamburg Şi asta s-a petrecut într-o marţi De asta ce mai ziceţi? Dacă ne luăm după teoria prietenului dumneavoastră, e imposibil să ai un jaf într-o zi de marţi Aşa-i! P-asta am priceput-o şi eu Pauli şi Kira se uită una la alta şi ridică din umeri În locul lor, răspunde însă Tom: — Poate că lovitura de la Gimnaziul Wilhelmin a fost, cumva, peste rând Poate că s-a dat fiindcă împrejurarea a fost deosebit de prielnică sau ceva de genul ăsta Nu ştiu nici eu ce să zic În orice caz însă, teoria rămâne în picioare — V-o mai spun o dată: vă rog, nu vă mai jucaţi de-a poliţiştii de ocazie Şi fiţi siguri că echipa CoSp care se ocupă de cazul „Şcoala” are toată povestea sub control Cine? Zău dacă pricep vreo vorbă — Iar dacă mai daţi peste cine ştie ce chestie care vi se pare demnă de anchetat, uitaţi cartea mea de vizită E trecut aici numărul meu de telefon şi mă puteţi suna fără probleme dacă vă vine vreo idee despre cum am putea să-i prindem pe făptaşi Dar vă rog, nu mai încercaţi de capul vostru! Dinspre copii, tăcere Bange suspină — M-aţi înţeles? Nu mai faceţi nimic de capul vostru! Sunaţi-mă dacă aveţi ceva important de comunicat! Capito? Tom, Kira şi Pauli îşi înclină capetele, dar nu scot o vorbă — Şi-acum, puteţi să ieşiţi şi să aşteptaţi pe hol până vin ai voştri să vă ia Între timp, am luat legătura cu toţi N-ar fi o idee rea dacă le-aţi cere iertare pentru prostia făcută *** Odată ajunşi pe hol, Tom îşi varsă tot năduful — Poliţişti de ocazie? Ce aiureală! Şi chestia cu CoSp şi cazul „Şcoala”, care are toată povestea sub control? Mda, mai mult de-o groază! Păi n-ar fi trebuit atunci să-i fi prins de mult pe răufăcători? Un fâs, asta au făcut! De unde până unde să aibă ei ceva sub control! Tipul ăsta se înşală amarnic dacă-şi închipuie c-o să-i dau eu lui telefon atunci când oi şti cum să-i prindem! — Ăăă, face Leonie, dregându-şi glasul Ce înseamnă CoSp? În loc de răspuns, Tom o priveşte cu asprime Am impresia că-i supărat rău de tot pe ea Nici nu-i de mirare Dacă ea n-ar fi luat-o razna şi nu ar fi intrat în şcoală, nimic din tot ce a urmat nu s-ar fi întâmplat Atunci am fi văzut cu ochii noştri că tipii plecau din clădire fără nicio casă de bani la subraţ şi ne-am fi dat şi singuri seama că nu erau deloc nişte răufăcători — CoSp este prescurtarea de la Comisie Specială, adică o comisie alcătuită de poliţie pentru a se ocupa numai şi numai de cazul ăsta, explică Pauli Oho! De unde ştie ea chestia asta? — Ah, aşa deci, murmură Leonie, care nu mai e deloc aşa de sigură pe ea cum pare de obicei Dă să plece, dar, când să se facă nevăzută, Kira i se propteşte în cale — Ia stai tu aşa, acum am eu de pus o întrebare Ce ţi-a venit să faci un lucru atât de tâmpit? Te crezi mare şmecheră, nu? Numai din cauza ta avem acum toată beleaua asta pe cap Ne-ai făcut de toată ruşinea! — Eu ăăă Trebuie să plec Leonie încearcă să se strecoare pe lângă Kira, dar se trezeşte apucată de braţ de Tom — Ei, n-auzi bine? Leonie se smuceşte şi pare să-şi facă socoteala dacă nu cumva ar fi bine s-o rupă pur şi simplu la fugă, numai că, între timp, înaintea ei s-a postat şi Pauli Îşi lasă umerii în jos şi oftează prelung — Mi se păruse că-l recunosc pe unul dintre spărgători Şi-am vrut să mă lămuresc dacă el era Dar nu era Şi oricum, niciunul dintre ei nu era un răufăcător Tom ridică sprâncenele şi o ţintuieşte cu privirea pe Leonie — Aha Şi nouă de ce nu ne-ai spus chestia asta? În loc s-o iei din loc pe nepusă masă? — Păi tocmai fiindcă nu eram sigură De aceea am ţinut să mă mai uit o dată, mai bine şi mai de-aproape Mi-am zis că v-aş putea fi de ajutor, fiindcă îi ştiam tipului numele Îmi pare rău că totul a ieşit aşa de prost OK Pentru urechile mele de motan, scuza sună sinceră Orice s-ar zice, tot e ceva Tom se uită la ea nehotărât, după care suspină — Bine Primesc scuzele Leonie îi întinde mâna, iar el i-o strânge Ce pas uriaş spre pacea mondială! Pe furiş, arunc o privire înspre Odette şi Francesco Italomotanul tot un tontălău îmi pare, dar nu-mi mai vine să fiu atât de cârcotaş N-ar strica să avem cu toţii parte de puţină linişte În adâncul inimii, sunt mai degrabă drăguţ şi prietenos Dar chiar şi aşa, tot eu să fac primul pas? Neee Francesco ar putea foarte bine să se scuze el La urma urmei, el nici măcar nu făcea parte din schemă şi, odată ajuns în încăperea cu instalaţia de termoficare, n-a făcut decât să-i stârnească pe meseriaşi Ei, sigur că n-a făcut-o intenţionat, recunosc Dar oricum! Winston Churchill aşteaptă nişte scuze! Beate şi drăguţii ei copii sau Despre o tovărăşie proastă Despre unele lucruri se poate spune că n-ai decât să aştepţi tu să se împlinească până te-oi învineţi, ba chiar înnegri În cazul meu, partea a doua, cu înnegritul, e chiar ceva mai dificilă, de vreme ce sunt deja negru Oricum, mă îndoiesc că tocmai culoarea blănii mele ar fi motivul pentru care Francesco nu-mi cere scuze Probabil că e pur şi simplu un încăpăţânat Şi un încrezut Nu mă sinchisesc de el cum nu mă sinchisesc de-o conservă goală de sardine în ulei Ceea ce mă necăjeşte însă cu adevărat e că nici măcar Odette nu mai vorbeşte cu mine Şi zău dacă pricep de ce După aventura de la Şcoala Gutenberg, mi-am îngăduit, în nu mai puţin de două rânduri, să trec în vizită prin curtea din spatele casei, dar singurul cu care chiar am schimbat ceva vorbe a fost Spike De fiecare dată, Odette m-a salutat numai aşa, din vârful buzelor, după care şi-a văzut de drumurile ei, iar o dată am zărit-o strecurându-se către casa vecină, unde o aştepta Francesco Să-ţi vină să-ţi smulgi mustăţile, nu altceva! Şi doar treaba cu Odette mergea atât de bine Ce întorsătură afurisită! Poate c-ar fi bine să devin ceva mai scump la vedere? Ca să-şi dea seama şi Odette cât de mult mi-ar duce dorul? Ştiţi voi, vorba aceea: dacă vrei să ai succes, nu mai veni aşa de des! Iau hotărârea să încerc aşa şi să petrec mai mult timp pe canapea decât în curtea din spate Din păcate, se dovedeşte destul de iute că nici măcar un asemenea plan nu-i lesne de pus în aplicare Şi asta fiindcă în preajma weekendului, casa Hagedorn e cuprinsă de o vânzoleală de neînchipuit, ceea ce înseamnă că nu mai e chip să moţăi tihnit pe canapea La drept vorbind, de vină e nu numai vânzoleala de care zic, ci mai cu seamă Ana şi babuşca, care parcă s-ar fi vorbit să-mi interzică statul pe canapea În dimineaţa asta, s-au apucat şi-au aspirat temeinic canapeaua, ba chiar au şi spălat-o cu şampon, iar de-atunci le sare ţandăra amândurora numai dacă mă văd fâţâindu-mă prin preajma ei Nici prin dormitoare nu mai am voie să umblu Practic, am ajuns să fiu tolerat numai în bucătărie şi pe hol Câtă neruşinare! Să mi se limiteze în halul ăsta mişcările în habitatul meu natural! Cred c-ar trebui să reclam chestia asta la Asociaţia de Protecţie a Animalelor! Şi totul numai fiindcă se apropie o vizită, lucru de care mă şi temusem! Fratele lui Werner, însoţit de fioroasa lui şleahtă, urmează să treacă pe la noi, prin Hamburg Şi pare-se că locuinţa trebuie dereticată sârguincios – atât de sârguincios, încât, la o adică, să poţi mânca şi de pe jos Cu toate că asta ar fi o mare prostie, că doar oamenii se folosesc de farfurii! Şi fiindcă tot veni vorba: tocmai când căutam şi eu consolare şi împăcare în castronelul meu de mâncare, ce credeţi că găsesc acolo? Chiar aşa! Mâncare pentru pisici din conservă MÂNCARE DIN CONSERVĂ!!! Hei, alo! Ce-i asta? Mă duc iute la Ana şi mă arunc la picioarele ei, miorlăind cu reproş şi durere — Winston! Ce te-a apucat? Zău că n-am timp acum de aşa ceva Hai, ridică-te de-acolo şi întinde-te pe perna ta Numai milă şi înţelegere nu găsesc la Ana Dar nici eu nu mă dau bătut cu una, cu două În ceea ce mă priveşte, când vine vorba de masă şi casă, nu-i loc de glumă Aşa că mă apuc să trag cu ghearele de cracul pantalonilor Anei, prind tivul şi mă anin de el cu îndârjire Mă ţin ca scaiul de cracul pantalonilor, iar dacă vrea s-o ia din loc, pur şi simplu trebuie să mă târâie după ea — Eşti un motan rău, rău de tot! Iar eu sunt de-a dreptul înnebunită! Că acuşi-acuşi bat la uşă oaspeţii, iar eu mai am de decorat camera cu flori Pentru domnul profesor este foarte important ca totul să lase o impresie foarte bună A insistat în mod deosebit! Dacă nu eşti în stare să dai şi tu o mână de ajutor, atunci măcar nu mă ţine din treburi Asta-i o glumă, nu?! Fireşte că n-am cum să ajut Cum aş putea? Cum să mă ocup eu de flori? În cel mai bun caz, n-aş putea decât să le jumulesc temeinic, dar mă îndoiesc că asta vrea Ana de la mine Insist mai departe, ca să priceapă odată că vreau şi eu ceva ca lumea în castronel, nu porcăria aia cafenie! Aşa că nu dau drumul cracului pantalonilor şi-o ţin mai departe, tot într-un miorlăit Ana se enervează — Mamuşca! Vrei să vii puţin, te rog? Aha Sunt chemate întăriri Foarte bine, n-aveţi decât Dacă vă închipuiţi că mă dau bătut aşa de uşor, să ştiţi că vă aşteaptă o luptă grea Babuşca vine în fugă, ţinând în mâini un băţ lung, cu pene la unul dintre capete Ce-o avea de gând cu ăla? — Şto takoe? — Winston şi-a înfipt ghearele în pantalonii mei şi nu izbutesc să scap de el Poţi să mă ajuţi puţin şi să-l desprinzi de-acolo? — Ce are mârrrtan? Ana ridică din umeri — Zău dacă ştiu Cine ştie ce nu-i convine? Să-ţi fie ruşine, măi Ana! Dacă nu te prinzi de una singură înseamnă că habar n-ai cum vine treaba cu pisicile în general şi cu mine în special Babuşca se apleacă înspre mine, iar eu, prevăzător din fire, închid ochii, căci mi-e frică să nu fiu ocărât Dar ce minune! În loc de asta, bătrâna mă mângâie domol pe cap şi-mi şopteşte: — Milaia, şto slucilasi? Svariti tebe ştota vkusnenikava? Ce bine că ştiu ruseşte! Îmi dau seama imediat cu ce mă momeşte: zice că vrea să-mi gătească ceva gustos O minunăţie de plan! Aşa că dau imediat drumul pantalonilor Anei Ce mai, babuşca asta este super! Numai că Anei nu-i convine câtuşi de puţin aranjamentul nostru — Mamuşca! Parcă ziceai că vrei să mă ajuţi! Şi-acum, în loc de asta, marea noastră grijă a ajuns Winston? N-avem timp, domnişorul trebuie să se mulţumească pe ziua de azi cu mâncare din conservă! Nu e ca şi cum aş fi cerut cârnaţi Eu unul mă mulţumesc şi cu nişte ficat de pasăre Important e să nu fie mâncare din conservă — Ana, de ajutat, te ajut tot timpul Totul e foarte bine pe aici! Nicio problemă! Şi-atunci de ce eşti aşa nervoasă? Cred, din ce în ce mai mult, că ţii tu să faci imprrresia bună la familia domnului profesorrr, zice babuşca, râzând ironic Şi Ana? Închide ochii, îi pleacă în pământ şi nu mai scoate o vorbă Ciudat Dar nu mă interesează Înapoi în bucătărie! *** — Zău aşa, Werner! Traiul ăsta singuratic te face tot mai bizar Ai căpătat apucături tipice de burlac Beate, cumnata lui Werner, vorbeşte deja de aproape o oră În tot timpul ăsta, n-a luat nici măcar o pauză Cum s-o împăca cu aşa ceva bietul ei bărbat? Că mie mi-a făcut deja capul calendar — Draga mea Beate, i-o întoarce Werner pe un ton încă prietenos, cred că nu eşti bine informată Fiindcă nu mai locuiesc singur de ceva timp Ana şi Kira locuiesc acum cu mine, iar de curând s-a mutat aici şi mama Anei, Dimitra Beate râde, scoţând la vedere un şir de dinţi lătăreţi şi foarte albi Deşi flutură din cap încolo şi încoace, ca un făcut, nu i se clinteşte niciun fir din părul lins, care îi atârnă până la bărbie Dimpotrivă, coafura arată de parcă ar fi fost tăiată în piatră — Te rog frumos, Werner! Tu vorbeşti de îngrijitoarea ta! Eu însă mă refeream la o femeie adevărată — Beate! se bagă acum în vorbă Roland, fratele lui Werner Din câte-mi pot da eu seama, Ana e pe de-a-ntregul o femeie adevărată Beate îşi întoarce privirea spre el — Da, Roland, că te şi pricepi tu la femeile adevărate! Lasă că ştie Werner despre ce vorbesc Werner clatină din cap — Îmi pare rău, Beate Despre ce vorbeşti? — Păi, vezi bine, despre o tovarăşă de viaţă O parteneră O femeie care, cu mână drăgăstoasă, dar severă, să facă puţină ordine în viaţa ta O îngrijitoare e departe de-a fi cea mai potrivită pentru aşa ceva Miorlauuu! Nu mi-e deloc limpede ce înseamnă toate astea, dar îmi sună a ameninţare Nu cred că avem nevoie de aşa ceva! Werner pufneşte în râs — Draga mea Beate, te onorează faptul că-ţi faci mereu griji în ceea ce mă priveşte Fii sigură totuşi că traiul pe care-l duc este de-a dreptul minunat pentru mine Şi, fiindcă veni vorba, Ana nu e o îngrijitoare, ci menajera casei mele şi face o treabă excelentă Chiar că n-am nevoie de nimic altceva — Asta, Werner, n-ai decât să i-o spui lui mutu Cine era, mă rog, însoţitoarea aia misterioasă, pe care aveai de gând s-o aduci cu tine la petrecerea noastră de vară? — N-o cunoşti, i-o retează Werner Sunt sigur că vorbele astea nu-s decât o minciună Fiindcă tot atât de sigur sunt şi că Werner plănuise de fapt s-o ia cu el pe Ana a noastră, dar lăsase totul baltă din pricina lui Vadim Beate o cunoaşte pe Ana Nu înţeleg de ce Werner nu vrea să spună lucrurilor pe nume — Din câte văd eu, ai de gând să-ţi duci mai departe viaţa de burlac ciudat Când nici măcar nu ştii cât ai de pierdut Gândeşte-te numai ce plăcut ar fi să răsune în casă râsetele unui copil — Bine, dar în casă chiar se aud râsete de copil, fiindcă aici chiar locuieşte un copil! Glasul lui Werner nu mai sună deloc prietenos — Mă refer la nişte copii ai tăi, Werner, care-s cu totul şi cu totul altceva Copiii tăi sunt un izvor de bucurie neîntrecută şi de fericire fără margini Copiii, fericire fără margini? Ce să-ţi povestesc! Nici vorbă de-aşa ceva, mai cu seamă atunci când sunt încă mici, cum sunt ţâncii lui Roland şi ai Beatei În ceea ce o priveşte pe Kira, lucrurile stau cu totul altfel şi zău dacă ştiu copil mai de treabă decât puştoaica mea! Despre gemene însă şi despre celălalt mucos mic, ce să zic? Nu, mulţumesc! Sunt gălăgioşi şi necăjesc pisicile, pentru că le iau drept jucării Că tot mi-am amintit, cum de-o fi atâta linişte acum în apartament? Fireşte, nu pun la socoteală flecărelile Beatei, care nu se mai termină Pe unde s-or fi vârât copiii ăia? Îmi iau inima-n dinţi şi plec la drum, în căutarea lor Nu care cumva să fi dat iar iama prin castronelul meu, în care mi-am lăsat la păstrare o porţie zdravănă de lebărvurst Ies din sufragerie şi mă pun pe căutat Nu, nu-s în bucătărie Nici în camera Kirei, că acolo-i doar Kira, întinsă pe pat şi citind O clipă, parcă-mi vine să mă întind şi eu lângă ea şi să trag un pui de somn, dar am sentimentul că mai bine aş face să dau de zănaticii ăia Aşa că îmi văd de drum, trecând pe lângă camera în care se află scândura de călcat şi unde Ana se ocupă întotdeauna de rufărie, pe lângă dormitorul Anei şi pe lângă camera de oaspeţi în care stă babuşca Nici picior de copil Pe unde s-or fi băgat? Îndărătul uşii de la baie se aude un huruit suspect Vâr cu băgare de seamă capul pe uşă şi o împing uşurel Ca să vezi: aici sunt cei trei năpârstoci, învăluiţi într-un nor de parfum de-al babuşcăi Din câte îmi dau seama, au descoperit şi trusa de machiaj a bătrânei Sunt pictaţi pe faţă într-un hal fără de hal, de parcă ar fi încercat toate culorile din trusă, iar cu ruj de buze şi-au dat nu numai pe gură, ci s-au mânjit cu generozitate pe toată faţa Cei trei copii îmi amintesc de un film despre un spectacol care se numea „circ” şi în care ţopăiau nişte oameni de colo colo Unii erau pictaţi pe faţă la fel ca puştii ăştia şi tot aşa de nerozi Distractiv, ce să zic! Dac-aş putea să râd, aş face-o Aşa că nu-mi rămâne altceva de făcut decât să mă întind pe carpeta din baie şi să-i urmăresc pe cei trei cum se spoiesc mai departe N-a trecut niciun minut şi deja am presimţirea că nu a fost deloc o idee bună: una dintre gemene a dat peste mine Acum mă arată cu degetul şi o strigă pe soră-sa — Aici! Pis-pis! Şi pis-pis vopsită! Ăăă, staţi puţin, doar nu vreţi cumva ? Mă întorc şi dau s-o zbughesc din baie, când una dintre puştoaice trânteşte iute uşa Pe sfânta mea tăviţă cu nisip! AJUTOOOR! Am fost închis în aceeaşi încăpere cu trei ţăcăniţi! Fixativ cu nemiluita şi şampanie În urechi îmi răzbat glasuri: la început, nu tocmai desluşite şi parcă şoptite, dar treptat, tot mai răspicate — Uite, mamă, motanul se mişcă din nou E glasul puştiului Şi parcă sună a uşurare Apoi, într-o clipită, se aude şi un glas înţepat: — V-am spus eu de la început Nu-i mort deloc Alt glas, tot iritat: — Bine, măi copii, chiar aşa? Să nu mai aud niciodată că stropiţi un animal cu fixativ de păr! S-a-nţeles? E foarte, foarte nesănătos! Ăsta-i Roland, care vorbeşte cu vehemenţă — Dar şi mama se dă cu fixativ de păr! Asta-i una dintre gemene Şi pare revoltată Cu băgare de seamă, deschid şi eu ochii, lucru care nu-mi vine chiar la îndemână, fiindcă, nu ştiu de ce, firele de blană par lipite între ele Mă salt niţeluş şi simt că-mi vine să vomit Pe sfânta mea scândură de ascuţit ghearele, mi-e rău! Şi încă în ce hal! În plus, mai şi tremur Bine măcar că sunt întins pe canapea, că de stat în picioare nici nu poate fi vorba Fireşte, habar n-am cum am ajuns aici Că parcă mi se interzisese tolănitul pe canapea! Acum am deschis şi eu ochii de-a binelea şi mă pot uita în jur Lângă canapea se află: Werner, Roland, Beate, gemenele, puştiul care le e frate, Ana, babuşca şi Kira Kira are ochii căscaţi cât cepele şi, dacă mă uit mai bine, pare să fi plâns Întorc capul spre ea şi imediat se repede la mine şi se apucă să mă mângâie — Bietul meu Winston! Nici nu ştii ce bucuroasă sunt că te-ai trezit! Câte griji mi-am făcut pentru tine! Griji? Pentru mine? Werner îşi drege glasul — Cred că trebuie să merg cu Winston să-l consulte cineva de la serviciul veterinar de urgenţe Nu şi-a mai pierdut niciodată cunoştinţa şi vreau să fiu sigur că totul e în regulă cu el La auzul cuvintelor „serviciul veterinar de urgenţe”, sar ca pe arcuri, mă sprijin bine pe toate cele patru labe ale mele şi mă scutur Vă rog, nu din nou la medicul veterinar! Mi-a ajuns cu vârf şi-ndesat injecţia de zilele trecute! Beate mă priveşte stăruitor — Crezi tu că-i nevoie? Pare să-şi fi revenit Eu una zic că exagerezi Hai, că nici n-a fost cine ştie ce nenorocire — Beate, dă-mi voie! Nu ştii ce vorbeşti! Copiii voştri cei atât de fermecători, izvorul vostru de bucurie neîntrecută, i-au făcut bietului meu motan un machiaj cu cremă Nivea şi ruj de buze, i-au dat cu lac de unghii pe labe şi după aia aproape că l-au îmbăiat în fixativ de păr, de-a ajuns să leşine Winston a dat dovadă de o blândeţe ieşită din comun, bag seama, din moment ce nu s-a înfuriat şi nu s-a apărat Ia stai puţin! Hai că acum mi-aduc mai bine aminte Nici n-aş fi putut să mă apăr! A fost chiar mai rău decât crede Werner! Puştiul, fratele gemenelor, şovăie puţin, după care, cu o figură vinovată, scoate la iveală întregul şi groaznicul adevăr: — Păi, la început, s-a zbătut pisicuţa Numai c-am vârât-o în halatul de baie roz şi i-am răsucit mânecile de jur-împrejur şi după aia am înnodat cordonul Am văzut eu odată la televizor că aşa se face la nebuni Adică aşa îi potoleau acolo Şi-aşa a făcut şi pisica Adică s-a astâmpărat Şi-atunci şi vopsitul a mers mai bine I-am dat cu-aşa de mult fixativ de păr ca să ţină ca lumea Aşa am văzut eu că face şi mama Pe urmă i-am dat cu parfum Pentru că fixativul de păr nu miroase prea bine Aşa şi pe urmă, iar s-a zbătut pisicuţa Şi am mai strâns un pic de cordonul ăla ăăă şi-apoi, dintr-odată, pisicuţa s-a blegit şi-a rămas întinsă acolo, pe covoraş Kira începe să plângă cu suspine Werner face şi el ochii mari — Ce zici c-aţi făcut, mucoşilor? L-aţi împachetat pe sărmanul Winston şi l-aţi mai şi legat fedeleş? Până când n-a mai ştiut de el? Ce-ar fi să vă fac şi eu la fel? Werner tună şi fulgeră, iar mie începe să-mi vâjâie capul Beate trage adânc aer în piept — Werner, nu mai ţipa la copiii mei! — Ăştia-s copii? Ăştia-s terorişti în toată legea! Ştiau foarte bine ce făceau Altfel, după ce l-au văzut pe bietul Winston leşinat, nu s-ar fi apucat să-l despacheteze înainte să strige după noi Ştiau foarte bine ce tâmpenie au făcut! — Ştii ceva? Nu cred că l-au legat chiar aşa de strâns Sigur că şi-a pierdut cunoştinţa, dar de la mirosul ăla groaznic de parfum, sare Beate în apărarea odraslelor ei, împingându-şi cu hotărâre bărbia înainte Chiar că pute de-ţi mută nasul din loc! Miorlau! Aşa o observaţie mai atrage pe cineva în dispută: pe babuşca, fireşte Face urgent un pas înainte şi agită degetul arătător pe sub nasul Beatei Pe mine mă ia din nou cu ameţeli, aşa că închid ochii — Cuuum, ce vrea să spuneţi? Pute? Dar e Opium, de la Yves Saint Laurent! E şi foarte elegant, şi foarte scump! — Nu zău? Mie mi se pare că miroase a parfum foarte ieftin, i-o întoarce, acră, Beate Babuşca deja scoate flăcări pe nări — Dacă şi copiii germani puţin mai educaţi de părinţii lor, nici nu s-ar fi întâmplat aşa ceva! Bednîi kotic! Bednîi kotic! Sărac mârrrtan! Copii prrrost crescuţi sunt adevărată spaimă pentru toţi! — Werner! Chiar trebuie să mă las acum jignită până şi de mama îngrijitoarei tale? Nu-i destul că-i laşi pe oamenii ăştia de rând să locuiască aici, acum mai şi profită de blândeţea ta şi se iau de rudele tale, se răţoieşte Beate Roland! Dragă, dar spune şi tu ceva! — Da, ăăă, draga mea, păi, ăăă Prea multe nu apucă el să îngaime, fiindcă pe babuşca a cuprins-o aşa o furie, că lasă la o parte orice reţinere şi orice politeţuri — Îngrijitoare? Mama îngrijitoarei? Cine? Eu? De rând? Eu sunt Dimitra Kovalenko, pianistă cunoscută în lumea largă Iar fiica mea, Ana, e pedagog cu diplomă şi a studiat la renumitul Conservator din Omsk Iar dacă nu suntem dorite pe-aici, atunci o să plecăm Chiar acum! Hai, Ana! Ana tresare, ca şi cum nu i-ar veni să creadă ce se petrece — Bine, mamuşca, dar nu-i decât o neînţelegere Ar trebui să ne liniştim cu toţii Winston se simte din nou bine şi copiii sigur o să-şi ceară imediat scuze şi — Ha! Scuze? Eu n-am auzit nicio scuză din gura lor! — Aşa-i Nici eu, întăreşte Werner Dar, în primul rând, eu aştept nişte scuze de la Beate, pentru că a sărit calul Cu atât mai mult cu cât, spre deosebire de nepotul şi nepoatele mele, ea e o femeie în toată firea Aud? spune el, iar Beate îl priveşte ţintă, cu gura căscată Beate? Aştept Tocmai ai jignit doi oameni la care eu ţin foarte mult Aştept nişte scuze Tăcere în continuare Dar nu mai durează prea mult, căci Beate îşi dă din nou drumul la gură: — Poftim? Eu, eu să-mi cer scuze? Hai că m-am săturat Roland, dacă e vorba să plece cineva, atunci noi o să fim ăia Fiindcă e limpede ca lumina zilei că nu suntem bine-veniţi aici Şi, fără să mai aştepte să mai spună cineva ceva, îşi înşfacă poşeta, îşi smuceşte fiul de mână şi iese val-vârtej din încăpere Gemenele pornesc după ea, cu mers împiedicat Nu trece mult şi se aude uşa de la intrare trântindu-se Roland suspină din adâncul rărunchilor — Fir-ar al ! Werner, îmi pare aşa de rău! Nu-mi dau seama, zău aşa, cum de s-a ajuns la asta Eu ăăă sigur o să se potolească ea, Beate, şi-atunci o să am o discuţie cu ea în tihnă, ăăă acum însă trebuie s-o iau şi eu din loc, aşa că Werner clatină din cap — Da, da, e în ordine, Roland Du-te liniştit după ei Ne lămurim noi până la urmă Roland îl bate pe umăr pe fratele său, după care dispare şi el După ce uşa la intrare se închide din nou, Werner izbucneşte în hohote de râs Ana, babuşca şi Kira îl privesc uimite — Domnule profesor? E totul în regulă? întreabă Ana îngrijorată — Îmi pare tare rău pentru ce s-a întâmplat! Şi mă simt groaznic de stânjenit Să ştiţi însă că şi maică-mea e la fel de temperamentală Dă din cap şi râde mai departe Într-un sfârşit, se potoleşte şi trage aer adânc în piept — Nu vă faceţi însă nicio grijă, Ana Totul e în regulă Fiindcă totul este întocmai precum m-aţi auzit spunându-i cumnatei mele: Kira, dumneavoastră şi mama dumneavoastră îmi sunteţi toate foarte dragi Şi sunt fericit că locuiţi aici Pe cuvântul meu! N-o s-o las pe neroada aia de Beate să-mi strice buna dispoziţie Ana priveşte în pământ, încurcată Pun pariu c-a şi roşit Ridică, timid, privirea către Werner — Eu Şi eu sunt fericită că suntem aici La auzul vorbelor ăstora, simt cum inimioara mea de motan e cuprinsă de un val de căldură, iar Werner pare cuprins şi el de-o strălucire — Mi-a venit o idee nemaipomenită! Cu puţin timp înainte, am pus la rece o sticlă de şampanie În cinstea zilei de azi, zic s-o deschidem chiar acum! Sau trebuie să mergem mai întâi cu tine la doctor, Winston? În niciun caz! Drept dovadă că mi-am recăpătat deplinătatea puterilor, sar rapid de pe canapea şi mă rostogolesc Werner râde — Bine, bine Deci fără doctor şi direct la petrecere — Şi ce motiv pentru petrecere? se miră babuşca — E foarte simplu În primul rând, ne bucurăm că am trecut cu bine peste cea mai scurtă vizită din lume Şi, în al doilea rând, ne bucurăm că s-a întâmplat să ne cunoaştem Are dreptate Werner Chiar că-i un motiv bun ca să petrecem Mulţumit, mă tolănesc din nou pe canapea în timp ce Ana aduce nişte pahare de şampanie, iar Werner desface sticla Kira capătă un pahar cu nişte suc de mere acidulat, care arată cam ca şampania Pentru o clipă, văzând cât de bine se înţeleg între ei oamenii mei, mai ales Werner şi Ana, mă simt copleşit de melancolie Mi-aş dori să fiu din nou prieten cu Odette! Îmi revin însă repede şi mă bucur sincer pentru Werner La urma urmei, asta şi speram O să mă mai arăt şi eu în zilele următoare prin curtea din spate Dar îmi trebuie un motiv Ce dispăruse iese iar la iveală Şi nu orice idee chinuită e un plan adevărat — Au apărut din nou? Eşti sigur? se agită Kira de îndată ce Tom îi împărtăşeşte ultimele noutăţi Şi-au dat din nou întâlnire la gelaterie, pentru că, din pricina pariului pierdut, Tom îi datora Kirei o îngheţată spaghetti Am ieşit şi eu după Kira, fiindcă speram să dau peste Odette Până la gelaterie însă, nu mi s-a împlinit dorinţa Aşa că partea senzaţională a venit tot de la Tom — Sigur că sunt sigur De cum a deschis în dimineaţa asta uşa holului de la intrare, administratorul a dat cu ochii de o pungă pântecoasă, din plastic, zăcând pe jos La început, a crezut că-s gunoaie şi se pregătea să arunce punga în pubelă Dar s-a răzgândit – slavă Domnului! – şi a aruncat o privire înăuntru — Şi chiar erau acolo toate lucrările scrise la mate? Tom încuviinţează din cap — Da, toate — Ciudat lucru că nu s-a răspândit imediat vestea în toată şcoala, se miră Kira Eu n-am auzit nicio vorbă despre aşa ceva — Mda, directoarea i-a anunţat totuşi pe elevii direct interesaţi, ca să-i liniştească Cu condiţia ca ei să nu bată toba Ancheta poliţiei nu se poate desfăşura fără discreţie Mie însă mi-a povestit Nico, fireşte Aşa că te rog, nu mai spune nimănui nimic despre asta Kira îşi ridică solemn mâna, gata să jure — Pe cuvânt de cercetaşi N-o să scot nicio vorbă Hai, Winston! Acum e rândul tău! Eu? Pfff! Nici nu mă gândesc Vestea asta e cel mai bun pretext pe care mi-l puteam imagina pentru a sta de vorbă, în sfârşit, cu Odette Aşa că nu-mi arde câtuşi de puţin să jur! — Ei bine, Winston? Acum ce mai e? zice Tom, privindu-mă stăruitor Hai, ridică şi tu lăbuţa! Clatin din cap şi dau din coadă Tom şi Kira mă privesc, după care izbucnesc amândoi în râs — Bine, Winston, mă linişteşte Kira, mângâindu-mă pe cap Dacă ai de gând să le povesteşti amicilor tăi din curtea din spate, poţi s-o faci liniştit Nu cred să aibă poliţia ceva împotrivă Zău dacă pricep ce-o fi de râs în asta La urma urmei, noi, pisicile, suntem alea care am dat de urma răufăcătorului data trecută Poliţia n-are decât să se împăuneze cât o vrea Ca animal de casă, nu eşti mai niciodată luat în serios de mergătorii pe două picioare Aşa de rău stă treaba! Pierdut în gândurile lui, Tom învârte linguriţa prin cupa de îngheţată — Chestia e că tot nu ştim cine se ascunde în spatele spargerilor sau unde-şi au spărgătorii ascunzătoarea Kira ridică din umeri — Da, dar acum nu mai are nicio importanţă Nico nu mai e nevoit să repete lucrarea scrisă Pentru noi, cazul s-a terminat, nu? — Aşa e Dar mor de ciudă, că tare mi-ar fi plăcut să fi fost eu cel care rezolvă misterul Fireşte, ai şi tu dreptate Miorlau! Înţeleg de ce e Tom dezumflat Şi mie mi-ar fi plăcut să descopăr cine se afla în spatele jafurilor La o adică, eu ce-i mai povestesc acum lui Odette? Bun, chestia cu lucrările scrise o fi ea palpitantă, nu zic ba, dar trăgeam nădejde că o să încercăm din nou să-i urmărim pe răufăcători şi că asta o să mă aducă din nou aproape de ea În aceeaşi clipă, îmi vine o idee genială! Ce, parcă sunt obligat să-i povestesc lui Odette că n-o să mai fie nicio urmărire? O să-i spun de lucrările scrise, dar nu şi că puştii nu au de gând să continue cercetările Şi-atunci o să-i vânăm noi doi, eu şi Odette, pe răufăcători Numai noi doi, eu şi ea Mai romantic de-atât nici că se poate! În felul ăsta, sigur n-o să mai vrea să audă de tontălăul ăla de Francesco, iar eu o să fiu eroul ei! Ar trebui să fie o joacă de copil Că doar ştim care e şcoala următoare pe lista hoţilor de case de bani: a rămas tot Şcoala Gutenberg De ajuns acolo o să fie uşor, fiindcă, de când cu ultima raită pe strada Sabinelor, ştiu drumul pe dinafară Aşa că nimic nu mai stă în calea unei adevărate aventuri alături de Odette Bine, în afară de faptul că deocamdată nu mai vorbeşte cu mine Dar rezolv eu fleacul ăsta, că n-ar fi prima dată *** Să încep cu vestea bună: Odette vorbeşte din nou cu mine Şi, datorită fantasticului meu simţ de orientare, joi am reuşit să batem drumul până la Şcoala Gutenberg Din păcate, toate celelalte amănunte ale planului meu genial au mers cât se poate de prost Numai singuri n-am fost şi nici măcar de Francesco n-am scăpat Dimpotrivă, am fost cinci la număr Şi asta pentru că Spike şi Caramel au priceput ce punem la cale şi ne-am pomenit aşa, deodată, că vor şi ei să vină neapărat Mai mult ca niciodată, de data asta lui Odette i s-a părut minunat să plecăm la drum în formaţie completă, toţi cei patru cu muşchi tari Dar ce zic patru? Fiind şi Francesco cu noi, ne-am făcut între timp cinci cu muşchi tari Dar, cum sunt bucuros că Odette se arată din nou binevoitoare faţă de mine şi cum n-am niciun chef să stric atmosfera, mă port de parcă mica noastră drumeţie în grup ar fi ideea secolului Şi iată-mă din nou dinaintea Şcolii Gutenberg, sperând din tot sufletul ca astăzi să se arate şi altceva în afară de instalatori veniţi să repare nu ştiu ce stricăciune la instalaţia de apă Că altfel, n-am nicio şansă să devin erou! — Bleah, ce urât e pe-aici! comentează Spike felul în care arată împrejurimile, de la magazia de biciclete până la clădirea şcolii Francesco trebuie să-şi dea şi el degrabă cu părerea, cum altfel? — Si, si! în Italia, este cu molto mai frumoso! Ah, Palermo bello! — Palermo bello? îngână Caramel, privindu-l neîncrezător pe Francesco Te pomeneşti că pe la tine, pe-acasă, eşti prieten cu vreun câine! Eu unul nu suport câinii ăştia Numai gura e de ei! Zău dac-am priceput vreodată ce-or găsi oamenii aşa de minunat la ei! Francesco clatină cu nădejde din cap — Ma no! Nici vorbă! Palermo bello no are nimico de-a face cu cane Nu-nseamnă altăceva decât „frumosul Palermo”! Oh, nu, iar începe ăsta cu frumoasa lui patrie! Sfântă sardină în ulei, tipul a ajuns să mă calce pe nervi de-a binelea! De data asta însă, mă duce şi pe mine capul şi ţin totul în mine În loc să îmi dau exasperarea pe faţă, zâmbesc şi zic: — Da, da, frumoasa Italie Sper ca, până la urmă, să se prindă Odette şi singură că Francesco ăsta nu-i decât un balon umflat Până atunci, mă văd însă silit să stau în banca mea — Şi acum încotro? Care-i planul, mai exact? Ce facem dacă apar hoţii de case de bani? vrea să ştie Spike — Ei, până să se întâmple aşa ceva, sper să ajungă aici şi copiii Iar ei o să dea telefon la poliţie, explică Odette Nu-i aşa, Winston? — Ăăă, da, cam aşa ceva Cam aşa ceva, dar numai până la partea cu copiii Ei n-o să treacă azi pe aici Dar nu sunt prea convins că e un moment potrivit ca să le explic asta lui Odette şi celorlalţi Sincer să fiu, nici n-am un plan ca lumea, în afara celui de-a mai petrece, în sfârşit, ceva timp alături de Odette Lasă, poate mi-o trece mie ceva prin cap dacă apar răufăcătorii *** Stăm la pândă ore-n şir, dar nu se întâmplă nimic Mai e puţin şi se lasă întunericul Deodată, ne pomenim cu o rablă ieşind de pe o stradă lăturalnică şi îndreptându-se către şcoală; merge puţin de-a lungul clădirii şi se opreşte undeva prin preajmă Din ea coboară doi bărbaţi Chiar dacă temperatura de afară e una de vară, ei poartă căciuli, trase până peste faţă Nu-mi trebuie decât o fracţiune de secundă ca să pricep ce se petrece dinaintea ochilor mei Sar de-un cot, cuprins de panică Asta nu-i deloc o întâmplare Ceva sigur nu-i în regulă cu ăştia! — Acolo! Uitaţi-vă! Tipii ăia doi! Ar putea fi chiar ei! strigă Francesco în cea mai limpede şi mai curată germană, de mă lasă cu gura căscată Mă uit câş la el Ceva sigur nu-i în regulă nici cu ăsta Dar nu mai e timp pentru astfel de gânduri, căci chiar acum cei doi bărbaţi se îndreaptă către uşa de la intrare, unde se-apucă să meşterească ceva Atât cât îmi pot da seama, scormonesc în broasca uşii cu un soi de sârmă — Hai, ei sunt! ne îndeamnă şi Odette Pe unde-or fi umblând Tom, Kira şi Pauli? Ar fi trebuit să fie de mult aici! — Ei, sigur vin ei imediat, o liniştesc eu Până una-alta, trebuie să ne luăm după ei, că altfel cine ştie ce ne mai scapă — Eu ştiu? Aşa, fără oameni alături? Se putea! Caramel, pesimist ca întotdeauna, îşi dă din nou în petic Până şi Spike se simte călcat pe nervi de-atâta spaimă câtă încape în sufletul prietenului său: — Dumnezeule mare, Caramel! Atunci fă tu bine şi aşteaptă afară până apar copiii Noi însă o să intrăm şi o să-i prindem pe tâlhari! — Bravo, Spike, asta-i atitudinea potrivită! îl laud şi eu Şi-acum, urmaţi-mă! În şir indian, ne strecurăm tiptil către uşa de la intrare şi tot atunci îmi dau seama de prima problemă pe are o avem în urmărirea asta fără sprijin din partea oamenilor: lipsa forţei fizice Fiindcă, din păcate, împingând de unul singur nu-s în stare să mişc prea uşor din loc uşa de la intrare, aşa cum îmi închipuisem eu c-aş putea De fapt, nu-s în stare s-o urnesc deloc Fir-ar să fie! — De ce nu te mişti mai departe? vrea să ştie Odette — Eu ăăă Nu pot să deschid uşa — Ce vrei să spui cu asta? — Păi exact ce-am spus: nu pot s-o deschid Cred c-au încuiat-o hoţii pe dinăuntru Spike şi Francesco se apropie şi ei şi se zgâiesc la uşă Francesco se dă câţiva paşi înapoi, îşi ia avânt şi se repede cu toată viteza în ea Uşa se crapă uşurel Odette priveşte scena impresionată, iar Francesco se scutură — No, ea nu este încuiato Puro e simple este tu prea slabo Auzi-l şi pe prostovanul ăsta ! Respir adânc Nu mă enervez Nu mă enervez Nu mă enervez Nu — Păi nici tu n-ai împins uşa asta prea mult, Francesco E clar că-i greu de urnit, zice Spike, ţinându-mi partea, înainte s-apuc eu însumi să-i zic vreo două lui Francesco ăsta — Băieţi! se bagă-n vorbă şi Odette Nu care cumva să săriţi la ceartă! Dacă unuia singur îi e prea greu, trebuie să acţionăm ca o echipă Asta o ştie orice pisoiaş! Când are dreptate, are dreptate Struniţi de Odette, eu, Spike şi Francesco ne aşezăm potoliţi umăr la umăr şi, la un „Heirup!” de-al lui Odette, împingem laolaltă cu toată puterea în uşa cu pricina Iar aceasta chiar începe să se mişte, încetul cu încetul, deschizându-se binişor de tot Bineînţeles, prin crăpătură n-ar putea trece decât un pisoiaş plăpând Mie unuia, chiar mi-ar fi greu, iar de Spike nici nu se pune problema Odette se răsuceşte — Caramel! Hai şi tu! Trebuie să ne-ajuţi şi pe noi puţin! — Mai bine aşteptăm până apar şi copiii, ne strigă fricosul nostru, de la o distanţă sigură Odette suspină — Ufff, de la ăla poţi să-ţi iei gândul! În sfârşit, hai că izbutim noi până la urmă Hai, încă o dată, cu avânt! Staţi că vă ajut şi eu La a doua încercare, adoptăm tactica lui Francesco şi dăm pur şi simplu năvală înspre uşă, aruncându-ne cu toate puterea asupra ei Uşa se deschide mai larg, iar noi ne strecurăm unul după altul în hol — Ufff, face Odette din nou şi se scutură În unele privinţe, mergătorii ăştia pe două picioare chiar că-s de folos Era cât pe ce să n-o scoatem la capăt Spike îi dă dreptate, dând din cap — Mdaa, la deschisul uşilor şi-al conservelor, oamenii se pricep ca nimeni alţii O să trebuiască să-i prindem pe răufăcători fără ajutorul lor, dar important rămâne ca mergătorii pe două picioare să fie prin preajmă când o să vrem să ieşim Că nici nu se pune problema să tragem uşa fără ei Sfântă sardină în ulei! La asta chiar că nu m-am gândit! Aşa este, trebuie să mai şi ieşim de aici! Că doar n-o să ne dea răufăcătorii o mână de ajutor Acum văd şi eu că, dacă îţi vine o idee amărâtă, nu poţi să zici că ai un plan ca lumea Dar o scoatem noi la capăt, într-un fel sau în altul Sper Spărgătorii casei de bani sunt daţi în vileag Să fie de-ajuns pentru un sfârşit fericit? Din depărtare se auzea bocănitul unui baros Şi, fireşte, zgomotul NU venea de la subsol, ci de la parter! Deci nu mă înşelasem! — Cred c-ar trebui să ne luăm după ce se-aude! propune Spike, mângâindu-şi cu o gheară mustăţile, plin de chef de aventură Să căutăm sursa zgomotului, nu? Probabil că încăperea în care se află casa de bani e pe aici, pe la parter, pe undeva — Exact Aşa cred şi eu În orice caz, n-avem ce căuta la subsol Ha-ha-ha, nu m-am putut abţine să n-o zic! Francesco se poartă ca şi cum n-ar fi auzit nimic, dar, după zvâcnetele care i-au cuprins vârful cozii, îmi dau seama foarte bine că nu i-a scăpat observaţia mea Alte comentarii nu mai fac, că n-am niciun chef să mă cert iar cu Odette Ne furişăm prin holul în care se iese în pauză către culoarul care duce în aripa din spatele clădirii Bocăneala e acum aşa de puternică, încât locul unde trebuie să ajungem pare să se afle la doar câţiva metri distanţă Dar chiar când ajungem la uşa îndărătul căreia presupun eu că se află spărgătorii, bocănitul se opreşte Ia te uită! Numai că n-apuc să mă mir prea mult, că tămbălăul de până atunci e înlocuit de un altul, la fel de puternic, dar făcut de un burghiu Ce-i drept, uşa e uşor întredeschisă Cu băgare de seamă, îmi strecor capul înăuntru şi arunc o privire prin încăpere Exact cum m-am aşteptat: bărbaţii cu căciulile trase pe cap au săpat în zid ditamai gaura Pe deasupra, bărbaţii cu căciuli trase pe cap s-au preschimbat între timp în bărbaţi fără căciuli trase pe cap Pasămite deghizarea stânjenea la muncă Chiar să nu fi avut nicio teamă c-ar putea fi filmaţi de vreo cameră de supraveghere? Până şi administratorului Lüttge îi venise ideea să instaleze aşa ceva Aşa că m-apuc să cercetez încăperea în căutarea unei camere şi descopăr o pungă de plastic atârnând de tavan Înăuntrul ei trebuie să fie aparatul de filmat! Se pare că, din păcate, răufăcătorii nu sunt chiar aşa de proşti şi au făcut în aşa fel încât camera să nu mai fie bună de nimic Chiar în perete se află un dulăpior negru (probabil casa de bani), iar unul dintre bărbaţi s-a aşezat într-o parte a lui, lucrând cu bormaşina prin preajmă Celălalt bărbat e atent la bucăţile de zid şi de tencuială scuipate din găurile care se cască în perete Are mâinile proptite în şolduri şi pare fioros şi foarte hotărât Da „fioros” i se potriveşte de minune Şi-asta fiindcă omul poartă o barbă neagră şi nişte plete respectabile, tot aşa de negre, care-i cad zburlite pe umeri Ce-or avea răufăcătorii ăştia de arată întotdeauna aşa de neîngrijiţi? Treaba asta m-a deranjat şi la Vadim, cu toate că el pretinde acum că nu se mai ţine de fărădelegi — Stai aşa! strigă la un moment dat Zbârlici De îndată ce tovarăşul său a scos bormaşina din perete, Zbârlici s-a apropiat de zid şi a început să zgâlţâie dulăpiorul — Acum poţi s-o scoţi de-acolo? vrea să afle celălalt Spre deosebire de Zbârlici, ăsta n-are barbă, iar părul, deschis la culoare, îi e tuns foarte, foarte scurt Ce să mai vorbim, de fapt, are chelie Smocurile alea bălane alcătuiesc pe căpăţâna lui un soi de coroană ce arată de-a dreptul caraghioasă şi face cuvântul „pieptănătură” să pară doar o vorbă goală — Cred că da Stai aşa Ajută-mă şi tu! Acum smucesc amândoi şi reuşesc să scoată dulăpiorul din perete, centimetru cu centimetru — Incredibil, Winston! îmi spune Odette, înghiontindu-mă într-o rână Tu chiar ai avut dreptate! Sunt hoţii de case de bani! Dar şi Spike se arată impresionat — Colega, eşti grozav! mă laudă el Aşa un fler criminalistic Pur şi simplu extraordinar! Numai prostovanul de Francesco nu e în stare să-mi recunoască iscusinţa — Allora, de fapto, a fost idee de la copii, nu de la motano Şi fiindcă vieni vorba Cuando vieni odată şi copiii? Ce faciamo fără de ei acuma? Aşa cârcotaş zău dac-am mai pomenit! Nu-i chip şi pace să se bucure şi el de succesul meu Pentru atâta lucru însă, n-o să-mi ies eu acum din fire — O să vină, îi răspund — Chiar aşa, zice Spike, ce facem mai departe? Care-i mersul planului în continuare? Bună întrebare Iar răspunsul cinstit ar fi că planul meu aici se şi termină: am dat peste hoţii de case de bani, iar Odette e de-a dreptul impresionată de persoana mea Şi, sincer să fiu, mie chestiile astea îmi ajung Din nefericire, altfel văd lucrurile tovarăşii mei Aşa că-mi scotocesc bine mintea Ce-aş putea oare să le vâr ăstora pe gât drept plan? — Păi, ăăă, eu Acum, dacă tipii ăia doi tot sunt în încăperea cu seiful, iar noi ăăă atunci ăăă, ar trebui pur şi simplu să-i — Să-i închidem înăuntru şi să-i aşteptăm pe copii? întreabă Spike Ia te uită! O idee cum nu se poate mai bună! Chiar îmi place! — Exact Tocmai asta mă pregăteam să spun şi eu Îi punem pe tipii ăştia doi la păstrare şi îi aşteptăm cuminţi pe copii Odette înclină capul într-o parte — La păstrare? Şi cum o să facem chestia asta? — Trântim uşa şi nu-i lăsăm să iasă, îmi dau şi eu cu părerea — Da, dar cum? Vreau să spun că noi nici măcar uşa aia, de la intrare, n-am izbutit s-o deschidem fără efort Cum o să ţinem uşa asta închisă atunci când tipii o să vrea să iasă cu tot dinadinsul? Că doar nu-ţi închipui c-o să se împiedice ei de patru pisici Te pomeneşti însă că vrei să-mi spui că poţi să încui uşa? Hm Ceva-ceva adevăr chiar e în chestia asta! — Ar trebui cumva s-o adică cumva — S-o blocăm? îmi vine Spike din nou în ajutor — Chiar aşa Trebuie s-o blocăm Şi anume, cel mai bine cu Cercetez din priviri împrejurimile — Cu scaunul de colo? propune Spike Am putea să-l tragem până aici şi pe urmă să-i proptim speteaza sub clanţa uşii Şi-atunci tipii n-o să mai poată deschide uşa dinăuntru Sfântă sardină în ulei! Chiar dacă nu-mi face plăcere, mă văd silit să recunosc: în cotoiul ăsta plin de osânză mi-e salvarea pe ziua de azi! — Exact aşa o să şi facem, anunţ eu cu hotărâre în glas Spike, Francesco, haideţi să luăm scaunul ăla Pe urmă Odette trânteşte uşa şi o închide, iar noi vârâm la iuţeală speteaza scaunului sub clanţă — Ma non funziona! N-o să meargă, cârâie Francesco — Cum aşa? vrea să ştie Odette Mie mi se pare totul în regulă Dar poate ai tu o idee mai bună? Francesco răsuflă adânc, dar nu scoate o vorbuliţă În schimb, porneşte alene, alături de noi, înspre scaunul pe care Spike îl ochise pe hol Fiecare se ocupă de câte un picior al scaunului şi, împreună, îl împingem puţin câte puţin Spre mirarea mea, ajungem cu el imediat în dreptul uşii — Închide uşa cât mai în linişte cu putinţă, şi pe urmă încercăm treaba cu speteaza, o rog eu pe Odette — OK! Cu mare grijă, Odette împinge uşa deschisă şi, într-adevăr, aceasta ajunge să se închidă Ce-i drept nu chiar de tot, căci nu-şi luase avânt pentru aşa ceva — Bine-ar fi să fie închisă în broască, hotărăşte Spike, luându-şi o mutră de specialist De unde-i vin toate astea? De unde până unde se pricepe el la chestii de-astea, omeneşti, cum sunt uşile şi broaştele lor? E clar că până acum nu l-am preţuit deloc pe tipul ăsta la valoarea lui adevărată Şi nu-i deloc un grăsan leneş şi greu de cap Bine, grăsan e Şi leneş la fel Dar e şi foarte periculos! — Atunci trebuie să mă ajutaţi la împins, spune Odette Dar stai, dacă mă ajutaţi cu uşa, n-o să puteţi să împingeţi speteaza sub clanţă — Ei şi, se bagă Francesco în vorbă Le facem pe rând No problemo! — Dar spărgătorii o să audă că s-a închis uşa În clipa aia, am face bine să ne mişcăm foarte, foarte repede, că altfel chiar c-am dat de bucluc, ne atrage atenţia Odette, care are, probabil, perfectă dreptate Aşa ceva chiar că nu trebuie să se întâmple Fără să mai stau pe gânduri, mă apuc şi-i mobilizez: — OK, atunci o să ne împărţim Spike şi Odette împing uşa, iar eu şi Francesco proptim speteaza sub clanţă Toţi în acelaşi timp Număr până la trei! UNU DOI TREI! Odette şi Spike se-apucă şi împing cât îi ţin puterile, iar eu şi Francesco încercăm să potrivim cât mai bine speteaza sub clanţă Şi, într-adevăr, se potriveşte la milimetru sub clanţă şi mai prindem în mişcarea asta şi clipa în care broasca uşii scoate un clac! abia auzit Ufff! Am izbutit! Să se fi prins răufăcătorii de ceva? — Hei, ce se-ntâmplă? Care-ai încuiat uşa? ridică glasul Zbârlici Iată şi răspunsul la întrebarea mea: s-au prins! Următoarea întrebare, şi anume dacă vor încerca acum să deschidă uşa, nici măcar nu trebuie să mi-o mai pun, căci în aceeaşi clipă, clanţa începe să se zgâlţâie cu toată nădejdea — Nu se poate! se aude mugind Chelie Chiar că ne-a închis careva aici! Andreas, ajută-mă şi tu! Eu, Spike, Odette şi Francesco ne aruncăm unii altora o privire scurtă, după care o luăm la sănătoasa Fugim din răsputeri spre ieşire În urma noastră, tărăboiul se înteţeşte: cei de dincolo de uşă suduie de zor şi probabil că se aruncă asupra uşii Pe sfânta mea tăviţă cu nisip! Oare cât o să reziste scaunul ăla? Alergând de zor, ieşim din culoar în holul cel mare şi ne îndreptăm spre uşa de la intrare Nici nu o zărim bine, că şi auzim în urma noastră izbituri puternice, ca şi cum, între timp, răufăcătorilor le venise ideea să se folosească de baros — Tii, blestemată chestie, Winston! pufneşte Odette cu năduf Cum rămâne cu copiii ăia? Că fără ei n-o scoatem noi în vecii vecilor la capăt cu uşa de la intrare! — Aşa-i! îi dă dreptate şi Spike Şi nici speteaza aia proptită sub clanţă n-o să ţină la nesfârşit Aşa că unde ne sunt deschizătorii de conserve? Că doar cu gura ta ne-ai spus ceva mai devreme c-o să apară în curând! Chiar în aceeaşi clipă, se aud din spate zdrăngăneli cumplite, după care ne ajung la urechi şi paşii bărbaţilor tropăind pe culoar Se vede treaba că şi ei se îndreaptă către ieşire Între timp, noi am ajuns deja la ieşire, dar de libertate ne desparte uşa din sticlă pe care intraserăm Dacă exişti, milostiv zeu al pisicilor, bine mi-ar mai prinde acum o minune din partea ta! Şi-ai face bine să mi-o împlineşti cât mai degrabă — Thorsten! Uită-te la pisicile alea din faţă Ce zici, ele să fi fost? Dar cum naibii să fi reuşit singure? se înfoaie Zbârlici, cu un glas care sună foarte, chiar FOARTE înciudat şi mai şi vine de foarte, chiar de FOARTE aproape — Întreabă-mă să te-ntreb! Dar probabil că ele au fost Că n-am zărit pe nimeni altcineva prin preajmă Ei, lăsaţi voi, lighioanelor! Că şi dacă pun laba pe voi, carne tocată vă fac, nu altceva! Milostiv zeu al pisicilor, fă minunea aia chiar în clipa asta! E foarte bine ca un motan să se mai uite şi la televizor din când în când! — Atenţie, atenţie! Aici e poliţia Clădirea este înconjurată Ieşiţi afară, cu mâinile sus! Să nu-ţi vină să crezi! Rugămintea mi-a fost ascultată! Iar minunea chiar s-a împlinit! Glasul care răsună ameninţător în clipele astea în tot holul de la intrare se aude ciudat de sec, de parcă ar fi al unui robot Prin uşa din sticlă se poate vedea că în faţa şcolii se află cel puţin patru maşini de poliţie, pe lângă care stau atât poliţişti în uniformă, cât şi oameni în haine de stradă Iar pe unul dintre aceştia din urmă îl recunosc pe dată E domnul Bange, de la serviciul de criminalistică! Asta chiar că-i minune în toată regula! CoSp care se ocupă de cazul „Şcoala” pare să se fi şmecherit şi ea, în sfârşit! Bange ţine în mâini un soi de pâlnie uriaşă Şi uite-l cum ridică pâlnia cu pricina, o duce la gură şi vorbeşte la capătul ei îngust Şi iar răsună glasul acela sec — Repet! Aici e poliţia Părăsiţi imediat clădirea, cu mâinile sus Zbârlici şi Chelie, din nou cu căciulile trase peste cap, se uită unul la altul, miraţi peste poate de ce li se întâmplă — Fir-ar să fie! Curcanii! De unde au mai apărut şi ăştia? Aceeaşi întrebare mi-o pun şi eu Să fie cu adevărat la mijloc mica mea rugăciune de pisică? — De parc-ar mai avea vreo importanţă de unde-au răsărit Întrebarea e: ce ne facem acum? Cum ieşim de-aici întregi? întreabă Chelie speriat — Habar n-am Dacă ăia chiar au înconjurat şcoala, atunci nu ne văd deloc bine, vine şi răspunsul lui Zbârlici pe un ton grav, de bas — Am putea încerca să luăm un ostatic Că poate-aşa o să ne lase să plecăm — Ha-ha-ha Ce glumă bună! Şi pe cine, mă rog, să luăm ostatic? Că nu-i nimeni prin preajmă Numai noi şi patru pisici Asemenea vorbe sunt curată obrăznicie! Cum adică „numai noi şi patru pisici”? Dar n-am de gând să protestez, fiindcă, fireşte, nu ţin neapărat să fiu luat drept ostatic de răufăcători Zbârlici se duce până la uşa de intrare, rămâne ascuns într-o parte şi priveşte cu băgare de seamă afară prin ochiurile de sticlă — Hm Cam mulţi curcani pe-afară Dacă nu sunt cine ştie ce mari iubitori de animale, n-o să se lase ei impresionaţi de o pisicuţă luată drept ostatic — Of, zău dacă pricep Şi totul mersese atât de bine! Ce zici, ne-o fi dat în gât cineva? se plânge Chelie, frământându-şi nervos jacheta de pe el — Ce ştiu eu? Oricum nu mai contează Important e că acum trebuie neapărat să ieşim de-aici Iar răsună glasul acela sec — Predaţi-vă! Este inutil să rezistaţi! Şcoala e înconjurată În cinci minute intrăm în clădire — Stai c-am găsit! izbucneşte Zbârlici — Serios? Ce e? se interesează Chelie — Păi uite că ştiu cum să ieşim de-aici fără să fim prinşi — Cum? — O să te iau eu pe tine ostatic Sau tu pe mine — Ăăă? — Thorsten, dar e-atât de simplu! îţi garantez că ăia habar n-au câţi suntem de fapt Aş putea fi eu făptaşul Să zicem c-am venit aici de capul meu Iar tu să zicem că eşti administratorul Aşa c-o să ieşim afară, iar eu o să te ţin strâns cu capul la subraţ şi o să te ameninţ cu o armă Ştiu eu, poate cu dalta sau cu târnăcopul, ceva de genul ăsta — Eu, administrator? Dar eu nu sunt administrator O să se prindă ăia! — Aoleu, Thorsten, zău dacă ai ceva în căpăţâna aia! Fireşte c-o să se prindă la un moment dat, dar până atunci, noi o să fim hăt departe! Figura asta cu ostaticul trebuie să ţină doar până când o să fim în maşină, ca să putem s-o ştergem de-aici Aşa, cam vreo două minute Nu cred c-o să fie ei în stare să verifice cine suntem cu adevărat într-un timp aşa de scurt Ai priceput? Tăcere — Am întrebat dac-ai priceput! — Ăăă, aşa şi-aşa — OK Deci ce vrei să fii: răufăcător sau ostatic? Hotărăşte-te mai repede, înainte să dea năvală curcanii înăuntru — Ăăă, atunci mai bine administrator Vreau să spun, şi-aşa am fost cândva electrician şi-atunci — Ei, asta era acum! De parcă interesează pe cineva! Nu trebuie decât să-ţi ţii pliscul două minute, să te laşi târât de mine până afară şi să ai o privire mai speriată Ca un ostatic adevărat După care o să te vâr în maşină şi vâşt! Până să se prindă curcanii că totul n-a fost decât o şmecherie, noi o să fim la mama naibii Stai puţin, s-aduc târnăcopul ăla Acestea fiind zise, Zbârlici dispare pe culoarul din spate Odette îmi dă un ghiont — Tu ce zici, o să ţină? Crezi c-o să scape ăştia doi? Cad câteva clipe pe gânduri — S-ar putea N-oi fi eu vreun specialist, dar am văzut deseori aşa ceva la televizor În chestia aia numită La locul faptei — La locul faptei? Asta ce mai e? se interesează Spike — E un serial poliţist E ca un fel de poveste pusă în scenă de cineva — Aşa carevasăzică, zice Spike, dând şi din cap Aşa-i şi aici Că doar ăştia doi şi-au făcut socoteala ca unul dintre ei să facă pe răpitorul, iar celălalt să se dea drept ostatic — Nu, nu asta vreau să spun Nu-i vorba de minciuni Totu-i mai degrabă ca un basm Tot ce se povesteşte acolo, în La locul faptei, nu s-a petrecut de-adevăratelea Aşa se face la televiziune Cel puţin aşa cred, explic şi eu din puţinul pe care-l ştiu despre programele de divertisment ale oamenilor Oricum, într-un episod din serialul ăsta a fost tot aşa, o poveste cu un ostatic fals Şi la început şiretlicul chiar a mers Francesco îşi strâmbă căpăţâna — Daro istoria tuta de la televizorrr este numai o scorneala Şi atunciii tu nici măcar nu cunosci dacă a merso cu-adeverat Suspin — Nu, dar nici măcar n-am spus aşa ceva Zic doar că ar putea să meargă Odette dă din coadă încoace şi-ncolo — Trebuie neapărat să-i oprim Nu trebuie să scape c-o şmecherie ca asta! — Şi cum vrei să-i opreşti? Că doar nu-ţi închipui c-o să ieşim în fugă de aici, cu ei laolaltă, zbierând „Ăsta nu-i un ostatic adevărat”! Spike iar are dreptate! Chiar că nu putem face asta — Ei, şi? i-o întoarce Odette, pe care se pare că n-o descumpăneşte o asemenea observaţie Nu trebuie să zbierăm Tot ce-avem de făcut e să ieşim cu ei laolaltă Şi după aia facem şi noi scandal, cât să-i mai ţinem un pic pe loc Ai auzit doar – cândva o să se prindă şi ăştia de la poliţie că nu-i vorba de nicio luare de ostatici Să facem în aşa fel încât poliţiştii să aibă timp să priceapă cum stau lucrurile de fapt Ochii lui Odette lucesc Când aruncă asemenea priviri, zău dacă nu mă sperie de-a binelea *** Andreas şi-a tras căciula până peste gât Nu i-au mai rămas decât două tăieturi subţiri în dreptul ochilor L-a apucat pe Thorsten din spate şi îl împinge acum înaintea lui Fireşte, Thorsten nu mai poartă pe cap nicio căciulă; în schimb, chelia îi e împodobită de mici picături strălucitoare de sudoare, astfel încât lumea să-l ia imediat drept ostaticul cel îngrozit De unde să ştie însă cei de la poliţie că, în realitate, nu-i decât un spărgător îngrozit! Andreas o înghionteşte pe presupusa lui victimă, iar într-o mână ţine târnăcopul, ţintind cu el beregata lui Thorsten Ce mai, arată fioros, nu glumă Poliţiştii par să şovăie, neştiind prea bine cum să reacţioneze De îndată ce unul dintre ei face un pas către cei doi spărgători, Andreas ţipă: — Niciun metru mai departe, că altfel se-ntâmplă o nenorocire! Şi, ca să-şi întărească ameninţarea, împunge puţin gâtul tovarăşului său cu târnăcopul, iar tovarăşul se şi pune pe urlat N-aş putea să spun însă dacă o fi fost chiar de durere sau doar se prefăcea În orice caz, poliţistul a încremenit pe loc Dar nici n-au ajuns bine cei doi spărgători la maşină, că Odette a şi dat semnalul de atac: o pufnitură răsunătoare, urmată de un salt în direcţia maşinii spărgătorilor Pe dată, ne punem cu toţii în mişcare Din două sărituri, sunt pe căciula lui Andreas Tipul este atât de surprins, încât îi scapă târnăcopul din mână Spike se repede de îndată la târnăcop, iar Francesco îi sare şi el lui Thorsten pe umăr Andreas îi dă drumul lui Thorsten şi încearcă să mă lovească Nu mă las însă doborât, ci mă proptesc şi mai bine cu ghearele în lucrătura căciulii, care începe să-i alunece uşor-uşor spre ceafă Deodată, Andreas se trezeşte că nu mai vede nimic — Animale nenorocite! mugeşte el, continuând să se agite bezmetic Dar şi Thorsten se luptă din răsputeri să scape de atacatorul său, încercând să-l lovească Numai că Francesco parcă s-a lipit de umărul său şi unde mai pui că-i şi trage nişte gheare peste obraz — Aaaah, ce-i asta? strigă Thorsten, plin de durere, dar, fireşte, fără să capete vreun răspuns Poliţiştii se trezesc din starea de panică care-i cuprinsese şi tabără asupra celor doi răufăcători — Mâinile sus, amândoi! Domnul Bange ajunge primul la Andreas, îl înşfacă şi-l trânteşte la pământ După care răsună zăngănitul cătuşelor Thorsten ridică de bunăvoie mâinile în sus, iar un poliţist îl apucă de un braţ şi-l conduce către una dintre maşinile de poliţie Mi s-a luat o piatră de pe inimă Dar ce spun eu: o adevărată basculantă încărcată cu bolovani uriaşi se rostogoleşte de pe inimioara mea de motan! Fireşte, aşa ceva n-aş fi recunoscut în veci – şi în niciun caz de faţă cu Odette Dar între noi fie vorba, mi-a cam fost frică Foarte frică! Mă şi vedeam terminat cu o lovitură de târnăcop şi sfârşind drept preş în vreun dormitor! Dar pericolul a trecut acum, aşa că mă grăbesc spre Odette, mulţumit nevoie mare Ea stă ghemuită lângă o maşină de patrulare şi primeşte mângâieri de la Kira! Dar cum a ajuns Kira aici? O urmărire de succes Un cuvânt misterios Şi o adevărată întorsătură de situaţie — Aşa şi pe urmă, m-am împins de câteva ori în uşa de la intrare şi am făcut gălăgie Şi cred c-aşa s-au prins copiii că aveam un mesaj pentru ei Caramel povesteşte cu o privire strălucitoare felul în care el, eroul, le-a dat de înţeles Kirei, lui Tom şi lui Pauli că se întâmplă ceva important în spatele uşilor Şcolii Gutenberg Să ne înţelegem, gloria şi-o merită pe deplin Fără ajutorul lui, presupun c-am fi avut probleme, nu glumă Nici nu vreau să ştiu ce-ar fi făcut cu noi cei doi spărgători dacă am fi încăput pe mâinile lor! În schimb, acum stăm la căldurică şi la loc uscat – la poliţie, adică Stăm întinşi pe hol şi îi aşteptăm pe copii să termine de dat declaraţia aia, ca să ajungem şi noi acasă, poate chiar pe o canapea Ceea ce mă duce cu gândul la următoarea întrebare: de unde au ştiut copiii şi poliţiştii să dea de noi? — Ia zi, Caramel Ştii cumva cum se face că ne-am pomenit cu toată lumea în faţa şcolii? Capătul cozii lui Caramel se agită încoace şi-ncolo — Vrei să ştii cum se face că v-au găsit copiii, deşi tu ne-ai păcălit, spunându-ne că sunt în drum spre şcoală, când de fapt noi eram singuri pe coclauri? — Ăăă, cam aşa ceva Ah, ce ranchiunos e Caramel! A fost doar o minciună spusă de nevoie Ce contează e că totul s-a sfârşit cu bine! — Copiii au venit fiindcă te căuta Kira şi nu te găsise nicăieri Când a văzut că şi pe noi, pisicile din curte, parcă ne-nghiţise pământul, isteaţă cum e, a pus lucrurile cap la cap — Aha, şi ce-a ieşit, mă rog, de-aici? Caramel dă ochii peste cap — Păi simplu E o zi de joi, adică o zi de tâlhărit case de bani Ceea ce, de când cu ultimul drum făcut la Şcoala Gutenberg, tu şi Odette, ba chiar şi Francesco, ştiaţi prea bine În plus, ştie şi Kira că are un motan căruia îi face plăcere să-şi vâre nasul peste tot Şi care, pe deasupra, mai e şi îndrăgostit până peste urechi de o doamnă-pisică Ar face orice ca s-o farmece, şi unde s-o impresioneze mai bine dacă nu în clădirea Şcolii Gutenberg? — Ăăă, dar nu-i deloc adevărat! Drace, am fost dat în vileag! Ce bine mă cunoaşte Caramel! Mă uit pe furiş la Odette Să fi auzit şi ea chestiile astea? Dacă da, nu lasă să se vadă, fiindcă stă în continuare, relaxată şi întinsă cât e de lungă, sub banca pentru vizitatori şi nu i se citeşte nimic pe chip — Ba da! De-aia a fost Kira atât de sigură că noi, pisicile-detectiv, încercăm să-i prindem singuri pe spărgători Şi pentru că a fost aproape la fel de sigură că un asemenea lucru ar fi fost mult prea primejdios pentru noi, le-a dat de veste prietenilor ei şi, cu ei alături, a pornit spre şcoală Acolo unde – lăudat fie Dumnezeul pisicilor! – au dat peste mine Iar restul poveştii ţi l-am spus deja Fireşte, poliţiştii au venit şi ei, fiindcă le-a dat telefon Tom Avea la el ceva ca un cartonaş pe care era scris numărul lor de telefon Ce noroc, nu? Nu zic nici pâs Ştiu eu că nu a fost vorba de noroc Sunt însă nemaipomenit de fericit că Tom a trecut peste făgăduiala de a nu-l suna în vecii vecilor pe poliţistul ăla pe nume Bange! Nici nu vreau să-mi închipui ce s-ar fi întâmplat dacă n-ar fi făcut-o În aceeaşi clipă, se deschide una dintre numeroasele uşi de pe holul acela lung, iar Tom, Kira, Pauli şi domnul Bange îşi fac apariţia Bange dă mâna cu fiecare dintre copii şi are un aer mulţumit Nici nu se compară cu ultima noastră vizită la secţia de poliţie! — Şi, încă o dată, multe mulţumiri! Chiar că ne-aţi ajutat Dacă mă gândesc mai bine, aţi avut fler de la bun început Iar dacă mai încolo o să vreţi să vă faceţi poliţişti, atunci chiar vă rog! Fiindcă o să fie nevoie de detectivi ca voi — Da, sigur, cu plăcere, răspunde Tom politicos, dar, în mod straniu, nu pare chiar aşa de încântat cum m-aş fi aşteptat să fie — Pentru că i-am prins asupra faptului, indivizii n-au avut de ales şi au recunoscut pe loc Credeţi-mă, nu ai parte în fiecare zi de un caz soluţionat atât de uşor! Restul o să se lămurească mai devreme sau mai târziu, fiţi fără grijă Vreţi să-i sun pe ai voştri, să vină să vă ia? — Nu-i nevoie! se grăbeşte Kira să răspundă Sinceră să fiu, înainte să plecăm, le-am spus că mergem la cinematograf — Chiar aşa, întăreşte Pauli În plus, dacă maică-mea trebuie să mă ridice de la secţia de poliţie a doua oară într-o săptămână, sigur o să se lase cu o săpuneală Aşa că mai bine luăm metroul până la casele noastre De-abia a trecut de ora nouă şi încă circulă regulat Domnul Bange râde — Bine Atunci să aveţi parte de-o călătorie liniştită până acasă Şi, Tom, cum aflăm ceva nou în legătură cu lucrările scrise, îţi dau de veste Poate că tot răul ăsta o să fie spre binele fratelui tău Tot răul spre bine? Cum adică? Că doar lucrările scrise le avem Şi încă de mult! Iar răufăcătorii au fost prinşi Cei trei bipezi ai mei ar trebui să fie cei mai fericiţi copii din lume *** — Ce porcărie! Ei bine, nu Tom nu-i deloc fericit Suntem din nou acasă la noi, pe Hochallee, unde cu toţii laolaltă – pisici şi copii – ne-am strecurat cu brio pe sub nasul babuşcăi, al Anei şi al lui Werner în camera Kirei Kira a aruncat un „Bună!” în bucătărie, unde ceilalţi trei colocatari ai noştri tocmai se strânseseră la un pahar de vin Probabil că era din nou o încercare nereuşită de-a lui Werner de a o prinde pe Ana singură Numai că de babuşca nu scapi cu una, cu două! Aşa se face că acum unii dintre noi stau pe pat, iar alţii alături, cu excepţia lui Tom, care umblă de colo colo şi înjură în gura mare Nu mai pricep nimic! — Mult mai bine ar fi fost să nu-i fi prins pe spărgătorii de seifuri! Atunci n-ar fi ieşit la iveală treaba asta, iar povestea cu lucrările scrise ar fi fost lămurită Trebuie să luăm toate investigaţiile de la început! Toate investigaţiile? Bine, dar de ce? Că parcă lucrările scrise apăruseră de mult! — Tu înţelegi ce spune? o întreb eu pe Odette — Nu, deloc, clatină ea din cap Dar se pare că-i o problemă cu tâlharii S-ar zice că nu-s cei adevăraţi — Nu se poate, i-o întorc eu Că doar am văzut cu ochii noştri cum au scos casa de bani din perete — Tom, eu zic să te linişteşti, face Pauli o încercare Poate că mărturisirea răufăcătorilor nu schimbă cu nimic lucrurile Cine spune că acum trebuie repetată şi lucrarea scrisă? — Dar este cât se poate de logic, Pauli! zice Tom Ce, nu l-ai auzit pe domnul Bange? — Ba da, cum să nu Dar n-a vrut să spună decât că răufăcătorii, deşi au mărturisit aproape toate faptele, s-au jurat pe toţi sfinţii că nu ei au jefuit şcoala noastră De-aia Bange crede că şcoala noastră a fost probabil prădată de cineva care nu voia să pună mâna pe bani, ci pe cu totul altceva, cum ar fi lucrările scrise Kira trage aer în piept — Fir-ar să fie! Acum ştiu ce-a vrut să spună domnul Bange: hoţul nostru umbla după lucrări pentru că avea de gând să facă ceva cu ele Dar Bange a mai zis ceva despre lucrări, ceva legat de confi consi mă rog, nu mai ştiu Drept să spun, n-am înţeles partea aia Tom pare de-a dreptul mohorât — Domnul Bange a spus că e silit să confişte lucrările scrise drept dovezi până la rezolvarea cazului Pauli ridică din umeri — Şi asta ce mai înseamnă? N-am mai auzit cuvântul ăsta până acum Întreabă-mă să te-ntreb! Nici eu, deşi mă consider un motan deosebit de educat, n-am mai dat peste cuvântul ăsta Dar bănuiesc că în spatele lui se ascund nişte veşti dintre cele mai proaste — Să confişte? Foarte simplu, explică Tom Poliţia urmează să păstreze lucrările scrise şi să le folosească drept dovezi până când află cine a dat lovitura la Gimnaziul Wilhelmin şi ce urmărea cu asta Căci dacă a apucat cineva să facă modificări în lucrări, trebuie lămurit exact despre ce e vorba Iar atunci, proba scrisă trebuie dată din nou de către toţi şcolarii de la Gimnaziul Wilhelmin Oh, nu! Acum pricep şi eu că, de fapt, toată harababura asta e numai şi numai din vina mea Dacă nu mi-ar fi venit mie ideea să mă dau mare în faţa lui Odette, aducând-o la Şcoala Gutenberg, atunci nici n-am fi dat peste spărgători Iar ei n-ar fi putut spune în declaraţiile lor că au dat lovituri la toate şcolile, mai puţin la Gimnaziul Wilhelmin Şi nici nu i-ar mai fi venit nimănui idea să confi consi ăăă, să pună deoparte lucrările alea scrise Sfântă sardină în ulei, chiar c-am încurcat serios lucrurile! — Trebuie să aflăm repede cine a dat lovitura la şcoala noastră Atunci poliţia o să înapoieze lucrările, iar Nico n-o să mai fie nevoit să dea din nou bacul la mate, spune Kira — Ha, ha, ha! Foarte nostim! zice Tom, privind-o sumbru pe Kira Cum să aflăm cine a fost? Planul meu ne-a dus doar la Şcoala Gutenberg Mai departe nu ştiu ce să facem Nu mai e nicio speranţă Cu aceste cuvinte, lasă capul în pământ şi se aşază pe jos, lângă pat Kira nu-i răspunde în niciun fel, ci pare adâncită în gânduri Deodată, sare de pe pat — Am o idee! Cred că ştiu cine ne poate ajuta mai departe! Pelmeni, lapte şi riduri sau Probleme cu somnul pe Hochallee În noaptea asta zău dacă pot să adorm Neliniştit, mă frichinesc în coşuleţul meu şi tot încerc să îmi găsesc liniştea, cufundându-mă în vise dulci Sau măcar în nişte vise oarecare Dar nu-i nimic de făcut Nu mă fură somnul Poate e din cauză că ziua fusese mult prea palpitantă: mai întâi urmărirea răufăcătorilor, cot la cot cu poliţia, apoi constatarea că, din păcate, răufăcătorii cu pricina nu erau cei pe care-i căutam şi, în cele din urmă, faptul că babuşca a dat peste mica noastră adunare din camera Kirei şi toţi mergătorii pe două sau patru picioare care nu-şi aveau locuinţa pe Hochallee la numărul a au fost zoriţi afară Din nefericire, totul s-a petrecut înainte să apuce Kira să ne spună ce idee grozavă i-a venit Aşa că nici nu-i de mirare că, după tot tămbălăul ăsta, nu mai pot să închid un ochi Poate că m-ar ajuta dacă aş înfuleca ceva O mai fi pe aragaz oala cu pelmeni a babuşcăi? Pelmenii sunt un fel de pliculeţe de aluat umplute cu carne tocată, deosebit de gustoase, o specialitate rusească care mie mi-e de fapt interzisă Pe de altă parte, neputinţa asta de a adormi e aproape ca o boală şi cine ar avea inima să pună la regim un biet motan suferind? Chiar aşa! Şi-atunci, către bucătărie, înainte marş! Tocmai m-am săltat pe blatul bufetului de lângă aragaz şi mă preling cu băgare de seamă către oala dinspre care se ridică încă miresme îmbătătoare, când deodată se aprinde lumina pe hol Miorlauuu! Să fi instalat şi babuşca în bucătărie vreo cameră de supraveghere, cum a făcut Lüttge în Gimnaziul Wilhelmin? Fiindcă atunci sigur ar fi năvălit pe uşă, ocărându-mă cu foc Mă uit în jur după o portiţă de scăpare şi hotărăsc să mă ghemuiesc în spatele coşului de gunoi din colţ Nu trece mult timp şi un mergător pe două picioare se înfiinţează în bucătărie Fireşte, chiar şi în penumbră şi de la distanţă reuşesc să recunosc cine a venit, după părul de pe picioare Iar ASTEA sigur nu sunt picioarele babuşcăi Ci ale lui Werner Care se târâie până la frigider, îl deschide şi scoate ceva dinăuntru Nu trece mult şi-l aud plescăind mulţumit Asta-i bună! Acum chiar că mi s-a făcut foame! Dinspre hol se aud noi zgomote de paşi Dar dacă apare şi babuşca până la urmă? Păi n-are decât! De faţă cu Werner n-o să îndrăznească ea să mă certe N-am de ce să-mi fac prea multe griji cu Werner al meu prin preajmă, făcându-şi de lucru pe la frigider Dar nici de data asta nu e babuşca, ci Ana Poartă o cămaşă de noapte scurtă, de sub care răsare o pereche de picioare destul de lungi De cum dă cu ochii de Werner, face o jumătate de pas îndărăt, ca şi cum ar fi tras o sperietură — Bună, Ana! o întâmpină Werner prietenos Vi s-a făcut şi dumneavoastră poftă de-o gustare în miez de noapte? Intraţi liniştită — Oh, bună seara, domnule professor, eu, ăăă Nici dumneavoastră nu puteţi închide ochii? Eu una mă chinui de câteva ore şi mă gândeam să beau un pahar cu lapte Werner râde — La capitolul ăsta, se vede că suntem la fel Că şi eu am băut nişte lapte ca să mă fure somnul mai repede Lapte? Că bine ziceţi! Imediat mi se pune stomacul pe chiorăit Tare mult aş vrea şi eu acum un castronel cu lapte! Rareori primesc aşa ceva Asta de când, aşteptând la doctorul veterinar, a citit Werner într-o revistă că laptele n-ar fi sănătos pentru pisici Când are un gust aşa de bun! Werner se întinde către un dulap şi scoate de acolo încă un pahar, pentru Ana Îl aşază pe bufet, scoate laptele din frigider şi umple paharul, pe care i-l întinde Anei — Vă rog! zice el şi, după ce se codeşte câteva clipe, adaugă: De curând, la şampanie, am vrut să vă poftesc nu la lapte, bineînţeles vreau să spun, ştiu şi eu că sunteţi o femeie în toată firea şi că eu sunt mai în vârstă decât dumneavoastră mă rog, am vrut mereu să vă întreb ăăă adică să vă propun ăăă Ana se pune pe chicotit — Domnule profesor, nu pricep nimic Ce vreţi să-mi spuneţi? Ana are dreptate Profesorul meu complică din nou prea mult lucrurile Ce să pricepi din gângăvelile astea? Werner trage adânc aer în piept — Ana, n-aţi vrea să ne tutuim? Ana zâmbeşte delicat, după care dă din cap în semn că-i de acord — Cu mare plăcere În cazul ăsta, pe mine mă cheamă Ana Werner ridică paharul cu lapte, aşa, chipurile, în cinstea Anei — Iar pe mine mă cheamă Werner Miorlau! Ce surpriză! Ce, Ana nu ştia că pe Werner îl cheamă Werner? Iar Werner ăsta a uitat că pe Ana o cheamă Ana? Nici nu ştii ce să mai înţelegi Oamenii ăştia parcă n-au nimic în cap! Cei doi îşi beau laptele în tăcere Apoi, Ana îşi drege glasul — Werner, zilele trecute tu chiar ai vrut s-o duci pe mama la operă? Sau te pomeneşti că pe mine? Werner pare să se înece cu laptele Oricum, îl apucă tuşea şi îşi aşază din nou paharul cu lapte pe bufet — Păi, dacă tot întrebaţi ăăă dacă tot întrebi De fapt, am vrut să merg cu tine la operă — Bine, dar de ce nu mi-ai zis aşa? C-am avut mai târziu senzaţia că la mijloc a fost o neînţelegere Numai că nici eu n-am mai vrut să întreb Nu de alta, dar mi s-ar fi părut jenant Werner râde încurcat — Şi mie mi s-ar fi părut jenant să întreb M-am gândit între timp că poate nu voiai să mergi cu mine şi-atunci te-ai prefăcut că mă înţelegi greşit Acum e rândul Anei să râdă — Domnule profesor! Adică Werner! De ce să fac aşa ceva? Werner ridică din umeri — Habar n-am Poate pentru că o femeie tânără şi drăguţă nu se arată foarte entuziasmată când vine vorba să meargă la operă cu un scofâlcit ca mine Deodată, glasul îi sună din nou foarte nesigur şi bănuitor, aşa cum s-a întâmplat şi cu prilejul nefericitei invitaţii la operă Sfântă sardină în ulei! Ce-o fi păţit, aşa, din senin, Werner al meu? Să se simtă şi el în preajma Anei aşa cum mă simt eu în preajma lui Odette? Bietul de el! Te pomeneşti că şi inima i-o ia razna când se gândeşte la Ana! Iar îmi dă ghes bănuiala mea mai veche: asta să fie ce vor să spună oamenii atunci când vorbesc de dragoste? Sau despre cum e când te îndrăgosteşti? Mda, asta trebuie să fie De fapt, ştiam eu de mult chestia asta, dar acum sunt absolut sigur: Werner s-a îndrăgostit de Ana Ce-i drept, tot nu prea înţeleg care-i diferenţa între a fi îndrăgostit şi a te îndrăgosti De ce-o trebui oare să fie totul atât de complicat? De ce nu e de-ajuns să zici „Un bărbat întâlneşte o femeie Punct Şi au trăit fericiţi până la adânci bătrâneţi ” Sau, în cazul meu: „Un motan întâlneşte o pisică Punct Şi au trăit fericiţi până la adânci bătrâneţi ” De ce? Mă trag un pic dintre coşul de gunoi şi perete, ca să-i văd mai bine pe amândoi Şi aşa ajung să-l fixez atent din priviri pe Werner, încercând să-i citesc pe chip dacă e într-adevăr îndrăgostit de Ana Deodată, ceva care nu mai lasă loc de nicio îndoială se petrece pe chipul lui Werner Nu mai e loc de îndoială Căci mâna Anei alunecă pe obrazul lui Werner, chiar dacă gestul nu durează decât o fracţiune de secundă Hopa! Asta ce-a mai fost? — Scofâlcit zici? Bine, dar n-ai niciun rid Aha, deci Ana a vrut doar să se asigure că Werner e încă în stare bună Fireşte, o idee foarte inspirată, mai ales dacă are de gând ca pe viitor să se îndrăgostească de el Ar pica foarte prost ca Werner să fie deja „hârbuit” Deşteaptă Ana asta! Lui Werner i se schimbă culoarea din obraji Chiar dacă mie, ca motan, mi-e greu să-mi dau seama, mai-mai c-aş jura că roşeşte — Ăăă, chiar niciunul? Şi eu care credeam că am deja câteva Rostind vorbele asta, îşi trece şi el mâna peste chip — Uite aici, de pildă, fac nişte încreţituri în jurul ochilor atunci când râd, adaugă Werner şi-şi împunge cu arătătorul arcadele ochilor — Hm, atunci se cheamă că nu m-am uitat eu prea atent Ana face un pas spre Werner şi, tocmai când să se uite mai bine după încreţiturile de la ochi, uşa bucătăriei se dă din nou în lături De data asta e chiar babuşca! Înfăşurată într-un halat de baie flauşat şi cu un soi de turban pe cap, îşi face intrarea în bucătărie, fără să mai arate însă chiar aşa de severă ca de obicei Mai bine zis, pentru felul în care se înfăţişează, arată chiar blând Cu toate astea, Werner şi Ana sar în lături speriaţi, ca şi cum ar fi făcut ceva nepermis — Ah, bună, profesorrre! îl salută mirată babuşca pe Werner, după care o zăreşte şi pe Ana Este aicea mica adunare de bucătărie? Werner îşi drege glasul — Nu, nu, e doar o întâmplare Eu şi fiica dumneavoastră n-aveam somn şi se vede treaba că ne-a venit aceeaşi idee: un pahar cu lapte care, după cum se ştie, face deseori minuni, explică el, arătând înspre sticla cu lapte, care se află încă pe bufet Babuşca îl cercetează cu privirea, după care se uită cu atenţie când la Werner, când la Ana — Aha Minune Lapte Înţeleg După care nu mai scoate o vorbă, cu toate că am sentimentul că se gândeşte la cu totul altceva decât la lapte şi la problemele cu somnul — Mamuşca, se bagă şi Ana în sfârşit în vorbă Vrei şi tu nişte lapte sau ce-i cu tine pe-aici? Babuşca clatină din cap — Niet Am auzit zgomot la bucătărie Şi mi-am zis că obrăznicătură de mârrrtan este aici şi se înfruptă pe furiş din pelmeni Am vrut să mă mai uit o dată Ana râde — Nu, Winston nu-i pe-aici Eram doar noi şi vorbeam Aşa că poţi să mergi liniştită la culcare Pelmenii tăi sunt la loc sigur Babuşca dă din cap, în semn c-ar fi înţeles, după care iese din bucătărie, pentru ca, până la urmă, Werner şi Ana s-o ia fiecare către camera lui Şi iată-mă din nou singur Ce zicea Ana? Că pelmenii ăia ar fi în siguranţă? Ei, nu mai spune! O bănuială O încărcătură pe ţeavă Şi drept la ţintă În dimineaţa următoare mă cam încearcă nişte dureri de burtă, dar şi sentimentul, nu tocmai limpede, că foarte curând o să am probleme cu babuşca De fapt, sunt sigur că aşa o să se întâmple Faptul că am înfulecat mai toţi pelmenii n-o să rămână nedescoperit; dar mai cu seamă, n-o să rămână nepedepsit Cel mai bine ar fi să nu mă nimeresc prin preajmă când o să se descopere că oala e goală Din moment ce tot nu ştiu cum vrea Kira să afle cine a spart casa de bani a Gimnaziului Wilhelmin, iau hotărârea ca, atunci când se duce la şcoală, să mă ţin după ea Aşa o să prind doi iepuri deodată: o să scap de furia babuşcăi şi o să fiu prin preajmă atunci când Tom, Pauli şi Kira se întâlnesc din nou Problema e cum aş putea să mă strecor în clădirea şcolii fără să atrag atenţia Lasă, la chestia asta o să mă mai gândesc eu când o fi cazul Acum însă, urgenţa e să mă fac nevăzut Chiar când Kira se întinde după ghiozdan, mă îndrept şi eu, discret, către trapa pentru pisici Anei nu-i place deloc să ştie că merg cu fata ei la şcoală, aşa că cel mai bine ar fi să nici nu bage de seamă După Ana, şcoala este un lucru teribil de serios, în care amestecul unui motan n-ar face decât să tulbure apele Asta îmi dovedeşte mie, în schimb, că oamenii – iar în cazul de faţă, cu deosebire mamele – n-au nici cea mai vagă idee despre ce e cu-adevărat important în viaţă Dar n-am cum s-o mai schimb eu pe Ana Când vine vorba de şcoală, s-a zis cu distracţia Mă strecor prin trapă şi o apuc în jos, pe scară, după care mă aşez în fund lângă uşa de la intrare şi o aştept pe Kira Sigur o să mă lase să vin cu ea şi o să mă ajute să intru în şcoală Cel puţin aşa sper — Winston, ce-i cu tine pe-aici? mă ia Kira la rost, cu reproş în glas Doar n-ai de gând să mergi şi tu la şcoală! Când o să pricepi şi tu că e interzis şi că n-ai ce căuta pe-acolo? Nu ţi se pare că ieri ai tulburat destul apele? Miorlau, ia stai aşa! Cum adică am tulburat apele? Mai curând le-am limpezit! Tare nerecunoscători mai sunt şi oamenii ăştia! Ca animal de casă, una-două ţi se-aruncă în spinare te miri ce vină, dar atunci când faci ceva excepţional şi rezolvi toate problemele, mergătorii ăştia pe două picioare se fac că nici nu bagă de seamă Se pare că şi cei mai tineri au aceleaşi apucături! Sunt zile în care le dau dreptate lui Odette şi celorlalţi, care preferă să locuiască în curtea din spate Să împarţi locuinţa cu oamenii e, uneori, o mare tâmpenie! Văzând că miorlăi şi pufnesc de indignare, Kira se apleacă spre mine şi mă scarpină sub botic cu mare blândeţe şi drăgălăşenie — Ce-i, te-am călcat pe bătături? Sau, mai ştii, poate pe coadă? Mă uit la Kira cum nu se poate de mirat Fireşte că nici pe bătături şi nici pe coadă Că doar aş fi simţit, nu? Uite că mai şi râde acum! Te pomeneşti că pe seama mea! Încetul cu încetul, chiar c-o să-mi sară şi mie muştarul Ce, aşa te porţi cu un motan de viţă nobilă ca mine? — N-o lua şi tu ad litteram E doar un fel de-a spune „Te-am necăjit cumva”? Nu ştiu de ce, dar am impresia că eşti supărat pe mine În sfârşit! Începusem să mă tem că prietena mea nu mă mai înţelege deloc Ca s-o fac să priceapă că a nimerit-o, pufnesc ceva mai vârtos, îmi dau silinţa şi sper ca totul să arate a încuviinţare Kira mă mângâie pe cap — Măi să fie! Dar tu chiar eşti supărat! Lasă-mă să ghicesc Eşti de părere că ne-ai ajutat foarte mult Vine iar o încuviinţare de-a mea, motănească — Aha Şi, fiindcă tot eşti tu cel mai curios motan din lume, vrei să fii în continuare în preajma noastră când o să încercăm să-i prindem pe ceilalţi spărgători Ca să nu-ţi scape nimic, vrei să mergi şi tu la şcoală Pufnesc din nou Fireşte că asta vreau! — Bine, fie, suspină Kira Aşteaptă puţin Mă duc să aduc o traistă, ceva, ca să te pot strecura în şcoală fără să mi se facă observaţie Ştii doar foarte bine că directoarei nu i-a picat deloc bine ultima ta vizită Ei şi? Mă doare drept în cot Hai, Kira, adu traista aia! *** Cu mare băgare de seamă, trag cu ochiul peste marginea mijlocului meu de transport de ocazie În jur, tărăboiul e destul de mare, iar traista mai şi atârnă în asemenea hal, încât nu văd decât picioare şi iar picioare, care ori stau pe loc, ori umblă de colo colo Nu-i însă nicio nenorocire, căci ştiu oricum prea bine în care parte a clădirii ne aflăm La aşa ceva nasul n-are cum să mă-înşele: suntem în cantina şcolii Iar mirosul de mâncare e aşa de puternic, că pe dată îmi aduc aminte de pelmenii care încă îmi atârnă greu în stomac Şi mă şi apucă durerea de burtă! Încerc să uit de-aşa ceva, trăgând cu urechea la glasurile care se aud în jurul mesei, pe deasupra mea Dacă nu mă înşel, Kira a venit să mănânce împreună cu Tom şi cu Pauli şi sper din tot sufletul să le povestească celor doi colegi ai ei care era ideea aia minunată care-i venise, ca să lămurim odată misterul şi să salvăm lucrarea de mate a lui Nico — Dar nu ţi se pare şi ţie, răsună glasul Kirei, că s-a purtat cum nu se poate mai suspect? — Eu ştiu? Aşa e ea întotdeauna Întotdeauna vrea să atragă atenţia asupra ei, o aud acum pe Pauli În privinţa asta are mare dreptate Leonie este o gâsculiţă încrezută, iar dacă ajunge totuşi să aibă de-a face cu oameni normali, are, de cele mai multe ori, un gând ascuns Mi-aduc şi-acum aminte cum m-a făcut să şterpelesc un tricou dintr-un magazin şi cu câte belele m-am ales din pricina asta Dar să trecem peste asta Adevărul e totuşi că ceva nu-i deloc în ordine cu Leonie Poate chiar mai mult decât de obicei Dar mi-e greu să-mi dau seama, pentru că nu-s decât un biet motan care, după cum e şi firesc, n-are nicio legătură cu o gâsculiţă ca Leonie Slavă Domnului, îmi vine să adaug! — Şi mie mi s-a părut suspect felul în care a intrat în grabă, de capul ei, în clădirea şcolii şi după aia ne-a spus că crezuse că îl ştie pe unul dintre tipi! Foarte ciudată chestie, răsună acum un glas mai gros, fără îndoială al lui Tom Ce, tu crezi că ar putea avea ceva de-a face cu lovitura dată la şcoala noastră? S-o luăm la întrebări? — N-ar fi rău, se aude din nou Kira — Eu ştiu? spune Pauli, nu pe deplin convinsă Mie nu mi s-a părut că se poartă mai ciudat decât de obicei Dar, fiindcă tot veni vorba de ciudăţenii, tu, Kira, ce-ai de tot târâi după tine traista asta mare cât o zi de post? Ce cari în ea? Se simte o smucitură şi mă şi văd zdruncinat şi dat de-a berbeleacul Pesemne că Pauli a apucat de traistă Au! pufnesc eu, iar pe Pauli şi pe Tom îi umflă râsul — Aşa deci! L-ai luat cu tine pe agentul Winston! — Şşş, nu aşa tare! Doar nu vreţi să zbor imediat pe uşă, cu el cu tot! A ţinut morţiş azi-dimineaţă să vină şi el Am impresia că are aceeaşi bănuială ca şi mine — Vrei să spui că sărmanul motan o să-şi petreacă toată ziua în traista asta? întreabă Tom revoltat — Nu L-am mai scos din când în când de acolo, normal În plus, aşa a vrut el, iar de când l-a certat săptămâna trecută doamna Rosenblatt pentru că se vântura aiurea prin şcoală, numai în traistă e cu-adevărat la adăpost În privinţa asta, Kira are perfectă dreptate Că nu ştiu, zău, ce mi-ar face doamna Rosenblatt dacă ar mai da o dată cu ochii de mine hălăduind pe moşia ei Dar probabil că m-ar apuca imediat de sensibila-mi ceafă şi m-ar azvârli cât colo din şcoală Ce mai, o perspectivă câtuşi de puţin încântătoare! Aşa că-i mai bine să rămân în traista asta Oricât ar fi ea de incomodă, măcar e sigură! — Hai, ia dă-l încoace! aud eu, după care simt din nou mâinile lui Pauli, de data asta umblând cu mai multă grijă Traista se hâţână uşor la stânga şi la dreapta, după care mi se pare că sunt aşezat, cu tot cu traistă, în poala lui Pauli Nu trece mult timp şi mâna fetei se strecoară în traistă şi începe să mă scarpine Rrrrrr! Bună idee! Din păcate, Pauli se opreşte imediat din scărpinat şi, dintr-o mişcare, îşi trage mâna afară — Hei, ia uitaţi-vă! Uitaţi-o acolo pe Leonie! Un prilej numai bun ca să verificăm teoria ta Cu grijă, trag şi eu cu ochiul peste marginea traistei Chiar aşa, printre cei care aşteaptă să le vină rândul la cantină se află şi gâsculiţa de Leonie Tom îşi împinge scaunul în lături şi se ridică în picioare — Exact Şi chiar aşa o să facem O să ne încercăm norocul cu trasul la ţintă şi-o să vedem dacă nimerim Las’ că vedeţi voi ce-o s-o mai scutur acum pe drăguţa de Leonie! Doar nu s-o apuca acum chiar să tragă cu puşca după ea! Cu forţa nu se rezolvă nimic! Tom se îndreaptă spre Leonie cu paşi hotărâţi Cum îl vede, Leonie face, fără să vrea, un pas înapoi Urmează un schimb scurt de cuvinte – din păcate, n-am cum s-aud ce-i spune Tom lui Leonie după care Tom o conduce din spate pe Leonie direct către masa noastră Aşa-i mai bine Nu e cazul să fim violenţi! Din când în când oamenii vorbesc mai colorat, chiar dacă n-au de fapt de gând să şi facă ceea ce spun Ce bine! Nu de alta, dar n-am niciun chef să-l văd pe Tom cum o culcă la pământ dintr-un foc pe Leonie, chiar dacă ea e o gâsculiţă! — Bună! salută Leonie, aproape codindu-se, şi se aşază lângă Kira şi Pauli Îmi fac rapid socoteala dacă e cazul să mă ascund din nou Nu, că doar n-o să-mi vâr coada între picioare numai pentru că e şi toanta de Leonie prin preajmă! N-are decât să vadă cu ochii ei că sunt aici! Prezenţa mea pare să n-o intereseze însă nici cât o ceapă degerată Nu-mi face cinste nici măcar cu o privire În loc de-aşa ceva, o ia imediat pe Kira la rost — Ce vreţi de la mine? Doar v-am mai povestit de ce am intrat singură în şcoală Şi, la urma urmei, de ce vă interesează? S-au găsit lucrările de mate Aşa că ia să mă lăsaţi în pace! Kira ia o gură zdravănă de aer — Nici măcar nu-ţi închipui cu ce mare plăcere aş face asta Din păcate însă, nu-i deloc uşor Uite cum stau lucrurile S-a stabilit că banda de spărgători – de fapt, erau doar doi indivizi – e răspunzătoare pentru mai toate loviturile date, dar nu pentru toate Tipii au fost arestaţi în cursul zilei de ieri şi Cum să te fac eu să pricepi mai bine? Au recunoscut totul Numai că la şcoala noastră n-au fost ei cei care au dat lovitura A fost altcineva Leonie o priveşte pe Kira cu ochii holbaţi — Ce? Mai mult de-atât nu-i în stare să zică De mult bănuiam eu că nu e prea isteaţă O mare şmecheră şi cam atât — Ai auzit foarte bine: banda de spărgători nu a trecut şi pe la şcoala noastră Aşa că altcineva a plecat cu casa de bani Şi fiindcă singurul lucru mai de preţ dinăuntru erau lucrările de bac, poliţia presupune acum că pe făptaşi tocmai asta îi şi interesa Ca să umble prin ele şi să schimbe răspunsurile Neliniştită, Leonie îşi freacă fundul pe scaun în toate părţile — Şi de ce-mi spuneţi mie toate astea? Doar nu credeţi că eu am şterpelit casa de bani! Iar la bac încă n-am ajuns să dau examen, zice ea, pufnind într-un râs nervos — Nu, se bagă şi Tom în vorbă Dar credem că ai un amestec în toată treaba asta Credem că ştii cine e făptaşul sau cine sunt făptaşii şi de-aia ai şi ţinut atât să vii cu noi De obicei nici nu ne bagi în seamă, dar fix după jaf, aşa, ca din senin, ai început să te interesezi de cercetările noastre Nu, nu Ceva nu-i deloc în regulă! Sigur ştii tu ceva despre lucrări Hai, recunoaşte! — Ce prostie! Eram şi eu curioasă Şi, în definitiv, dacă teoria voastră ar sta în picioare şi, din întâmplare, l-aş şti pe unul dintre făptaşi, ce vă priveşte pe voi? Pauli dă ochii peste cap — Evident Atâta timp cât poliţiştii nu descoperă de ce a fost furată casa de bani, lucrarea scrisă pentru examenul de bac nu este luată în considerare Pentru că s-ar putea ca făptaşul să fi vrut neapărat să pună mâna pe lucrări ca să înlocuiască o lucrare reală, dar slabă, cu una mai bună, dar falsă Aşa că fă bine şi spune ce ştii — Dar am spus deja, se împotriveşte Leonie cu ţâfnă Habar n-am de nimic! Deodată, ne pomenim cu o bubuitură puternică Eu unul mă strâng ghem şi, în aceeaşi clipă, aproape mă rostogolesc cu tot cu traistă din poala lui Pauli E Kira, care-a izbit cu palma în masă! Dar cu nădejde, nu glumă — Ştii ce, mi-ajunge! Îţi spun eu ce-am să fac dacă nu spui pe dată adevărul În primul rând, o să-l sun pe domnul Bange de la serviciul de criminalistică şi-o să-i spun că eşti amestecată în toată povestea asta Leonie priveşte plictisită şi ridică din umeri, de parc-ar zice „Ei şi?” Numai că şireata de Kira n-a terminat ce avea de zis Acolo unde e un „primul rând”, e şi un al doilea! Acum e acum! — Şi, doi la mână, într-un minut o să mă ridic de la masă şi o să mă duc drept la doamna Rosenblatt, căreia o să-i spun că ştii cine a furat lucrările scrise de la bac, dar că nu vrei să spui Dintr-un salt, Leonie e în picioare — Doar n-ai de gând să faci aşa ceva! Kira zâmbeşte — Ba chiar o s-o fac Te anunţ că mai ai doar patruzeci şi cinci de secunde să te hotărăşti, spune Kira şi-şi împinge uşurel scaunul în spate, gata să se ridice Leonie trage adânc aer în piept — Hei, aşteaptă şi tu puţin! Ce-i cu toată chestia asta? Eu ăăă Eu Nu-i numai vina mea! Jur că n-am vrut să fac niciun rău nimănui! Nici măcar n-am ştiut ce-aveau ăia de gând să facă Adică, în orice caz, n-am ştiut foarte bine După ce-au furat casa de bani, m-am speriat şi eu la fel ca voi! Eu Eu una n-am vrut deloc să se ajungă la aşa ceva! turuie Leonie dintr-o suflare şi izbucneşte în lacrimi Tom şi Kira o privesc fix — Dă-mi numele lor! răcneşte Tom la ea Copiii de-a stânga şi de-a dreapta mesei noastre se uită la noi, plini de curiozitate, dar lui Tom nu pare să-i pese Leonie se smiorcăie — Care nume? începe ea să se jelească — Numele tipilor care au furat lucrarea scrisă a fratelui meu! Sunt sigur că le cunoşti! Leonie şovăie o clipă şi apoi şopteşte atât de încet, încât până şi Winston – Super urechi – Churchill trebuie să facă un efort ca să audă ceva — Nu-l ştiu decât pe unul dintre ei De fapt, îl cunoaşteţi şi voi! Sfântă sardină în ulei! Aş zice că am nimerit drept la ţintă! Întrebarea e cine o fi necunoscutul ăsta pe care îl ştie toată lumea Despre răufăcători cumpăraţi şi surioare care ştiu să ţină un secret Cum de n-am ghicit cine se ascundea în spatele furtului de la şcoala Kirei? Cine altul decât Vadim, Nemernicia Sa! Cică s-a schimbat Aiurea, nici vorbă de-aşa ceva! Leonie îl văzuse atunci când, cu câteva săptămâni în urmă, o aşteptase pe Ana la ieşirea din şcoală După cât se pare, ei doi au mers la mai multe cafele împreună, nu la una singură Bietul Werner! Să fi ştiut el asta! În orice caz, curioasă ca întotdeauna, Leonie i-a urmărit şi a mai şi tras cu urechea la ce vorbeau Punând totul cap la cap, a presupus că Vadim nu putea fi decât fostul prieten-infractor al Anei Fireşte, despre cariera lui de traficant de ţigări s-a dus vorba în şcoala Kirei, şi asta nu în ultimul rând fiindcă gâsculiţa de Leonie a făcut ce-a făcut şi le-a povestit tuturor celor care au vrut s-o asculte — Următoarea dată când l-am văzut pe Vadim a fost când am dat peste el în timp ce livra pachete prin cartierul nostru Era la volanul unei dube albastre, cu numele unui serviciu de curierat înscris pe laturi Aşa am aflat şi pentru cine lucra, explică Leonie — Şi mai departe? se interesează Pauli — Câteva zile mai târziu, când am aflat că Isabell şi prietenele ei caută pe cineva care s-ar încumeta la o faptă mai pe lângă lege, m-am dat şi eu mare Am zis că ştiu pe cineva Sinceră să fiu, n-am vrut deloc Nici prin gând nu mi-a trecut că fetele puneau la cale ceva cu-adevărat ilegal Tom clatină din cap — Da, cum să nu Te-a luat prin surprindere, sunt sigur Că doar eşti o fată cinstită şi demnă de toată încrederea! Leonie mai scoate un smiorcăit, ca să facă impresie — Sigur că sunt cinstită! În niciun caz nu sunt o infractoare! Nu mi-a venit să cred când am înţeles că Isabell chiar vorbea serios în privinţa răufăcătorului Tot atunci mi-am dat seama în ce belele mă băgasem de una singură! Leonie scânceşte, iar Pauli se scotoceşte printr-un buzunar al pantalonului şi-i întinde o batistă Leonie îşi suflă nasul cu putere, după care se întoarce la povestea ei: — Pe urmă, am vrut să dau înapoi, dar n-a mers, fiindcă Isabell a început să-mi facă zile fripte Zicea că sunt o puştoaică mică şi proastă şi că nu mai am ce căuta la întâlnirile ei cu gaşca Tom o sfredeleşte cu privirea, negru de supărare, iar Kira suspină — Iar pentru tine asta era foarte important Să fii în continuare prin preajma ălora mari Leonie încuviinţează din cap — Da Fiindcă Isabell şi celelalte fete sunt de departe cele mai tari din toată şcoala Şi-aşa era o mega-excepţie că mi se dădea voie să vin şi eu de fiecare dată când se întâlneau OK, până şi mie, aşa, ca motan, mi-e limpede ca lumina zilei că dacă Leonie e o gâsculiţă, apoi Isabell nu-i altceva decât o super-gâsculiţă În privinţa asta, chiar nu mai am nicio îndoială Chiar dacă habar nu am cine-i de fapt Isabell asta Pauli răsuflă din greu — Bine, Leonie, oricât de răutăcioasă ai fi tu, se vede din avion că soră-ta e şi mai şi! Aha Carevasăzică Isabell este sora mai mare Leonie îi aruncă lui Pauli o căutătură cruntă — Se vede că eşti singură la părinţi şi nu trebuie să ai de-a face cu o soră Să ştii că nu-i deloc uşor, orice ai crede tu! Pauli dă din umeri — O fi Dar să văd dacă am înţeles bine Sora asta a ta se vede cu gaşca ei de fraiere şi se întreabă una pe alta, în gura mare, dacă nu cunosc vreun infractor pe care să-l poată tocmi pentru o fărădelege Şi vii tu, gata să faci pe nebuna, şi te apuci să povesteşti că tocmai ai dat de curând de cineva care nu ia legile foarte în serios Şi că poţi să îl recomanzi, ca pe un răufăcător de încredere Nu? chicoteşte Pauli — Ha-ha-ha, foarte nostim! Cu privirea mea încercată, de animal de casă, mă prind imediat că, de fapt, vorbele lui Pauli nu i s-au părut lui Leonie deloc nostime La oameni, aşa ceva se cheamă „ironie” Nici până în ziua de azi n-am priceput de ce le-o fi plăcând oamenilor să spună lucruri taman pe dos faţă de ceea ce gândesc Şi invers, să gândească cu totul altceva faţă de ce scot pe gură La noi, la pisici, nu i-ar fi trecut nimănui prin cap să facă aşa o trăsnaie! — Şi mai departe? intervine Kira, hotărâtă să afle totul Leonie ezită câteva clipe, după care spune în şoaptă: — Pe urmă pe urmă le-am povestit cu cine m-am întâlnit pe stradă şi că, pentru bani, tipul n-ar avea nicio problemă să încalce legea Dar vă dau cuvântul meu de onoare: n-am ştiut că avea legătură cu examenul de bac şi nici că tipul ar fi trebuit să dea o spargere la noi, la şcoală Adică De fapt, nici acum nu mi-e foarte clar A fost doar o bănuială, că de-aia am şi ţinut atâta să fiu şi eu de faţă atunci când v-aţi dus la Şcoala Gutenberg Am tras cu urechea la ce vorbeaţi şi am avut pe dată o presimţire că ar putea fi legat de Isabell Dar poate că nu era nicio legătură Poate că Isabell şi prietenele ei voiau cu totul altceva de la tip Tom clatină din nou din cap — Nu, cred că bănuielile tale erau îndreptăţite Dă-o-ncolo, chiar atâtea coincidenţe? E adevărat că Isabell e de-abia într-a unşpea, dar jumătate dintre gâsculiţele alea de prietene ale ei au dat bacul anul ăsta Şi, fiindcă nu-s chiar cele mai strălucite eleve, ca să se descurce la examen, pot să-mi închipui că s-au gândit să pună în locul lucrărilor deja scrise, dar pline de greşeli, unele false, dar perfecte Leonie lasă capul în jos — Da, se prea poate — Ce mai, aşa a fost! izbucneşte Pauli Nu ne-a mai rămas decât să mergem cu Leonie la poliţie, ca să le povestească cu gura ei chestia cu Isabell, şi gata La drum! Ce mai aşteptăm? spune ea, bătând din palme Leonie face ochii mari — Nici nu mă gândesc să fac aşa ceva! — Ce? exclamă Tom, privind-o nelămurit — Nici nu mă gândesc să merg la poliţie Cum să-mi cereţi aşa ceva? Chiar dacă Isabell se poartă câteodată ca o scorpie, n-aş vrea niciodată s-o bag în belele Pur şi simplu nu vin la poliţie! — E foarte frumos că-ţi faci asemenea griji în privinţa surorii tale! Pe de altă parte însă, gândeşte-te şi la fratele meu! Dacă nu i-ai fi dat lui Isabell pontul cu Vadim, cine ştie dacă ea şi prietenele ei ar mai fi pus la cale planul ăsta stupid! Lui Tom i se umflă o venă pe frunte Chiar că pare furios Leonie îi mai trage un smiorcăit în batistă — Aşa-i Şi chiar îmi pare foarte rău Dar nu vreau să povestesc lucrurile astea la poliţie Şi nici măcar nu sunt obligată Nu cred că poţi fi silit să depui mărturie împotriva propriei surori Cu aceste cuvinte, îşi împinge scaunul şi se ridică de la masă — M-am săturat de interogatoriul vostru V-am spus tot ce ştiu Mai lăsaţi-mă în pace! Se răsuceşte pe călcâie şi o ia din loc, fără să ne mai arunce vreo privire Kira suspină — Presupun că n-are sens să ne-aşteptăm ca bleaga asta să-şi schimbe părerea — Bine, şi-atunci ce-i de făcut? Am putea pur şi simplu să-l sunăm pe domnul Bange şi să-i spunem ce ne-a povestit Leonie, vine Pauli cu propunerea — Nu ştiu, zice Tom pe un ton şovăielnic Din păcate, n-avem nicio dovadă Chiar şi dacă poliţia le-ar lua la întrebări, fetele oricum n-ar recunoaşte nimic, iar Vadim, fireşte, ar tăgădui totul — Aşa n-o mai scoatem la capăt niciodată! Trebuie să le dăm cumva în vileag Mă credeţi sau nu, iarăşi mi-a venit o idee! spune Kira, zâmbind cu satisfacţie şi rezemându-se comod de spătarul scaunului — Păi şi nu ne spui şi nouă? sare Pauli, privind-o plină de speranţă Kira însă clatină din cap — Răbdare! Înainte de asta, mai am câteva lucruri de pus la punct Miorlau! Măi să fie! Şi pe mine mă roade curiozitatea! Ce-o mai pune la cale prietena mea, Kira? Un plan, un erou salvator şi o prietenie ca-ntre bărbaţi — Kira, eu înţeleg că vrei să-ţi ajuţi prietenii, dar părerea mea e că este mult prea primejdios! E treaba poliţiei să prindă răufăcători, nicidecum a şcolarilor! Werner se plimbă de colo colo prin camera de zi, agitat nevoie mare şi împungând de zor prin aer cu degetul arătător Rareori face aşa, numai în cazuri urgente; în rest, Werner e un individ care-şi păstrează cumpătul Dar se pare că acum e o situaţie de urgenţă Şi-i vorba despre Kira, care tocmai le-a povestit celor trei colocatari adulţi felul în care s-a gândit ea să-l dea în vileag pe Vadim ca spărgător al casei de bani În planul ăsta extraordinar, mama ei, Ana, ar urma să joace un rol însemnat, ceea ce mie mi se pare o idee cu totul extraordinară Cine să fie mai potrivit să-i întindă lui Vadim o cursă dacă nu Ana! Planul sună cam aşa: Ana să-şi dea întâlnire cu Vadim într-un local şi să-i spună c-ar avea nevoie de un spărgător dibaci, întrebându-l totodată dacă n-ar putea s-o ajute chiar el Că aşa ar fi auzit ea, că în spatele spargerii de la şcoală s-ar afla chiar el şi ar vrea acum să-l angajeze şi ea Fireşte, pe bani buni Şi dacă se arată de acord să facă treaba – ţac! – e prins în cursă ca un şoarece fiindcă, bineînţeles, Ana ar înregistra pe ascuns, cu telefonul ei mobil, toată discuţia Cu înregistrarea am merge pe urmă la poliţie, ăia l-ar aresta pe Vadim, iar el, în faţa dovezilor zdrobitoare, ar mărturisi cine îl pusese să fure lucrările scrise Şi aşa, Nico nu ar mai trebui să dea proba din nou Genial, nu? Din păcate, Werner e de cu totul altă părere: — Serios acum, Ana, la ce ţi-ar trebui ţie serviciile unui spărgător? Oricine şi-ar da seama că povestea e cusută cu aţă albă! O să se prindă imediat! — Nu-ţi face tu griji, că ştiu deja ce să zic, încearcă Ana să-l liniştească Ana primeşte întăriri şi de la mama ei, care se vede că de-abia aşteaptă să-l pună pe Vadim cu botul pe labe — Staţi aşa, domnule profesorrr, că-i foarte simplu! Ana, tu îi spui lui Vadim că bijuterii de la mătuşa Daria au ajuns la casa de amanet E o veeeche moştenire Şi ai nevoie neapăraaat să le capeţi înapoi! Nenorocirrrea-i că n-ai niciun ban, că profesorrr aşa de cărpănos! termină babuşca ce-a avut de zis şi se pune pe chicotit Werner pufneşte şi rămâne împietrit — Dar eu nu sunt deloc cărpănos! Babuşca râde în hohote, se întinde după mâna lui Werner şi i-o strânge în fugă — Ştiu asta, cum să nu ştiu, profesorrre! Numai că asta vrem să-l facem să creadă pe Vadim, care o să înghită găluşca imediat Fiindcă e invidios din fire pe toţi cei care au reuşit în viaţă Fiindcă el nu-i decât terchea-berchea Aşa c-o să facă mare plăcere la el s-audă lucruri rele despre profesor cu succes Aşa deci! Chiar dacă teoria asta e nouă pentru mine, sună logic Babuşca se pricepe la oameni, nu glumă! Se pare c-aş avea multe de învăţat de la ea despre mergătorii ăştia pe două picioare Cu toate astea, Werner nu e pe deplin convins Îşi încreţeşte fruntea şi-şi freacă bărbia cu palma — Bine, dar chiar dacă Vadim ar muşca momeala, tot e foarte periculos Cred c-ar trebui să-l punem la curent pe inspectorul de la serviciul de criminalistică, pe domnul Bange sau cum îl mai cheamă M-aş simţi mai liniştit dacă ar fi şi el implicat — Nu-s deloc de acord, zice Ana Vadim a avut o groază de necazuri cu poliţia Dacă nu are nimic de-a face cu furtul casei de bani, n-aş vrea să-l vâr fără rost în povestea asta Ori îmi mărturiseşte, şi-atunci chiar putem dovedi că el e cel care a scos din şcoală casa de bani, ori îl lăsăm în pace Werner suspină — Bine atunci Însă vin şi eu cu tine Să nu se întâmple ceva — Ce să se întâmple? În cel mai rău caz, Vadim o să se arate mirat de ce-i cer, o să-şi bea cafeaua şi o să plece — Dar dacă Vadim se prinde că i se întinde o cursă şi-i sare ţandăra? Nu, vin şi eu şi m-ascund pe undeva, prin apropiere Iar dacă lucrurile o iau razna, sar în ajutorul tău! Am ştiut eu dintotdeauna că sub înfăţişarea blajină a lui Werner se ascunde un adevărat erou! Ana îi zâmbeşte atât de fermecător, încât până şi pe mine mă ia cu fierbinţeli pe la inimioară — Mulţumesc, Werner! Foarte drăguţ din partea ta Babuşca, care abia dacă mai are răbdare, se porneşte să bată din palme — Bun, bun! Aşa facem! Exact! La atac! Pe el, cu răcnete de luptă! Sigur o să mă ocup şi eu s-aduc ceva întăriri Că doar e o misiune perfectă pentru cei patru cu muşchi tari! *** — Nu ştiu, zău, îmi răspunde Spike fără chef, tolănindu-se mai bine Mie mi-a ajuns excursia noastră până la Şcoala Gutenberg, nu-mi trebuie altă aventură În plus, e weekend, vreau şi eu să-mi refac puterile Să-şi refacă puterile? După ce? Slăninosul ăsta de Spike zace cu burta la soare cât e ziua de lungă Mă şi mir că ştie ce-i ăla „weekend” Dar de ce mă agit atâta? Că doar sunt destule pisici prin preajmă! Fac ochii roată, dar dau numai de Caramel De Odette şi de Francesco nici urmă — Caramel, tu ce zici? Pot să contez pe tine? Caramel se trage mai aproape, parcă mişcându-se cu încetinitorul Mai încet nici că se poate! — Ultima noastră misiune a sfârşit cam prost, Winston Iar aventurile astea ale tale au cam început să-mi dea fiori — Cum adică a sfârşit cam prost? i-o întorc, pufnind revoltat Nu-i deloc adevărat! Ce, nu i-am prins pe hoţi? Caramel se scutură — Nu, amice, ei ne-au prins pe noi! Unde mai pui că ne-ai păcălit atunci când ai zis c-o să vină şi copiii Ce ne făceam dacă nu aveam eu presimţirea aia nemaipomenită şi nu rămâneam afară! Am fi fost terminaţi acum cu toţii Nu, aşa nu mai merge! Data viitoare, caută-ţi mătăluţă alţi fraieri! Miorlau, mare cârtitor mai e şi ăsta! Lasă, că nu-i o pierdere prea mare, că un iepure fricos cum e Caramel oricum nu s-ar încumeta să se pună în calea lui Vadim Decât să-l aud mereu bombănind, mai bine îmi văd singur de ce-am de făcut! Ce-i drept, ar fi frumos să mă pomenesc acum cu Odette, că îndrăzneala ei mi-ar prinde bine Ce să mai zic că-i şi foc de isteaţă — Nu ştii pe unde umblă Odette? mai încerc eu să scot de la sforăilă ăsta de Caramel — Habar n-am Poate că-i plecată cu Francesco să-i arate oraşul Că în curând, el se întoarce la Palermo Francesco se cară? Asta da veste bună! Cad câteva clipe pe gânduri Dar poate că nu tocmai! Aşa cum văd că stau lucrurile cu Spike şi Caramel, măcar Francesco m-ar fi ajutat E periculos de chipeş şi îi face curte lui Odette, dar, una peste alta, e un tip de nădejde În orice caz, e mult mai capabil decât puşlamalele astea două de-aici Oftez Cum mai pun eu pe picioare un grup de sprijin pisicesc pentru Ana? În timp ce mă dau de ceasul morţii să completez efectivul pisicesc, luptându-mă cu leneşi şi cu fricoşi, Francesco şi Odette intră agale în curtea din spate În sfârşit Uite şi jumătatea mai vitează! — Bună, Winston! mă salută prietenoasă Odette Cum e, ţi-ai mai revenit după aventura prin care am trecut? — Mai mult decât atât! Sunt gata de una nouă Sper că şi voi, căci Spike şi Caramel sunt de-a dreptul terminaţi! — Ah, terminato no este niciodată Francesco! Francesco este mereu pronto per nuove aventurrre! Şi, cu un gest de actor, drăguţul cotoi alb se saltă în toată splendoarea înălţimii lui Numai că azi nu mă mai deranjează câtuşi de puţin chestia asta Dimpotrivă, mă bucur că în sfârşit am parte şi eu de întăriri Că de cârcotelile de-aici, de prin curtea din spate, m-am săturat până-n gât — Prea bine! Tu cum stai, Odette? — Normal că sunt alături de voi! Oricum nu vă pot lăsa singuri unul cu celălalt Ar fi mult prea periculos Ei bine, despre ce-i vorba? Le explic pe scurt celor doi planul Anei şi al Kirei Odette şi Francesco mă ascultă cu atenţie — Aşa, şi Werner crede că Ana ar avea nevoie de o escortă, în caz că lucrurile o iau razna Iar eu cred că are dreptate Şi ce-i mai bun şi mai bun decât un erou salvator? Fac o pauză pentru efect, iar Odette lasă capul pe-o parte — Trei eroi salvatori? — Exact! Ştii ce vreau să spun cu asta, Odette Aşa că iată ce propun: de îndată ce aflu când se lansează operaţiunea, vin şi vă dau de ştire După aia, ne luăm după Ana, Kira şi Werner Şi aşa, cu toţii laolaltă, o să avem grijă ca ticălosul de Vadim să ajungă acolo unde îi e locul: după gratii Încântat, Francesco ţopăie de colo colo — Foarrrte bene! Este aproape como la Palermo! Acolo am şi puso eu mea labele pe cel mai pericoloso raufacatore Aşa că, la aşa una coza te ajuto con mare plăcere, amico mio, Winston Per mine, este una coza de onore, collega! Odette zâmbeşte încurcată — Ia te uită ce prietenie se leagă aici, aşa, ca-ntre bărbaţi! Foarte frumos! Mă abţin de la vreun comentariu Una peste alta, cred totuşi că exagerează! Un drum primejdios până la cafenea Miorlau şi miaaauuuu! În sfârşit îi dăm drumul! E electrizant! Vadim s-a învoit să se întâlnească cu Ana într-o cafenea micuţă, deschisă de curând Totul a fost pus la punct: masa a fost rezervată, ba chiar şi una în plus, într-un colţ al încăperii alăturate La cea de-a doua masă ar urma să stea Werner şi babuşca, pentru a putea interveni la nevoie Kira, Tom şi Pauli au făgăduit ca, de data asta, să-i lase pe cei mari să se descurce singuri, chiar dacă Tom a fost cel care i-a setat Anei telefonul mobil, astfel încât tot ce se plănuise să meargă ca uns Ana avea să ţină telefonul în micul suport de masă în care se puneau meniurile Telefonul ei urma să transmită tot ce recepţiona către telefonul mobil al lui Werner Aşa că profesorul putea înregistra discuţia dintre Ana şi Vadim şi avea să îşi dea seama imediat dacă se întâmplă ceva în neregulă Chiar că-s deştepţi copiii ăştia! Francesco şi Odette s-au hotărât să aştepte împreună cu copiii în gangul intrării unei clădiri din apropiere De acolo o să aibă vedere perfectă spre cafenea şi, pentru că masa rezervată e chiar lângă fereastră, o să-i poată urmări pe Ana şi Vadim În ceea ce mă priveşte însă, nimeni nu mă poate opri să mă fâţâi cât poftesc în miezul evenimentelor Şi sunt hotărât să mă strecor în cafenea, alături de Ana şi Werner, şi să-mi găsesc pe-acolo un post potrivit de observaţie, astfel încât eu să-l pot vedea pe Vadim, dar el pe mine nu Pentru un motan, asta e floare la ureche! Nici măcar proprietarul cafenelei n-o să fie în stare să-mi stea în cale Pe drum către locul operaţiunii, sunt aşa de emoţionat, că iarăşi începe să mă doară burta Numai că n-am vreme acum de aşa ceva, căci sunt un motan în misiune! După încă două colţuri de stradă, iată-mă ajuns Eu sunt primul în faţa cafenelei, pentru că toţi ceilalţi îmi par azi incredibil de mocăiţi Aşa că mă aşez în fund în faţa uşii localului şi miorlăi în sinea mea Ana vine la mine — Winston, ce-nseamnă asta? Dacă te vede Vadim, precis o să devină bănuitor În privinţa asta, Ana are dreptate În povestea cu ţigările de contrabandă, eu şi Vadim chiar am avut de-a face unul cu altul De fapt, Vadim a avut de-a face cu Kira, pentru că ea se afla pe vremea aia în pielea mea Fireşte, Vadim nu ştie nimic despre aşa ceva — Hai, valea! Du-te, te rog, la celelalte pisici şi la copii! mai spune Ana, însoţindu-şi vorbele cu o mişcare unduită a mâinii, prin care încearcă să mă alunge de unde mă proptisem Îndărătnic, rămân însă pe loc, parcă lipit de uşă — Winston Churchill! Pleacă! Vadim trebuie să apară dintr-o clipă în alta Ce, vrei să dai totul peste cap? În mod normal, atunci când Ana mă strigă pe numele întreg, mă fac imediat băiat cuminte Altfel, de obicei mă paşte un perdaf în toată regula Numai că azi îmi iau inima-n dinţi şi îndrăznesc să nu ascult de vorbă bună; iar atunci când, în sfârşit, ajung la faţa locului şi Werner şi babuşca şi deschid uşa cafenelei, dau pur şi simplu buzna înăuntru, sperând să nu fiu dat imediat afară în şuturi Spre norocul meu, înăuntru e destul de multă agitaţie, aşa că niciunul dintre clienţi nu mă bagă în seamă Îmi rotesc iute privirea prin cameră şi descopăr că între unele mese se află nişte panouri despărţitoare, pe sub care te poţi ascunde foarte bine Mai ales atunci când eşti negru ca noaptea, pentru că aşa sunt şi panourile astea despărţitoare De cum se aşază Ana la masa rezervată, iau şi eu poziţie sub panoul imediat învecinat şi mă ghemuiesc cât mai bine la adăpostul lui Aici cu siguranţă Vadim n-o să mă vadă, mai cu seamă că n-o să aibă ochi decât pentru Ana! Werner şi babuşca se retrag în încăperea din spate Începem să îl aşteptăm pe Vadim Iarăşi mă doare burta „Nu acum”, îmi zic în sinea mea, chircindu-mă puţin mai mult lângă panoul despărţitor În sfârşit, se deschide din nou uşa cafenelei, iar la urechi îmi ajunge un glas cunoscut — Bună, Ana! Nici nu-ţi închipui cât de mult m-am bucurat că m-ai sunat! Vadim se îndreaptă către masă Ana se ridică de pe scaun, iar el o pupă pe obraji şi se aşază pe locul de vizavi — Mi-ai spus la telefon că ai nevoie de ajutorul meu Iată-mă! Nu pot să văd faţa Anei, dar presupun că la asemenea vorbe răspunde cu zâmbetul ei timid şi irezistibil, ăla pe care şi iubitul meu Werner îl găseşte minunat — Da, îţi mulţumesc că ai venit Ce vrei să bei? — Doar o cafea Tu? Vadim cheamă o chelneriţă şi îi comandă două cafele, iar fata se întoarce în scurt timp, aşezând ceva pe masă Din ascunzătoarea mea, adulmec mirosul inconfundabil al cafelei — Aşa păi uite despre ce-i vorba, începe Ana, cu frământare în glas Tu îţi mai aduci aminte de mătuşa Daria? — Îhî, mormăie Vadim — Află atunci că mătuşa Daria avea o mulţime de bijuterii valoroase Veche moştenire de familie După moartea ei, ar trebui să le capăt eu, pentru că Daria n-are copii, iar eu sunt singura ei nepoată — Aha Vadim pare uşor plictisit Nici nu mă mir Probabil că în loc să cugete la bijuteriile mătuşii Daria, ar prefera s-o strângă de mâini pe Ana, cu gândul la un viitor împreună — În orice caz, de vreo jumătate de an, mătuşa Daria şi-a dus bijuteriile la o casă de amanet Avea de plătit la dentist o lucrare foarte scumpă şi nu avea niciun ban Aşa că a dus bijuteriile acolo şi a căpătat în schimb un credit — Mda, e rău de tot fără bani, comentează Vadim sec Da, ştie el ce ştie! — Aşa, şi dacă nu înapoiază creditul cât de curând, bijuteriile o să-i fie vândute la licitaţie Numai că n-are bani de aşa ceva După cum nici eu şi nici mama n-avem — Bine, dar tu parcă ai o slujbă Ce, nu te plăteşte bine profesorul? Câteva clipe, Ana şovăie Hai, fa-ţi curaj odată şi zi-o! Că altfel sigur o să intre şi Vadim la bănuieli — Mda, din păcate, nu Plăteşte foarte prost Iar de împrumutat bani în avans de la el nici nu poate fi vorba Vadim fluieră a pagubă — Carevasăzică am avut dreptate! Profesorul e un cărpănos şi, după ce că-i bătrân, mai e şi-un zgârie-brânză! Mai bine rămâneai cu mine! — Ăăă, da Ce să zic, mintea cea de pe urmă D-aia am nevoie de ajutorul tău acum Din ascunzătoarea mea, îl văd pe Vadim cum îşi ridică braţele a neputinţă — Îmi pare rău, dar, din păcate, nici eu nu stau bine cu banii Altfel fireşte că te-aş împrumuta — Dar nici nu trebuie să faci asta Am altă idee — Şi anume? — Păi dar ştii, te rog să nu te superi! Nu-i decât o întrebare — Sigur, cum să mă supăr? Dă-i drumul! — A ajuns până la mine un zvon cum că ai fi furat pentru cineva casa de bani de la şcoala Kirei Cu alte cuvinte, că te-ar fi pus cineva Şi mă întreb dacă n-ai face aşa ceva şi pentru mine Fireşte, contra cost Îmi ţin respiraţia şi aştept încordat răspunsul lui Vadim Între timp, mormăielile din burtă au ajuns atât de serioase, încât mi-e teamă c-o să mă dea de gol Iar Vadim ăsta nu mai răspunde şi el odată! Pare să chibzuiască Milostiv zeu al pisicilor, doar nu ne-am înşelat în privinţa lui! — Eşti bine informată Aşa-i, i-am făcut cuiva un serviciu cu casa de bani Am dat lovitura împreună cu doi tovarăşi de-ai mei, numai că n-a fost vorba de bani, ci de nişte lucrări scrise Ura, ura, URRRAAA! Şi de trei ori miorlau şi miau! Sfântă sardină în ulei, în sfârşit mărturisirea pe care o aşteptam! Sunt atât de entuziasmat, încât mai că-mi vine să sar din ascunzătoare Dar, pentru că sunt un motan isteţ şi chibzuit, rămân la pândă — Drept să spun, d-asta ţi-am şi dat întâlnire atunci, spune Vadim şi rânjeşte — Dar ce-are întâlnirea noastră cu furtul casei de bani? Şi eu care am crezut că voiai să mă mai vezi, fiindcă lucrai pe-aproape Deodată, rânjetul se lăţeşte pe faţa lui Vadim, de se face cât o banană — Şi asta Voiam să te şi văd Dar, înainte de orice, voiam să fac o copie după cheile din legătura ta — Cum? rosteşte Ana cu nemaipomenită revoltă în glas — Păi da, fiindcă atunci când ne-am revăzut pe stradă mi-ai povestit că ai început să lucrezi ca profesoară de muzică la şcoala Kirei Aşa că, punând totul cap la cap, am ajuns la concluzia că e foarte posibil să fi primit şi tu o cheie de la intrarea în şcoală — Vadim, ce-ai făcut?! răsună glasul Anei, plin de mânie — A fost foarte simplu Când eram la cafea, tu te-ai dus pentru scurt timp la toaletă Atunci am scos din geanta ta legătura de chei şi, cu nişte plastilină, am luat amprenta fiecărei chei în parte Slavă Domnului, n-au fost prea multe Aşa că, atunci când te-ai întors la masă, eu îmi terminasem de mult treaba Acum se aude limpede că Ana răsuflă din greu — Eşti pur şi simplu insuportabil! Eu îmi Aoleu, sper ca Ana să-şi păstreze cumpătul şi să nu uite totuşi că se află aici în misiune! — Ei, şi tu, Ana! încearcă Vadim s-o potolească, râzând La urma urmelor, n-am făcut decât să le dau o mână de ajutor unor şcolari Dacă zici că şi tu ai nevoie de sprijinul meu, o să te-ajut şi pe tine! Câteva clipe de tăcere, un glas care se drege, după care, spre norocul nostru, Ana îşi vine din nou în fire: — Ăăă mda atunci, dacă ai putea să m-ajuţi şi pe mine să pun mâna pe bijuteriile mătuşii Daria, ţi-aş rămâne adânc recunoscătoare Uite, deocamdată aş putea să-ţi dau pentru treaba asta două sute de euro Iar restul bijuteriilor de la casa de amanet poţi, bineînţeles, să le păstrezi sănătos Merită afacerea, chiar şi pentru tine — Ana, cum spuneam: o să te-ajut Dar numai cu o condiţie — Ce, nu ajung două sute de euro? Vadim oftează din greu — Nu, puţin mă interesează pe mine banii Vreau să te întorci la mine Adică te ajut numai dacă laşi slujba de la babacul ăsta tont de Hagedorn şi te muţi din nou cu mine Miorlau! Era la mintea cocoşului că aşa un infractor o să încerce să profite de situaţie! Nu, dintr-un asemenea pungaş n-avea cum să iasă în vecii vecilor vreun gentleman! Ana trage cu nădejde aer în piept, ca atunci când te vezi silit să iei o hotărâre grea Chiar că-i mare actriţă! — Bine, Vadim Accept Mă întorc la tine Vadim se apleacă spre Ana şi-i apucă mâna Grrrr şi ptiu! Zău dacă n-aveam chef să mă reped pe sub panoul despărţitor şi să-l muşc! — Ana, la clipele astea am visat mereu în cursul ultimelor luni Mă faci cel mai fericit bărbat Ha! Dac-ar şti el! — Cred că, pentru a sărbători o asemenea zi, ar trebui să bem ceva deosebit Ia să vedem noi dacă-n crâşma asta au şi ei vreo şampanie mai ca lumea Cu aceste cuvinte, Vadim se întinde peste masă şi trage un meniu din suportul de masă! Numai că face totul cu o mişcare atât de energică, încât saltă de la locul lui tot suportul Oh, nu! Sper să nu se întâmple acum tocmai lucrul de care mă tem! Buuuf! Din nefericire, exact asta se întâmplă Telefonul mobil, cel atât de grijuliu dosit, cade pe blatul mesei, chiar sub ochii lui Vadim Un fost prieten primejdios, un erou al zilei şi nişte talente surprinzătoare Mă trag până la marginea panoului despărţitor, ca să pot vedea mai bine Vadim cască ochii la telefonul mobil care zace pe masă, în faţa lui — Asta ce mai e? face el, întinzând mâna după aparat E-al tău cumva? — Ăăă, nu, de ce? răspunde Ana, cu tremur în glas Vadim vâră o mână într-un buzunar al pantalonilor, scoate la vedere propriul lui telefon mobil şi formează un număr Peste câteva clipe, telefonul Anei începe să bâzâie — Nu mai spune! Zici că nu-i al tău? Ciudat aparat, văd că se-apucă să sune dacă formezi numărul tău de telefon Iar dacă mă uit mai bine la afişaj, văd că se află chiar acum în legătură cu un alt telefon mobil Vadim îşi face o socoteală scurtă Dar una chiar FOARTE scurtă — Ia spune-mi, e posibil cumva ca, invitându-mă aici, să fi vrut să-mi întinzi o cursă? Am fost cumva ascultaţi? — Vadim, nici vorbă de aşa ceva! Nu poate fi decât o întâmplare Vadim sare de la masă şi o prinde pe Ana de încheietura mâinii — Tu chiar mă iei drept prostul proştilor, ticăloaso! Ce vrei de fapt de la mine? Să vii cu mine imediat Lămurim noi totul afară Şi Dumnezeu să te aibă în pază dacă nu-mi vii cu o explicaţie fără cusur! O smulge de pe scaun pe Ana, care e mult prea înspăimântată ca să i se împotrivească Aş vrea să ies din ascunzătoare, dar chiar atunci mă copleşesc aşa nişte crampe la stomac, că de abia mă pot mişca Ce nenorocire! Mai rău nici c-aş fi putut s-o păţesc! Ce s-o întâmpla cu mine? Dar Werner pe unde o fi? Că doar trebuie să fi auzit şi el toate astea! Vadim a târât-o pe Ana afară pe uşă Mă târâi şi eu cu greutate pe urmele lor Câţiva clienţi din jur aruncă după noi priviri împietrite, dar se pare că nimeni n-are niciun chef să se bage unde nu-i fierbe oala Grozav, n-am ce zice! Voi, oamenii, sunteţi ca nişte baloturi de paie nesimţitoare! Nu vă mişcaţi decât dacă-i pielea voastră în joc Sfântă sardină în ulei, pe unde o fi Werner? În sfârşit apare şi el, venind în fugă dinspre încăperea din spate a cafenelei, urmat îndeaproape de babuşca Izbeşte uşa în lături şi tustrei dăm năvală în stradă Acolo, pe porţiunea de trotuar din faţa cafenelei, se află Vadim şi Ana El continuă s-o ţină strâns de braţ şi să ţipe la ea, cu o furie neîmblânzită Ana încearcă să se apere, urlând şi ea la Vadim, dar el nu se potoleşte şi pace Ce mai, un tablou de groază! Poate că tot mai bine am face dacă am chema poliţia — Hei, dumneata! Fă bine şi lasă imediat femeia în pace! i se adresează Werner lui Vadim, cu glas răspicat, dar potolit Vadim se întoarce către profesor — Ce-i, măi, nenorocitule! Ia vezi-ţi tu de treaba ta, că asta-i o problemă de familie! Vadim e atât de pornit, că nici nu îşi dă seama că a început să facă spume la gură Oare şi oamenii turbează? — Nu-ţi mai spun decât o singură dată, după care chem poliţia: las-o imediat pe Ana în pace! Vadim încremeneşte şi o strânge pe Ana de încheietură şi mai tare — Aşa deci, vă cunoaşteţi? N-oi fi cumva profesorul ăla? — Ba da, îi răspunde scurt Werner O strălucire primejdioasă se iveşte în privirea lui Vadim — Nu mai spune, zdreanţă bătrână vrea s-o facă pe eroul! strigă el în bătaie de joc Ştii ce? Nu crezi c-ar fi trebuit să te fi încumetat la aşa ceva cu câţiva ani în urmă? Oricum, mă bucur că ne întâlnim în sfârşit, că şi-aşa am o socoteală de încheiat cu tine Nimeni nu-mi ia mie femeia! — Vadim, termină cu toată nebunia asta! strigă Ana, care, între timp, şi-a recăpătat glasul Şi dă-mi drumul odată! Se mai smuceşte o dată mai zdravăn şi chiar izbuteşte să se elibereze din strânsoarea lui, pentru că se pare că Vadim nu-i mai dă prea multă atenţie, fiind mult mai interesat de Werner Tipul face un pas spre profesor, cu mişcări de animal de pradă, gata să sară la atac Iar eu încep să simt cum mi se ridică tot părul de pe spinare, dinspre vârful cozii până spre ceafă E primejdie mare la mijloc — Tu m-auzi, moşule? Nimeni nu-mi ia femeia! — Vadim, ce-nseamnă asta? strigă Ana la el Domnul profesor nu m-a luat deloc de la tine Te-am părăsit atunci fiindcă eşti ţicnit de-a binelea Ce, ai uitat? Aveam nevoie de un acoperiş deasupra capului, iar el, în bunătatea lui, mi l-a oferit Atât şi nimic mai mult! Din păcate, Vadim nu e deloc atent la ce spune Ana În schimb, mai face un pas spre Werner şi scoate la iuţeală ceva din buzunar Ce naiba o fi? Mă uit mai atent şi Milostiv zeu al pisicilor, e un CUŢIT! Werner înghite în sec — Aţi înnebunit de tot? Lăsaţi chestia aia deoparte! Vadim râde — Da, hai că acum ai şi făcut în pantaloni, nu? Hai odată! Arată-mi şi mie de ce eşti în stare! Se apropie tot mai mult de Werner, fluturând cuţitul prin aer Werner se trage un pas înapoi, numai că nu prea are unde A ajuns aproape cu spatele la zid Cu coada ochiului, observ că babuşca scotoceşte prin poşetă Te pomeneşti c-o fi având şi ea un cuţit! Dar la fel de bine ar putea să-şi caute şi rujul de buze, nu? Pe femeia asta o cred în stare de orice, chiar şi să se apuce liniştită să se rujeze! Între timp, Vadim a ajuns chiar în faţa lui Werner şi îl ameninţă cu cuţitul — Hai, profesore! Apără-te dacă eşti în stare! Oh, nu! Ce să facă acum bietul meu profesor? Că pe-acolo, pe la universitatea aia a lui, sigur n-a apucat să dobândească cine şi ce experienţă cu răufăcătorii violenţi! Dar de ce mama naibii trebuie să mă simt şi eu tocmai acum în halul ăsta de rău? Ce ghinion că nu pot să ajut! Pe când stau aşa la sfadă cu mine însumi, lucrurile o iau razna Prin faţa mea zboară ceva ca o nălucă alburie, care se înfige în braţul lui Vadim El scoate un răcnet de durere şi se clatină pe picioare, dându-se un pas înapoi, lucru de care profită Werner, pentru a lansa un contraatac fulgerător Îşi ia avânt şi-i arde lui Vadim, direct în faţă, o lovitură de pumn straşnică! Lui Vadim îi piere piuitul Cade într-o rână, ca un sac cu faină, şi rămâne întins pe jos Ca trăsnetul, nu altceva! Oare Werner a fost boxer profesionist într-o viaţă anterioară? *** — Doamnă Kovalenko, aţi făcut foarte bine că aţi chemat poliţia! A fost o hotărâre înţeleaptă Zău dacă pricep de ce toată lumea de-aici ţine neapărat să facă pe poliţistul! spune domnul Bange, fără să mai contenească cu laudele pe care i le aduce babuşcăi Bătrâna nu-şi mai încape în piele de mândrie Fiindcă adevărul este că acolo, în faţa cafenelei, babuşca nu băgase mâna în poşetă după rujul de buze, ci după telefon Nici nu s-a prăbuşit bine Vadim pe asfalt, că de după colţ au şi apărut în viteză două maşini de patrulare Până să-şi vină el în fire, se afla din nou pe bancheta din spate a unei maşini de poliţie, cu mâinile încătuşate Presupun că la ora actuală se află într-o primitoare celulă de închisoare, în timp ce noi – din nou! – stăm în bine-cunoscuta noastră secţie de poliţie şi primim cuvenita dojană din partea domnului Bange — Oricum aţi da-o, vi l-am cam oferit pe tavă pe făptaş, ne apără Werner timid Fiindcă sunt sigur că înregistrarea audio a prins bine Domnul Bange dă ochii peste cap — Ştiţi ce, vă rog nici nu mai vreau s-aud de-aşa ceva! E strict interzis să înregistrezi conversaţii pe ascuns, fără mandat Pentru aşa ceva până şi poliţia are nevoie de permisiunea unui judecător! Aşa că vă rog, nu mai pomeniţi despre asta, domnule poliţist de ocazie! — Scuze, bâiguie Werner Ana îşi drege glasul şi spune: — Domnul Hagedorn n-are nicio vină Dimpotrivă, el chiar a vrut să vă sune imediat De vină-s numai eu, care am avut ideea să încerc mai întâi după capul meu Între timp, mi-am dat şi eu seama că a fost o prostie din partea mea Domnul Bange suspină — Mda, cel puţin de data asta copiii s-au ţinut deoparte, zice poliţistul, aruncând o privire spre Kira, Pauli şi Tom, care stau cuminţi pe nişte scaune şi tac mâlc Până la urmă însă, totul s-a rezolvat Căci domnul Todorovici a recunoscut implicarea în lovitura dată la Gimnaziul Wilhelmin Celelalte motive o să le aflăm cu siguranţă pe parcursul audierilor care vor urma, dar bănuiala voastră a fost corectă — Ha, vedeţi? izbucneşte Ana, bătând din palme Bange o priveşte cu reproş — Chiar şi-aşa, v-aţi convins şi dumneavoastră cât de repede poate să scape de sub control o asemenea situaţie Nu uitaţi c-a fost cât pe ce să se lase cu lovituri de cuţit! Werner dă din cap, aprobator — Da, îi sunt chiar foarte recunoscător pisicuţei ăleia albe Dacă nu era ea Chiar că-i eroul momentului Aici are dreptate Era să uit Sau, mai cinstit fie spus, am încercat să trec sub tăcere amănuntul ăsta, dar adevărul e că eroul momentului se cheamă Francesco Căci năluca aceea alburie fusese colegul nostru italian, cel care, cu un curaj nebun, s-a aruncat asupra lui Vadim, făcându-l astfel să piardă controlul asupra situaţiei Jos pălăria, că doar a fost o figură de toată admiraţia! La urma urmei, e exact cum spusese şi Spike despre el atunci când Francesco şi-a făcut prima dată apariţia: un veritabil bătăuş de cartier, oţelit în realitatea cea crudă din Palermo! Dacă nu aş fi avut probleme cu burta, fireşte că nici eu n-aş fi procedat altfel Numai că în cazul de faţă e valabilă, din păcate, vorba aia veche cu mortul de la groapă, care nu se mai dezgroapă Aşa se face că salvatorul e acum Francesco Şi nu Winston Miorlau Deodată, mi s-a făcut din nou rău O surpriză Ba nu, chiar două Fiindcă tot veni vorba, nu merită întotdeauna să dai dovadă de vitejie Aşa şi cu Francesco, care, momentan, nu s-a ales cu mai nimic din intervenţia lui de clasă mondială Dimpotrivă Fiindcă după ce a încasat un pumn de la Werner, Vadim s-a prăvălit peste motan, aproape îngropându-l sub el, iar acum bietul Francesco, cu o labă scrântită şi o fractură de coastă, a încăput pe mâinile doctorului veterinar Sau, mai bine zis, pe cele ale doctoriţei noastre veterinare, doamna Wilmes Că acolo l-a dus poliţia după curajoasa lui intervenţie La întoarcerea de la secţia de poliţie, eu şi Werner trecem pe la Francesco Ana, babuşca, copiii şi Odette au apucat-o deja spre casă Numai eu a mai trebuit să trec pe la doamna doctor, pentru că lui Werner i s-a părut că sunt mai bleg decât de obicei URĂSC vizitele la doctorul veterinar şi abia după ce sunt urcat pe masa de control îmi dau seama ce grea a fost pentru mine ziua de azi Doamna doctor Wilmes îmi masează burtica pe toate părţile, după care se întoarce către Werner — Mda, chiar se aud nişte chiorăituri din intestinele lui A mâncat ceva mai neobişnuit? Ceva ce nu e de obicei în meniul lui, ca să zic aşa? Werner clatină din cap — Nu, din câte ştiu eu, nu De când a halit pe ascuns o oală întreagă de paste cu carne tocată, stăm cu ochii pe el Doamna doctor Wilmes râde Grozav, ce să zic Acum mi-am făcut reputaţie de mâncău! — Sau a avut parte de ceva stres în ultimul timp? întreabă doctoriţa — Ce-i drept, a avut N-o să vă spun toată povestea, dar motanul ăsta a trecut azi prin unele încercări — Hm Asta ar putea fi o explicaţie Pentru că am impresia că Winston e cam încordat Şi e şi foarte adevărat că unele animale pur şi simplu nu suportă deloc starea de stres Poate nu-i trebuie decât puţină linişte Şi mai grozav Iată-mă acum şi mâncău, şi molâu! — Un sfat cum nu se poate mai bun, îi dă dreptate Werner doctoriţei Wilmes Între altele, până şi nouă ne-ar prinde bine puţină linişte — Exact Dar dacă nu se schimbă nimic, treceţi mâine din nou pe la mine Atunci o să-l cercetez cu ceva mai multă atenţie Celălalt motan al dumneavoastră a început să se simtă deja mai bine I-am dat un analgezic şi i-am imobilizat lăbuţa cu nişte aţele, ca să-i fie cât de cât protejată Dar nu-i nimic grav Puteţi să-mi daţi adresa stăpânului? Pentru nota de plată! Werner oftează — Mi-e teamă că va trebui să plătesc tot eu Fiindcă nu-i cunosc stăpânul Copiii spun că motanul ăsta s-a pripăşit pe aici Poate ar trebui să-l duc la un adăpost de animale Doctoriţa Wilmes cade pe gânduri câteva clipe — Ia staţi puţin! O să verific dacă nu poartă cumva microcip, ca să pot să-l caut în banca noastră de date Nu ne rămâne decât să sperăm că stăpânul l-a înregistrat Se duce până la uşă şi o deschide — Miriam, poţi să-mi aduci motanul cel alb din cuşca cu numărul unu? Mulţumesc! Câteva minute mai târziu, hop şi Francesco lângă mine, pe masă — Ciao, drrrrago mio! mă salută el cu prietenie în glas — Bună, Francesco! Te simţi mai bine? — Certo Io no conosco de niciun felo, ce mai vor acum şi oamenii aceşti de la mene? — Vor să afle al cui eşti Adică vor să vadă dacă ai vreun cip — Ce?! se ghemuieşte Francesco, de parcă ar vrea cineva să-l lovească Ce ciudat! Un motan atât de curajos n-ar fi trebui să se teamă de un aparat de citit cipuri! Doamna doctor Wilmes îl palpează pe Francesco la gât şi chiar dă de un cip, şi apropie de locul cu pricina un aparat care, în mare, aduce cu telecomanda de televizor a lui Werner — Aşa, hai că numărul îl am deja Să mai sperăm că băieţelul ăsta e şi înregistrat în baza de date Mă-ntorc imediat Nu trece prea mult timp şi doctoriţa revine în cabinet, ţinând în mână un bileţel — La fix! exclamă ea veselă Băiatul răspunde la numele de Franz-Josef şi e din Weddelbrook Ăsta-i un cătun pipernicit din câmpia de pe lângă Bad Bramstedt, din Schleswig-Holstein Întâmplarea face să cunosc locurile, fiindcă în împrejurimile orăşelului Bad Bramstedt mergeam să joc golf Numele stăpânei lui Franz-Josef e şi el înregistrat, o anume Antonia Meister Franz-Josef din Weddelbrook? Îl fixez cu privirea pe Francesco Acesta, încurcat, a plecat ochii în pământ — Să ţin la mine motanul şi s-o sun pe doamna asta, Meister? — Nu, nu-i nevoie Îl iau cu mine şi o caut eu pe doamnă la telefon Chiar trebuie, fiindcă motanul ei m-a scos din mare necaz Iar pentru aşa ceva, merită o răsplată O să-i dau voie să se tolănească pe canapeaua noastră după pofta inimii, până o să se arate stăpâna lui *** Bine măcar că Franţi ăsta e mai suplu! Că dacă ar fi fost Spike în locul lui, n-am mai fi încăput doi motani în cuşca de transport în care ne-a vârât Werner pentru drumul spre casă În tot timpul ăsta, deşi mă roade curiozitatea, mă hotărăsc să mai rabd o ţâră, până când Francesco o să-şi dea drumul la gură de unul singur De fapt, cel mai bine spus ar fi că încerc să rabd Până la urmă, chiar că nu mai rezist şi zic: — Ce-a vrut să spună doamna doctor Wilmes atunci când a zis că eşti din Weddelbrook? N-oi fi eu cine ştie ce specialist, dar nu sună chiar a localitate de pe lângă Palermo Şi, la drept vorbind, nu sună nici măcar a nume italienesc Ce să mai zic de numele tău, Franz-Josef Habar n-aveam că porţi un nume german Francesco nu scoate o vorbă — Hei, collega! Cu tine vorbesc! Ce se-ntâmplă? — Totu-i adevărat, rosteşte colegul de cuşcă, rămânând mai departe cu ochii în pământ Nu mă cheamă Francesco, ci Franz-Josef De cele mai multe ori însă, Antonia, colocatara mea omenească, mă alintă strigându-mă Franţi Şi nu locuiesc la Palermo, ci pe undeva pe-aici, pe la ţară În regiunea Holstein Cam pe la jumătatea drumului înspre Marea Baltică Aşa ceva e chiar bomba bombelor! Ce bătăuş de cartier? Frances ăăă Franz-Josef nu-i decât un motan de la ţară! Un mocofan din nord! Şi uite că, dintr-odată, i-a dispărut până şi accentul ăla italienesc îngrozitor Nu mai pot să-mi stăpânesc chicotelile Franţi priveşte posac, dar nu mai scoate nicio vorbă Dar cum îmi revin, mă iau iar de el şi îl întreb: — De ce ai născocit toată povestea asta? — Mda, oare de ce? — Păi nu ştiu Spune-mi tu — Ce nu ţi-e clar? Am vrut să fiu şi eu cineva — Cineva? — Da Aşa ca tine Adică în ochii lui Odette Oi fi eu un motan isteţ, dar nu pricep cum vine treaba asta Ce-o fi vrând să spună? — Nu prea te înţeleg Cum adică „în ochii lui Odette”? — Păi stai să vezi: Antonia asta a mea tocmai urmează un curs practic pe aici, prin Hamburg Cum mă plictiseam în camera ei, m-am apucat să umblu prin oraş Când m-am nimerit pentru prima oară în curtea voastră, nu m-aţi băgat niciunul în seamă O vreme, v-am ţinut sub observaţie Adică pe tine şi pe Odette Şedeaţi pe acoperişul platformei pubelelor Tu povesteai ceva, iar ea te privea cu atâta admiraţie şi afecţiune, că oricine şi-ar fi dat seama că pentru ea eşti cu totul deosebit Odette e o minunăţie de pisică şi simţeam că mă topesc de invidios ce eram pe tine Atunci când, câteva zile mai târziu, am întâlnit-o în lipsa ta, da ăăă mda, m-am prefăcut pur şi simplu că sunt aventurierul Francesco Ca s-o impresionez, pricepi? Antonia mea e moartă după bărbaţii italieni, mereu povesteşte ce temperamentali sunt ăştia şi cât farmec au Mi-am zis că poate chestia asta funcţionează şi la pisici Iar Palermo e singurul oraş italian de care am şi eu cât de cât cunoştinţă, fiindcă proprietarul pizzeriei preferate a Antoniei vine din Palermo — Adică toate astea sunt scorneli? Toată trăncăneala aia despre Italia? Ca s-o impresionezi pe Odette? Zău dacă pricep! Frânţi lasă capul în jos — Ştiu, a fost o prostie din partea mea, dar nu mai aveam cale de întoarcere Accentul, numele, poveştile alea despre Palermo Cum aş fi putut să explic că totul era o minciună? Şi câte şi mai câte n-am mai îndrugat Cu toate astea, Odette vorbeşte numai şi numai de tine Un lucru-i sigur: Franţi ăsta are o imaginaţie bogată Oare eu aş putea să inventez aşa o poveste năstruşnică? Cine ştie Oricum, o făcuse pentru Odette şi aici pot să-l înţeleg Preţ de câteva clipe, cad pe gânduri — Se pare că nici nu era nevoie de atâta strădanie — Cum aşa? — Păi aşa cum s-a dovedit chiar azi, Francesco, chiar şi sub numele de Franz-Josef, e un motan de toată isprava Un motan excepţional! am adăugat, zâmbind pe sub mustăţi — Chiar crezi? mă întreabă Franţi, privindu-mă cu mare îndoială — Si, certo, cum ar spune Francesco E cât se poate de clar Ai fost foarte curajos când ai sărit asupra lui Vadim! Fără tine, s-ar fi putut termina urât de tot Aşa că figura cu Italia chiar c-a fost o tâmpenie Ceea ce nu înseamnă însă că n-ai fi un tip de treabă Franţi lasă capul într-o parte şi mă priveşte încurcat — Hm, e foarte drăguţ din partea ta, mulţumesc! Şi ăăă ce se întâmplă mai departe? Răsuflu adânc — Păi ce să se întâmple? N-o să-i suflu nicio vorbă lui Odette Franţi răsuflă uşurat — Numai că, adaug eu, poate-ar fi mai deştept dacă te-ai încumeta să-i spui chiar tu Adică înainte să se prindă şi singură cum stau lucrurile Atunci chiar c-ar fi stânjenitor — Hm Ai şi tu dreptate O să-i spun eu cândva Mulţumesc, amice! *** Odată ajunşi acasă, pe toţi ne aşteaptă o mare surpriză, fiindcă, pentru a sărbători aşa o zi, babuşca a pregătit pe ascuns o masă festivă Chiar şi pentru mine, Odette şi Francesco Ne bulucim împreună în bucătărie şi aşteptăm ca babuşca să ne umple castronelele pe care Kira ni le pune dinainte În timp ce ne îndeamnă să mâncăm, Kira pufneşte în râs — Ia uite, dragul meu Winston, sunteţi serviţi ca la restaurant, nu altceva! Ţi-ai închipuit tu vreodată c-o să ajungi să mănânci aici minunăţiile astea alături de Odette? Hai că-i romantic, nu? E drept că şi voi meritaţi trataţia din plin Ne mângâie pe tustrei, iar Odette se apucă să toarcă — Chiar că-i nemaipomenit aici, Winston Fireşte, teamă mi-e că suntem cam mulţi pentru o masă cu adevărat romantică Dar lasă că ne scoatem noi paguba altă dată, fără Francesco prin preajmă, aşa-i? îmi şopteşte ea la ureche Dacă i-or fi ajuns şi lui vorbele astea la urechi, Franţi se poartă ca şi cum n-ar fi auzit nimic În tot timpul ăsta, înfulecă cu nesaţ mai departe — Chiar ai vrea să iei cândva masa cu mine, numai noi doi? o întreb — Dar asta am vrut să fac dintotdeauna, spune ea, încuviinţând cu o mişcare din cap Dar m-ai enervat, pentru că te arătai aşa de gelos pe Francesco Când nici măcar n-aveai de ce Păi ce, se compară el, un bătăuş de cartier, cu motanul isteţ al unui profesor din Hamburg? Ce să mai zic la asemenea vorbe? Mi se încălzeşte burtica, şi nu cred că mi se trage numai de la mâncarea cea gustoasă a babuşcăi! După ce ne punem burţile la cale, ne-apucăm să lenevim, care pe unde apucă, prin camera de zi Franţi o aşteaptă pe colocatara lui omenească; Odette, după o zi aşa de agitată, trage un pui de somn, iar eu îmi cântăresc şansele în privinţa unui supliment pe care, eventual, mi l-aş putea acorda şi singur în bucătărie La urma urmei, din pricina durerilor de burtă, n-am mâncat mai nimic toată ziulica, iar castronelul de adineauri, chiar dacă a fost plin de bunătăţi, n-a făcut decât să-mi stârnească şi mai mult foamea Aşa că sar de pe canapea şi pornesc spre bucătărie Dar acolo dau peste Werner şi Ana, care stau la taclale Foarte bine, carevasăzică personalul omenesc de serviciu se află la datorie, gata să-mi mai ofere o porţie Când să mă pun şi eu pe un miorlăit mai serios, ca să-mi exprim mai convingător pofta după un supliment, Ana mă lasă cu botul căscat, îi vorbeşte profesorului cu un glas atât de catifelat! — Ştii ce, Werner, într-o privinţă tot trebuie să te corectez, o aud pe Ana că susură — În care anume? — La poliţie, ai spus că motănelul ăsta alb e eroul momentului — Aşa-i, râde Werner Chiar aşa am zis — Dar nu e adevărat Pentru mine, altcineva a fost eroul Chiar dacă el nu se vede astfel Hopa! Oare Ana se referă la mine? Nici n-ar fi de mirare, fiindcă, una peste alta, am contribuit şi eu la prinderea lui Vadim Curios, mă apropii tiptil, fără ca ei doi să bage de seamă — Ăăă, despre cine vorbeşti? zice Werner şovăielnic, făcând-o pe Ana să izbucnească în râs — Despre tine, fireşte! Că doar tu ai fost cel care l-a lovit pe Vadim Nu sunt eu adepta violenţei, dar ai procedat cum numai un erou ar face Şi cu asta, m-ai şi salvat Aşa că tu eşti adevăratul erou al momentului Dar ce zic eu! Al zilei chiar! În orice caz, sigur eşti eroul meu — Oh, îngaimă Werner, uitându-se încurcat în podea Când, în sfârşit, ajunge şi el să-şi ridice iar privirea, pare schimbat şi cât se poate de hotărât Îşi pune un braţ pe umărul Anei, o trage înspre el şi O SĂRUTĂ! Precum vă spun, Werner al meu chiar o sărută pe Ana! De-aşa emoţie, mai-mai să-mi pice mustăţile! — Hei, şi-a făcut până la urmă şi el curaj? zice de alături Odette, care, cum altfel, nu mai doarme — Oh ăăă adică, mi se pare că da! Odette răsuflă uşurată — Dar ştiu că i-a luat ceva! Bărbaţii din casa asta sunt puţin cam grei de cap când vine vorba de partea romantică a vieţii — Despre cine vorbeşti? Odette îşi răsuceşte capul într-o parte şi-mi zâmbeşte — Hai, las-o baltă Că doar poţi şi singur să te prinzi Da, sigur că pot Şi, în acelaşi moment, mă hotărăsc în sinea mea să nu mai scap niciun prilej şi să mă arăt la fel de hotărât ca Werner Prin urmare, uitaţi de Sforrrlock Holmes, căci eu sunt Winston Churchill, motanul cel viteaz! Şi romantic pe deasupra! Lasă c-o să vedeţi voi! Mulţumiri sau Să vedem ce-are şi Winston de zis Astăzi, în pagina asta, are cuvântul un motan pe cât de nobil, pe-atât de isteţ şi de negru Şi-anume chiar eu, Winston Churchill! Dragii mei, să ştiţi că a început să-mi facă o plăcere teribilă să-mi petrec timpul cu voi, iar pentru asta vă mulţumesc mult! Mi-aţi trimis o sumedenie de e-mailuri şi scrisori, iar Frauke mi le-a citit pe toate Ca să nu mai spun c-am primit de la voi şi nişte desene grozave, pentru care m-am bucurat peste poate! Iar poşta mi-a adus veşti până şi din ţări pe unde n-am fost niciodată Cum ar fi Elveţia, de unde mi-au scris foarte mulţi dintre voi, ceea ce m-a făcut să mă gândesc deja la o călătorie acolo, pentru că sunt sigur că în Elveţia trăiesc o mulţime de copii cuminţi Frauke, care a trecut pe acolo în atâtea şi atâtea rânduri, zice că-i o ţară foarte frumoasă Ca să puteţi voi să citiţi (sau să ascultaţi) noile mele păţanii, în afara lui Frauke au mai muncit cu hărnicie câţiva adulţi O să dau doar câteva nume: Christiane Rittershausen (redactor), Judith Schwemmlein (organizator de evenimente), Bettina Keil (agent literar), Britta Lang şi Kerstin Avemark (responsabile pentru audiobook) şi Viliya Gilyazitdinova (traducător), care, ca şi altădată, s-au înhămat serios la treabă Pe lângă toate doamnele pomenite, a contribuit, până la urmă, cel puţin şi un domn, şi anume Nicolai Lindner (care s-a ocupat de partea de marketing online) Fireşte, a mai fost un domn, pe nume Bernd, soţul lui Frauke şi cel dintâi cititor al tuturor aventurilor pe care le-am pus eu la cale Sper să fiţi tot atât de mulţumiţi pe cât sunt şi eu de ce a ieşit Căci, pe drăguţa mea scândură de ascuţit ghearele, eu unul sunt încântat! Al vostru, Winston Frauke Scheunemann, născută în la Düsseldorf, este doctor în Drept A lucrat ca voluntară NDR, iar apoi ca jurnalistă şi purtătoare de cuvânt Din începe să scrie şi, împreună cu sora ei, Wiebke Lorenz, publică sub pseudonimul Anne Hertz romane de mare succes Cărţile tipărite sub numele Anne Hertz au depăşit un milion de exemplare vândute În a apărut primul roman semnat Frauke Scheunemann, Dackelblick, care a devenit imediat un bestseller şi a dat startul unei îndrăgite serii Frauke Scheunemann este căsătorită şi locuieşte la Hamburg împreună cu soţul ei, cei patru copii ai lor şi câinele Elmo 